text:
སྡུད་འགྲེལ་ཐར་ལམ་ཐེམ་སྐས་ཞེས་བྱ་བའོ། །
དཀར་ཆག་སྟེགས་བུ།
- བོན་འབྲེལ་ཤེས་བྱ། (52)
- དགོས་མཁོའི་འདུས་གསོག (40)
- བྱུང་རབས་རྣམ་ཐར། (29)
- གསར་བྱུང་གནས་འཕྲིན། (24)
Saturday, December 17, 2011
བྱམས་མ་སྔགས་བསྟོད་ཀྱི་སྡུད་འགྲེལ་བཞུགས།
༄༅། །ཀུན་སྐྱོབས་བྱམས་མ་སྔགས་བསྟོད་ཀྱི་ཚིག་དོན་མདོ་ཙམ་བསྟན་པའི་
སྡུད་འགྲེལ་ཐར་ལམ་ཐེམ་སྐས་ཞེས་བྱ་བའོ། །
སྡུད་འགྲེལ་ཐར་ལམ་ཐེམ་སྐས་ཞེས་བྱ་བའོ། །
ཀུན་མཁྱེན་ཉི་མ་བསྟན་འཛིན།
ཟབ་ཟབ་བོན་སྐུའི་མཁའ་ལས་མ་གཡོས་ཀྱང༌། །
གསལ་གསལ་མཚན་དཔེའི་དཀྱིལ་འཁོར་མངོན་བསྟན་པས། །
མང་མང་སྐྱེ་རྒུའི་སྐྱབས་གཅིག་ལྷ་ཡི་ལྷ། །
རབ་བསྐྱེད་འབྱུང་གནས་ཐིམ་གསུམ་བྱེད་པའི་ཀློང༌། །
རབ་རྒྱལ་བླ་མེད་བྱམས་མའི་ལྷ་ཚོགས་ལ། །
རབ་ཏུ་རྟག་ཏུ་ལན་བརྒྱར་ཕྱག་བགྱིའོ། །
བོན་གྱི་ཉིང་ཁུ་བྱམས་མའི་སྔགས་བསྟོད་ཀྱི། །
དོན་གྱི་སྡུད་འགྲེལ་ཐར་ལམ་ཐེམ་སྐས་ཞེས། །
བློ་དམན་འགྲོ་ལ་ཕན་ཕྱིར་བཤད་པར་བྱ། །
ཚིག་དོན་ཕྱོགས་ཙམ་རྟོགས་ཕྱིར་དང་དུ་ལོང༌། །
ཞེས་སྟོན་པའི་ཞལ་ནས་གསུངས་པའི་བཀའ། བྱམས་མ་རྩ་བའི་མདོ་ལས་བྱུང་བའི་སྔགས་ཀྱི་རྒྱལ་པོ་ཉེར་གཅིག་པའི་སྒོ་ནས་བསྟོད་པ་འདི་ཡང༌། ཕུན་སུམ་ཚོགས་པ་ལྔའམ་བདུན་གྱི་གླེང་གཞི་ཅན་ཏེ།
སྟོན་པ་ཕུན་སུམ་ཚོགས་པ་ནི་རྣམ་མཁྱེན་ཡང་དག་པར་རྫོགས་པའི་སངས་རྒྱས་སྟོན་མཆོག་གཤེན་རབ་མི་བོ་ཀུན་ལས་རྣམ་པར་རྒྱལ་བ་ཉིད་དོ། །དེའི་མཚན་གྱི་དོན་ཀྱང། རྣམ་མཁྱེན་ནི་འཁོར་འདས་དང་དུས་གསུམ་སོགས། ཤེས་བྱ་དང་དོན་གྱི་རྣམ་པ་ཐམས་ཅད་མ་སྒྲིབ་པ་མཁྱེན་པའོ། །ཡང་དག་པར་རྫོགས་པའི་སངས་རྒྱས་ནི། འོག་ཏུ་བཤད་འགྱུར་ལྟར་དང༌། སྣང་སྲིད་ཡེ་སྲིད་ས་ལེར་སྟོན་པས་སྟོན། ལྷ་ཡི་ལྷ་མཆོག་བླ་ན་མེད་པའི་མཆོག བོན་ཉིད་དབྱིངས་ནས་སེམས་ཉིད་བདལ་བས་གཤེན། རྒྱལ་དང་རྒྱལ་སྲས་རྣམས་ཀྱི་ནང་ནས་རབ་ཏུ་གྱུར་པས་རབ། སྐུ་མདོག་ཕྱག་མཚན་མི་རུ་བསྟན་པས་མི། བོན་སྒོ་བརྒྱད་ཁྲི་བཞི་སྟོང་བཀའ་ཡི་ཆར་ལྟར་བོ་བས་བོ། ཐམས་ཅད་ཀུན་གྱི་མགོན་དུ་གྱུར་བས་ཀུན། ལ་ནི་ལྟ་བ་བླ་མེད་ལ་ཆེན་བཟླ་བས་ལ། རྣམ་པར་མི་རྟོག་དབྱིངས་ལ་གནས་པས་རྣམ། དེ་ཡི་ངང་ལ་གཡོ་མེད་བཞུགས་པར་མཛད་པས་པར། མུ་སྟེགས་བདུད་ནི་བགེགས་ཀྱི་གཡུལ་ལས་རྒྱལ་བས་རྒྱལ། ཡོན་ཏན་དེ་རྣམས་ཀྱི་བདག་ཏུ་འགྱུར་བ་མེད་པས། ཞེས་པའོ། །
གནས་ཕུན་སུམ་ཚོགས་པ་ནི། སངས་རྒྱས་བཞུགས་པའི་གནས་སུ་འགྱུར་བས་གཡུང་དྲུང་གསལ་བ་འོད་ཀྱི་གླིང་དང༌། སངས་རྒྱས་ཐམས་ཅད་ཀྱི་རྟག་ཏུ་གཟིགས་ནས་བྱོན་པའི་ཞིང་ཁམས་སུ་འགྱུར་མེད་བརྟན་པས། རྟག་གཟིགས་འོལ་མོ་གླིང་ཆེན་དུ་གྲགས་པའི་གནས་མཆོག་དེའོ། །
འཁོར་ཕུན་སུམ་ཚོགས་པ་ནི། མཆོག་ཏུ་གྱུར་བ་ཞུ་འཁོར་ཡེ་གཤེན་འཕགས་པ་སེང་བཞི་ཞེས་པ། རྩལ་སྟོབས་སེང་གེ་ཤུགས་ཅན། དཔལ་ལྡན་སེང་གེ་ང་རོ་དང༌། སྨྲ་བའི་སེང་གེ་སྒྲ་སྒྲོགས་དང༌། མདོ་དོན་སེང་གེ་ཟབ་མོ་བཞི་དང༌། ཁམས་བརྒྱད་ཞུ་བའི་གཤེན་བརྒྱད། ཡེ་གཤེན་ཆེན་པོ་སུམ་བརྒྱ་དྲུག་ཅུ། སེམས་དཔའ་ལྔ་སྟོང་ལྔ་བརྒྱ། གཞན་ཡང་ལྷ་བརྒྱད་དང༌། ཀླུ་བརྒྱད་དང༌། གཟའ་བརྒྱད་དང༌། རྒྱུ་སྐར་ཕྱོགས་སྐྱོང་ལ་སོགས་ལྷ་ཀླུ་མི་གསུམ་ལྷ་མིན་དྲི་ཟ་ལ་སོགས་གྲངས་ལས་འདས་པའོ། །
དུས་ཕུན་སུམ་ཚོགས་པ་ནི། བསྐལ་བཟང་ཚེ་ལོ་བརྒྱ་པའི་དབུ་སངས་རྒྱས་ཞལ་མངོན་དུ་བཞུགས་པའི་དུས་ཚེས་ཁྱད་པར་ཅན་ལའོ། །
བཀའ་ཕུན་སུམ་ཚོགས་པ་ནི། ཡིད་བཞིན་ནོར་བུ་ལྟ་བུ་བླ་ན་མེད་པ་བྱམས་མའི་བོན་སྡེ་རྣམས་སོ། །
ཡོ་བྱད་ཕུན་སུམ་ཚོགས་པ་ནི། ཡིད་བཞིན་གྱི་ནོར་བུ་ལ་སོགས་བླ་ན་མེད་པ་མཆོད་པ་ཡོངས་སུ་གཏོང་བའི་སྤྲིན་ཞེས། གནམ་ས་བརསྣང་གང་བར་ཕུལ་བའོ། །
བསྡུས་པ་ཕུན་སུམ་ཚོགས་པ་ནི། མ་འོངས་ཚེ་ལོ་བཅུ་པའི་སངས་རྒྱས་ཡིན་ཀྱང༌། ད་ལྟ་སྟོན་པ་འདི་ཡི་འཁོར་དུ་སྤྲུལ་ནས་བཞུགས་སོ། །
གཤེན་རབ་ཐང་མ་འོད་རྒྱལ་དང་བྱམས་མའི་བོན་བསྒྲགས་པ་སྐོར་གསུམ་ནི། ལྷ་ཀླུ་མི་ཡི་གཤེན་གསུམ་དང༌། མ་རྒྱུད་ཕྱི་ནང་གསང་གསུམ་གཙོ་ཆེ་བ་རྒྱལ་གཤེན་མི་ལུས་བསམ་ལེགས་ཀྱིས་བསྡུས་པ་དང་འགྲེལ་བ་བཏབ་པར་མངོན་ནོ། །
དེས་ན་མདོ་ལས། སྟོན་པ་གནས་འཁོར་དུས་དང་བཀའ། །ཕུན་སུམ་ཚོགས་པ་ལྔས་ཤོད་ཅིག །ཅེས་དང༌། སྤ་དྲོའི་གཏེར་ལས། སྟོན་པ་གནས་འཁོར་དུས་དང་བཀའ། །ཡོ་བྱད་བསྡུས་པ་ཕུན་སུམ་ཚོགས། །ཞེས་གསུང་པ་ལྟར་དབུ་འཆད་དུ་བཀོད་པའོ། དེ་ནས་ཚིག་དོན་དངོས་ལ་ཐོག་མར།
མ་མཆོག་དུས་གསུམ་རྒྱལ་བའི་ཡུམ་ཆེན་མོ། བདེ་བར་གཤེགས་པ་བླ་ན་མེད་པ་ཡང་དག་མངོན་པར་རྫོགས་པའི་སངས་རྒྱས་བྱམས་མ་ཆེན་མོ་ཡུམ་ལ་ཕྱག་འཚལ་ལོ། །
ཞེས་པ་ནི། རྒྱལ་བ་ཀུན་གྱི་ཐུགས་ཉིད་ཡེ་ཤེས་ཀྱི་ངོ་བོ་འབྱུང་གནས་ཐིམ་གསུམ་བྱེད་པའི་སྟོང་ཆ། བོན་ཉིད་ཀྱི་ངོ་བོ་དེ་དག་འགྲོ་བ་སེམས་ཅན་ཀུན་ལ་བུ་གཅིག་གི་མ་ལྟར་བརྩེ་བས་གཟིགས་ཕྱིར་ལྷ་མོའི་ཚུལ་དུ་བསྟན་པར་མཛད་པའི་མཆོག འདས་དང་མ་འོངས་ད་ལྟ་དུས་གསུམ་གྱི་སངས་རྒྱས་སྒྲིབ་གཉིས་བག་ཆགས་དང་བཅས་པའི་གཡུལ་ལས་རྣམ་པར་རྒྱལ་བའི་མཚན་རྟགས་འཆང་བའི། སྐུ་གསུམ་སངས་རྒྱས་ཐམས་ཅད་ཀྱི་བསྐྱེད་པའི་ཡུམ་ཆེན་མོ་ཞེས་པའོ། །སྤྱིར་ཡེ་ཤེས་ཀྱི་ལྷ་ལ་ཕོ་མོ་སྐྱེ་གནས་ཀྱི་མཐོ་དམན་གྱི་དབྱེ་བ་མེད་རུང༌། ངོ་བོ་གསལ་སྟོང་གཉིས་ཀྱི་ཁྱད་པར་ཚུལ་ཙམ་དུ་བསྟན་པའོ། །སྐུ་གསུམ་ཀྱང་ཐོས་ཆུང་འགའ་ཞིག་གིས་སོསོར་སྐུ་མདོག་ཕྱག་མཚན་རེ་ཡོད་པར་འདོད་ཀྱང༌། དོན་དུ་དབྱིངས་ལས་ཡེ་ཤེས་ཀྱི་རོལ་གར་བསྟན་པའི་ཡེ་ཤེས་ཀྱི་ངོ་བོ་དེ་ཉིད་ལ་སྐྱེ་མེད་བོན་སྐུ་བྱ་ཞིང༌། ཡེ་ཤེས་དེ་ཡི་རང་མདངས་སམ་འོད་ལས་ས་བཅུའི་སེམས་དཔའ་དང༌། སངས་རྒྱས་ཕན་ཚུན་གྱི་གཟིགས་སྣང་འཆར་བའི་མཚན་དཔེའི་བརྒྱན་པའི་སྐུ་ལ་ལོངས་སྤྱོད་རྫོགས་པའི་སྐུ་དང༌། དེའི་སྤྲུལ་པའི་འོད་ཟེར་གདུལ་ཞིང་སེམས་ཅན་གྱི་བློ་ངོར་གང་འདུལ་དུ་བསྟན་པའི་སྤྲུལ་པའི་སྐུའོ། །བོན་ཉིད་དབྱིངས་སུ་བདེ་བ་ཆེན་པོ་རུ་གཤེགས་པ་ལགས་ཀྱང༌། ཀུན་གྱི་སྐྱབས་མཆོག་བླ་ན་གཞན་ནས་སྲིད་དུ་མེད་པས། སྒྲིབ་གཉིས་མ་དག་པའི་དྲི་མ་ཡང་ནས་ཡོངས་སུ་དག་པ་ཡོན་ཏན་ཐམས་ཅད་མངོན་པར་རྫོགས་པའི་སྐུ་ལ་སྐྱོན་རྣམས་སངས་ཤིང་སྤངས་རྟོགས་ཀྱི་ཡོན་ཏན་ཐམས་ཅད་རྒྱས་པ། འཁོར་འདས་ཀུན་ལ་བུ་ལྟར་བྱམས་ཤིང་མ་ལྟར་བརྩེ་བ་ཆེན་མོས་ནམ་ཡང་མི་འདོར་བའི་ལྷ་མོ་རྒྱལ་བའི་ཡུམ་ཆེན་དེ་ལ་རྟག་ཏུ་གུས་པས་ཕྱག་འཚལ་ལོ། །ཞེས་པའོ།།
དེའི་སྔགས་སམ་སྙིང་པོ་ནི། ཨཱོྃ་མ་བ་མ་དེ་མ་ཧི་མོ་ཧ་ཨེ་མ་ཧོ་མ་ཡེ་རུ་པ་ཡེ་ཏ་འདུ་འདུ་སྭཧཱ། ཞེས་པ་དེའི་དོན་ཡང༌།
ཨཱོྃ་ནི་ཀུན་གསལ་བྱམས་མ་ཆེན་མོ། །
ཐབས་ཆེན་སྨོན་ལམ་ཐུགས་རྗེ་ཉི་མ། །
སྟོབས་ཀྱི་བྱམས་མ་སྐུ་ལྔ་མཆོག་གི །
རྒྱས་པ་འབུམ་བདག་ཡུམ་ལ་ཕྱག་འཚལ།།
ཞེས་བྱ་སྟེ། ཨཱོྃ་ནི་སྐུ་ལྔ་ཚངས་པའི་སྙིང་པོ་སྟེ། ཐམས་ཅད་ཀུན་གསལ་བོན་སྐུ་ཤེས་རབ་བྱམས་མ་ཆེན་མོ་དང༌། རྫོགས་སྐུ་ཐབས་ཆེན་བྱམས་མ། སྤྲུལ་སྐུ་སྨོན་ལམ་བྱམས་མ། མངོན་བྱང་ཐུགས་རྗེའི་ཉི་མ་ལྟར་མཁའ་འགྲོ་ཡོངས་ཀྱི་གཙོ་མོར་གྱུར་པ་སྟེ། ཡུམ་ཆེན་ཀྱེ་མ་འོད་མཚོ་རུ་གྲགས་པའོ། །བདེ་ཆེན་གྱི་སྐུ་སྣང་སྲིད་སྟོབས་ཆེན་གྱི་བྱམས་མ་སྟེ། སྐུ་ལྔ་མཆོག་གི་ངོ་བོ་དང་རང་བཞིན་རྒྱས་པར་བསྟན་པ། ཁམས་བརྒྱད་བླ་ན་མེད་པའི་འབུམ་དང༌། གཡུང་དྲུང་ས་བཅུའི་ལམ་འབུམ། རྣམ་དག་ཚུལ་ཁྲིམས་འདུལ་འབུམ། ཡེ་གཤེན་བཀོད་པ་དོན་འབུམ། དགེ་རྒྱས་ཚོགས་ཆེན་རྫོགས་འབུམ་སྟེ། འབུམ་སྡེ་ལྔ་ཡི་མངའ་བདག་དུ་གྱུར་བའི་ཡུམ་ཆེན་དེ་ལ་ཕྱག་འཚལ་ལོ། །ཞེས་པའོ། །
མ་ནི་སྐྱེ་མེད་གདོད་དག་བོན་སྐུ། །
དྲན་པས་དགྲ་ཡི་འཇིགས་པ་སྐྱོབ་མ། །
ཀུན་ཁྱབ་སངས་རྒྱས་སྐྱེད་བྱེད་བདག་ཉིད། །
འབུམ་གཟུངས་མདོ་གསུམ་ཡུམ་ལ་ཕྱག་འཚལ། །
ཞེས་བྱ་སྟེ། མ་ནི་འབུམ་ལྟར་ན། སྐྱེ་མེད་གདོད་དག་སྲིད་ཁམས་བོན་སྐུར་བསྟན་པའི་ཡུམ་དང༌། གཟུངས་ལྟར་ན། ཡིད་ལ་དྲན་པ་དང་གསོལ་བ་གདབ་པས་གཟུགས་ཅན་མི་དང་གཟུགས་མེད་ལྷ་འདྲེ་འབྱུང་ལྔ་དང་བཅས་པའི་དགྲ་ཡི་འཇིགས་པའི་སྐྱོན་ཐམས་ཅད་ཕྱིར་ལ་བཟློག་པར་བྱེད་པའི་བྱམས་མ་སྟེ། དགྲ་ཡི་འཇིགས་པ་སྐྱོབ་མའོ། །མདོ་ལྟར་ན། ཀུན་ཁྱབ་ཀུན་ཏུ་བཟང་མོ་ཞེས། གདོད་མའི་སངས་རྒྱས་ཀུན་ཏུ་བཟང་པོ་སྐྱེད་པར་བྱེད་པའི་བདག་ཉིད་ཀྱི་ཡུམ་ཆེན་མོ། ཡུམ་དེ་གསུམ་གཙོས། འབུམ་གཟུངས་མདོ་གསུམ་གྱི་ཡུམ་རྣམས་ལ་རིམ་བཞིན་ཕྱག་འཚལ་ལོ། །ཞེས་པའོ། །
བ་ནི་འགག་མེད་བོན་སྐུའི་རྩལ་མཆོག །
བརྩེ་བའི་བྱད་དང་རིགས་སྔགས་གཅོད་མ། །
ཀུན་ལྡན་ཡུམ་ཆེན་ཐར་པའི་ལམ་འདྲེན། །
སྐུ་གསུམ་དོན་ལྡན་ཡུམ་ལ་ཕྱག་འཚལ། །
ཞེས་བྱ་སྟེ། བ་ཡི་ས་བོན་ནི། འབུམ་ལྟར་ན་འགག་མེད་རིན་པོ་ཆེ་རྒྱུན་ཁམས་ཀྱི་ཡུམ་བོན་སྐུའི་རྩལ་ལས་ཡེ་ཤེས་སུ་ཤར་བའི་ཡུམ་མཆོག་ཅེས་པའོ། །གཟུངས་ལྟར་ན། བརྩེ་བའི་བྱད་དང་ཅེས་པ། གནོད་ཅིང་འཚེ་བའི་བྱད་ཁ་དང་རྦོད་གཏོང་རིགས་སྔགས་ཀྱི་བྱོལ་ཟོར་ཐམས་ཅད་ཚར་གཅོད་པའི་བྱམས་མ་སྟེ། བྱད་ཀྱི་འཇིགས་སྐྱོབ་མའོ། །མདོ་ལྟར་ན། ཀུན་ལྡན་ལྷུན་གྲུབ་ཀྱི་བྱམས་མ་ཞེས། ཚེ་ལོ་དཔག་མེད་ཀྱི་སངས་རྒྱས་བསྐྱེད་པའི་ཡུམ་ཆེན་ཐར་པའི་ལམ་འདྲེན་མའོ། །བོན་ལོངས་སྤྲུལ་པའི་སྐུ་གསུམ་གྱི་དོན་རྟགས་དང་ལྡན་པའི་ཡུམ་ལ་ཕྱག་འཚལ་ལོ། །ཞེས་པའོ། །
མ་མཆོག་ཚད་མེད་རྫོགས་སྐུ་ཆེན་མོ། །
བུ་འདོད་འགྲོ་ལ་རྒྱལ་རིགས་སྟེར་མ། །
ཀུན་བསྐྱེད་སེམས་ཅན་དོན་ལ་བརྩེ་མཛད། །
དོན་གསུམ་མངའ་བདག་ཡུམ་ལ་ཕྱག་འཚལ། །
ཞེས་བྱ་སྟེ། འབུམ་ལྟར་ན། མ་མཆོག་སྣང་བའི་ཁམས་ཚད་མེད་བཞི་ལྡན་ལོངས་སྤྱོད་རྫོགས་པའི་སྐུ་ཡི་ཡུམ་ཆེན་མོ། ཞེས་པའོ། །གཟུངས་ལྟར་ན། སེམས་ཅན་ཉམ་ཐག་བུ་འདོད་པའི་འགྲོ་བ་རྣམས་ལ་ཆེ་བ་རྒྱལ་རིགས་ལ་སོགས་རིགས་བཟང་སྲིད་ཀྱི་དངོས་གྲུབ་སྟེར་བའི་བྱམས་མ་སྟེ། རིགས་ཀྱི་འཇིགས་སྐྱོབ་མའོ། །མདོ་ལྟར་ན། ཀུན་བསྐྱེད་སྲིད་གསུམ་བྱམས་མ་ཞེས། ཚེ་ལོ་འབུམ་དུས་ཀྱི་སེམས་ཅན་དོན་ལ་བརྩེ་མཛད་ཀྱི་སངས་རྒྱས་བསྐྱེད་པའི་ཡུམ་སྟེ། བདག་དོན་ལྷུན་འགྲུབ་གཞན་དོན་མཐར་ཕྱིན་གཉིས་དོན་གསུམ་བླ་མེད་འབྱུང་བའི་མངའ་བདག་ཡུམ་ལ་ཕྱག་འཚལ་འདུད་དོ། །ཞེས་པའོ། །
དེ་དོན་རྫོགས་སྐུ་རྟོགས་པའི་ཡེ་ཤེས། །
མཛེ་དང་སུར་ཡ་ཀླུ་གདོན་འདུལ་མ། །
ཀུན་གྲོལ་འཁོར་བའི་སྡུག་བསྔལ་ཞི་བྱེད། །
རྣམ་གསུམ་གདོན་འདུལ་ཡུམ་ལ་ཕྱག་འཚལ། །
ཞེས་བྱ་སྟེ། དེ་ཡི་ས་བོན་ནི། འབུམ་ལྟར་ན། སྟོང་པ་ཉིད་ཀྱི་ཁམས་དོན་དམ་མཚན་མ་དངོས་པོ་མེད་པར་རྫོགས་སྐུར་རྟོགས་པའི་ཡེ་ཤེས་སུ་བསྟན་པའི་ཡུམ་མོ། །གཟུངས་ལྟར་ན། ནད་ངན་པ་མཛེ་དང་སུར་ཡ་སོགས་ཀླུ་ཡི་གདོན་རྣམས་འདུལ་བ་སྟེ། ཀླུ་ཡི་འཇིགས་སྐྱོབ་མའོ། །མདོ་ལྟར་ན། ཀུན་གྲོལ་ཐོགས་མེད་བྱམས་མ་ཞེས། ཚེ་ལོ་བརྒྱད་ཁྲིའི་དུས་ཀྱི་འཁོར་བའི་སྡུག་བསྔལ་ཞི་བྱེད་ཀྱི་སངས་རྒྱས་བསྐྱེད་པའི་ཡུམ་མོ། ས་ཡི་སྟེང་འོག་བར་རྣམ་པ་གསུམ་གྱི་གདོན་འདུལ་བའི་ཡུམ་ལ་ཕྱག་འཚལ་འདུད། ཅེས་པའོ། །
མ་གཅིག་སྤྲུལ་སྐུའི་ལམ་འབྲས་ཉིད་ནི། །
མུ་སྟེགས་ཕ་རོལ་རྒོལ་བའི་གཤེད་མ། །
ཀུན་མཁྱེན་ཐམས་ཅད་ཡུམ་གྱུར་ཇོ་མོ། །
རྟགས་གསུམ་སྟོན་མཛད་ཡུམ་ལ་ཕྱག་འཚལ། །
ཞེས་བྱ་སྟེ། མ་ཡི་ས་བོན་ནི། འབུམ་ལྟར་ན། ཀུན་གྱི་མ་གཅིག་སོ་སོར་གསལ་བའི་ཁམས་སྤྲུལ་སྐུའི་ལམ་གྱི་འབྲས་བུར་བསྟན་པའི་ཡུམ་ཉིད་དོ། །གཟུངས་ལྟར་ན། མུ་སྟེགས་ལ་སོགས་ཀྱི་ཕ་རོལ་གྱི་རྒོལ་བའི་རིགས་ཐམས་ཅད་ཚར་ཐག་བཅད་པའི་གཤེད་མ་ལྟ་བུ་སྟེ། བློ་འཕེལ་མུ་སྟེགས་འཇིགས་སྐྱོབ་མའོ། །མདོ་ལྟར་ན་ཀུན་མཁྱེན་ཡེ་ཤེས་བྱམས་མ་ཞེས། ཚེ་ལོ་ཁྲི་བའི་དུས་ཀྱི་སྟོན་པ་སངས་རྒྱས་ཐམས་ཅད་ཀྱི་ཡུམ་དུ་གྱུར་བའི་ཇོ་མོ་ཞེས་པའོ། །ཕོ་ཐམས་ཅད་ཀྱི་སྔ་ཤོས་དང༌། ཆེ་ཤོས་ལ་ཇོ་བོ་ཞེས་བྱ་བ་ལྟར་དུ། འདི་ཡང་དུས་དེ་ཡི་ལྷ་མོའི་སྔ་མ་དང་ཆེ་ཤོས་སུ་བསྟན་པའོ། །མཁའ་ཀློང་དབྱིངས་གསུམ་ལ་རྫུ་འཕྲུལ་ཐོགས་པ་མེད་པའི་རྟགས་གསུམ་མངོན་དུ་སྟོན་པར་མཛད་པའི་ཡུམ་དེ་ལ་ཕྱག་འཚལ་ལོ། །ཞེས་སོ། །
ཧི་ནི་སྤྲུལ་སྐུ་རིག་པའི་ཁམས་ཉིད། །
མི་གཙང་སྐྱོན་རྣམས་འཇོམས་པར་མཛད་མ། །
ཀུན་སྐྱོབས་གཟི་བརྗིད་ཆེ་བའི་ལྷ་མོ། །
དག་པ་གསུམ་ལྡན་ཡུམ་ལ་ཕྱག་འཚལ། །
ཞེས་བྱ་སྟེ། ཧི་ཡི་ས་བོན་ནི། འབུམ་ལྟར་ན། སྤྲུལ་པའི་སྐུ་རང་རིག་པའི་ཁམས་ཉིད་དུ་བསྟན་པའི་ཡུམ་མོ། །གཟུངས་ལྟར་ན། མི་གཙང་སྐྱོན་སྒྲིབ་རྣམས་འཇོམས་པར་མཛད་པའི་བྱམས་མ་སྟེ། སྐྱོན་གྱི་འཇིགས་སྐྱོབ་མའོ། །མདོ་ལྟར་ན། ཀུན་སྐྱོབས་རང་རིག་བྱམས་མ་ཞེས། ཚེ་ལོ་སྟོང་པའི་སངས་རྒྱས་བསྐྱེད་པའི་རྒྱལ་ཡུམ་གཟི་བརྗིད་ཆེ་བར་བསྟན་པའི་ལྷ་མོ་ཞེས་སོ། །སྒྲིབ་གསུམ་རྣམ་པར་དག་པ་གསུམ་དང་ལྡན་པའི་ཡུམ་དེ་ལ་ཕྱག་འཚལ་ལོ། །ཞེས་སོ། །
མོ་ནི་གཡོ་མེད་ངོ་བོ་ཉིད་སྐུ། །
འཆི་བའི་འཇིགས་ལ་ཚེ་མཆོག་སྦྱིན་མ། །
ཀུན་རིག་མཚམས་སྦྱོར་ཐུགས་རྗེ་ཐབས་མཁས། །
མངོན་གསུམ་སྣང་མཛད་ཡུམ་ལ་ཕྱག་འཚལ། །
ཞེས་བྱ་སྟེ། མོ་ཡི་ས་བོན་ནི། འབུམ་ལྟར་ན། གཡུང་དྲུང་དབྱིངས་ཁམས་གཡོ་མེད་ངོ་བོ་ཉིད་ཀྱི་སྐུ་རུ་བསྟན་པའི་ཡུམ་མོ། །གཟུངས་ལྟར་ན། འཆི་བའི་འཇིགས་པ་ཅན་ལ་ཚེ་ཡི་མཆོག་སྦྱིན་མ་སྟེ། ཚེ་ཡི་འཇིགས་སྐྱོབ་མའོ། །མདོ་ལྟར་ན། ཀུན་རིག་རྒྱལ་བཞེད་བྱམས་མ་ཞེས། ད་ལྟ་ཚེ་ལོ་བརྒྱ་པའི་མགོན་པོ་སྟོན་པ་གཤེན་རབ་བསྐྱེད་པའི་མཚམས་སྦྱོར་ཐུགས་རྗེ་ཐབས་ལ་མཁས་པའི་ཡུམ་ཞེས་སོ། །མིང་ཙམ་མིན་པར་ད་ལྟ་མངོན་གསུམ་དུ་སྣང་བར་མཛད་པའི་ཡུམ་དེ་ལ་ཕྱག་འཚལ་ལོ། །ཞེས་སོ། །
ཧ་ནི་ངོ་བོ་ཉིད་ཀྱི་ཆེ་བ། །
གཟའ་སྐར་སྡེ་བརྒྱད་མ་ལུས་འདུལ་མ། །
ཀུན་འདུལ་མ་འབྱོན་སངས་རྒྱས་སྐྱེད་བྱེད། །
གནས་གསུམ་དག་པའི་ཡུམ་ལ་ཕྱག་འཚལ། །
ཞེས་བྱ་སྟེ། ཧ་ནི་འབུམ་ལྟར་ན། མཉམ་པ་ཉིད་ཀྱི་ཁམས་ངོ་བོ་ཉིད་སྐུ་ཆེ་བའི་ངང་ཉིད་དུ་བསྟན་པའི་ཡུམ་མོ། །གཟུངས་ལྟར་ན། གཟའ་དང་རྒྱུ་སྐར་སོགས་སྡེ་བརྒྱད་མ་ལུས་འདུལ་བའི་བྱམས་མ་སྟེ། གཟའ་ཡི་འཇིགས་སྐྱོབ་མའོ། །མདོ་ལྟར་ན། ཀུན་འདུལ་གསལ་ཐང་བྱམས་མ་སྟེ། མ་འོངས་ཚེ་ལོ་བཅུ་ལ་འབྱོན་པའི་སངས་རྒྱས་བྱམས་ལྡན་མགོན་པོ་ཐང་མ་མེ་སྒྲོན་སྐྱེད་པར་བྱེད་པའི་ཡུམ་ཞེས་སོ། །ལུས་ངག་ཡིད་གསུམ་གྱི་གནས་གསུམ་དག་པར་བསྒྱུར་བའི་ཡུམ་དེ་ལ་ཕྱག་འཚལ་ལོ། །ཞེས་སོ། །
ཨེ་ནི་ཞི་རྒྱས་དབང་དྲག་རྩ་བ། །
འཕྲིན་ལས་རྣམ་བཞི་དགྱེས་མཛད་ཉིད་མ། །
ལྷ་སྨན་མཁའ་འགྲོ་མ་མོའི་ཚོགས་བཅས། །
སྟོབས་བཞི་ལྷུན་གྲུབ་ཡུམ་ལ་ཕྱག་འཚལ། །
ཞེས་བྱ་སྟེ། ཨེ་ནི་ས་བོན་ནི། ཞི་བའི་ལས་གྲུབ་ལྷ་མོ་བཅུ་གསུམ། རྒྱས་པའི་ལས་མཛད་སྨན་མོ་བཅུ་གསུམ། དབང་གི་ལས་མཛད་མཁའ་འགྲོ་བཅུ་གསུམ། དྲག་པོའི་ལས་མཛད་མ་མོ་བཅུ་གསུམ་སོགས་རྩ་བ་འཕྲིན་ལས་རྣམ་བཞིའི་དགྱེས་མཛད། བདག་ཉིད་བྱམས་མ་ལྔ་བཅུ་ང་གཉིས་ཚོགས་བཅས་ཏེ། ཞི་རྒྱས་དབང་དྲག་གི་སྟོབས་བཞི་ལྷུན་གྱིས་གྲུབ་པའི་བྱམས་མའི་ཡུམ་དེ་ལ་ཕྱག་འཚལ་བསྟོད། ཅེས་སོ། །
མ་ཞེས་བླ་མེད་སྲིད་པའི་བྱམས་ཆེན། །
ཡེ་ཤེས་བཀྲ་ཤིསསྣ་ཚོགས་སྟོན་མ། །
རྣམ་དག་པད་མ་གཡུང་དྲུང་ཀློང་གི །
སྡེ་བཞི་རྒྱས་མཛད་ཡུམ་ལ་ཕྱག་འཚལ། །
ཞེས་བྱ་སྟེ། མ་ཞེས་ས་བོན་ནི། བླ་མེད་ཕར་ཕྱིན་གྱི་ཡུམ་བཅུ། སྲིད་པའི་ལྷ་མོ་བྱམས་ཆེན་བདུན། ཡེ་ཤེས་རྣམ་བརྒྱད་ཀྱི་ཡུམ་བརྒྱད། བཀྲ་ཤིས་རྟགས་བརྒྱད་ཀྱི་ཡུམ་བརྒྱད་སོགས་སྣ་ཚོགས་ཕར་ཕྱིན་གྱི་ཡུམ་བཅུ་སྟོན་པའི་བྱམས་མ། རྣམ་དག་པད་མ་གཡུང་དྲུང་ཀློང་གི་རྒྱུད་ལས་བྱོན་པའི་ཡུམ་སོ་གཉིས། བླ་མེད། ཡེ་ཤེས། བཀྲ་ཤིས།། སྲིད་པ་སྟེ། སྡེ་ཚན་བཞི་རུ་རྒྱས་པར་མཛད་པའི་ཡུམ་དེ་ལ་ཕྱག་འཚལ་ལོ། །ཞེས་སོ། །
ཧོ་ལས་ཕྱི་ནང་གསང་བ་ཡང་གསང༌། །
མངོན་རྟོགས་ཐབས་དང་གནས་དག་ལམ་འབྱེད། །
བཅུ་དྲུག་ལམ་འབྱེད་མངོན་བཞུགས་ཆེན་མོ། །
སྒོ་བཞི་སྲུང་མཛད་ཡུམ་ལ་ཕྱག་འཚལ། །
ཞེས་བྱ་སྟེ། ཧོ་ཡི་ས་བོན་ནི། ཕྱི་མངོན་རྟོགས་རིག་པའི་སྒོ་བཞི། ནང་ཐབས་ཀྱི་ཐར་པའི་སྒོ་བཞི། གསང་བ་གནས་སུ་དག་པའི་སྒོ་བཞི། ཡང་གསང་ལམ་སྐབས་འབྱེད་པའི་སྒོ་བཞི། བྱམས་མ་རྒྱས་པའི་དཀྱིལ་འཁོར་ལ། སྒོ་སྲུང་སྒོ་མ་ཆེན་མོ་བཅུ་དྲུག ཚོགས་སྦྱོར་མཐོང་ལམ་སྒོམ་ལམ་ལམ་བཞི་འབྱེད་ཅིང་མངོན་དུ་བཞུགས་པའི་ཡུམ་ཆེན་མོ་དེ་ལ་ཕྱག་འཚལ་ལོ། །ཞེས་སོ། །
མ་ཆེན་བྱམས་ཆེན་བརྒྱ་དང་རྩ་བརྒྱད། །
འབུམ་དང་ལུང་དང་རིག་པའི་གནས་མ། །
མདོ་སྡེའི་མངའ་བདག་རྒྱུད་ཀྱི་དབང་འབུམ། །
མཛོད་དོན་མཆོག་བཞིའི་ཡུམ་ལ་ཕྱག་འཚལ། །
ཞེས་བྱ་སྟེ། མ་ནི་བྱམས་ཆེན་བརྒྱ་དང་རྩ་བརྒྱད་སྟེ། འབུམ་སྡེའི་བྱམས་མ་ཉེར་ལྔ་དང༌། ལུང་སྡེའི་བྱམས་མ་ཉེར་ལྔ་དང༌། རིག་པའི་གནས་སྡེ་བྱམས་མ་ཉེར་ལྔ་དང༌། མདོ་སྡེའི་མངའ་བདག་བྱམས་མ་ཉེར་ལྔ་དང༌། རྒྱས་པའི་རྒྱུད་ཀྱི་བྱམས་མ་བརྒྱད་དང༌། བརྒྱ་རྩ་བརྒྱད། ཡོངས་རྫོགས་དབང་འབུམ་གྱི་མཛོད་དོན་གྱི་དཀྱིལ་འཁོར་ཆེན་པོ་བརྒྱ་དང་རྩ་བརྒྱད་གསུངས་པའི་ཡུམ་མཆོག་སྡེ་ཚན་བཞིའི་ཡུམ་ལ་ཕྱག་འཚལ་ལོ། །ཞེས་སོ། །
ཡེ་ནི་བྱམས་ཆེན་སུམ་བརྒྱ་དྲུག་ཅུ། །
ཁམས་དང་གནས་དང་རིགས་པའི་ཡུལ་ལ། །
ལྟོས་མཛད་འགྲོ་བའི་དོན་དུ་བཞེངས་མ། །
ཡུལ་བཞི་སངས་རྒྱས་ཡུམ་ལ་ཕྱག་འཚལ། །
ཞེས་བྱ་སྟེ། ཡེ་ནི་བར་ཁྱམས་ཀྱི་བྱམས་ཆེན་སུམ་བརྒྱ་དྲུག་ཅུ་སྟེ། ཁམས་ལ་ལྟོས་པའི་བྱམས་མ་བརྒྱ་དང་རྩ་བརྒྱད་དང། གནས་ལ་ལྟོས་པའི་བྱམས་མ་བརྒྱ་དང་ཉི་ཤུ། རིགས་ལ་ལྟོས་པའི་བྱམས་མ་བརྒྱ་དང་ཉི་ཤུ། ཡུལ་ལ་ལྟོས་པའི་བྱམས་མ་བཅུ་གཉིས་ཏེ། ལྟོས་མཛད་འགྲོ་བའི་དོན་དུ་བཞེངས་པའི་བྱམས་མ། ཁམས་གནས་རིགས་གསུམ་ཡུལ་དང་བཞིའི་སངས་རྒྱས་མདོ་རྒྱུད་ཆེན་པོ་སུམ་བརྒྱ་དྲུག་ཅུ་བསྟན་པའི་ཡུམ་དེ་ལ་ཕྱག་འཚལ་ལོ། །ཞེས་སོ། །
རུ་ནི་བྱམས་སྲས་ལྔ་སྟོང་ལྔ་བརྒྱ། །
ཡེ་གཤེན་གཡུང་དྲུང་སེམས་དཔའི་ཡུམ་མ། །
གནམ་ས་སྲིད་པའི་བོན་གཤེན་རྔ་ཐོག །
མུ་བཞི་སྲས་བསྐྱེད་ཡུམ་ལ་ཕྱག་འཚལ། །
ཞེས་བྱ་སྟེ། རུ་ཡི་ས་བོན་ནི། བྱམས་སྲས་ཚོགས་སྦྱོར་མཐོང་སྒོམ་སོགས་ཐེག་ཆེན་སློབ་ལམ་བཞི་རེ་རེ་ལའང་ལྔ་སྟོང་ལྔ་བརྒྱ་གཡུང་དྲུང་སེམས་དཔའི་སྡེ་དང༌། ཡེ་གཤེན་གཡུང་དྲུང་སེམས་དཔའ་ཆེན་པོ་སུམ་བརྒྱ་དྲུག་ཅུ་བསྐྱེད་པའི་ཡུམ་བྱམས་མ་དང༌། གནམ་ས་བར་གསུམ་སྲིད་གསུམ་ཡངས་པའི་འཇིག་རྟེན་བོན་གྱི་བསྟན་ལ་ཞུགས་པ་གཤེན་སྲས་ཀྱི་ཕྱག་ཆ་རྔ་གཤང་ཐོག་པ་སྟེ། གཤེན་རབ་རྣམ་རྩོད། རང་རྟོགས་གཤེན་རབ། ཐུགས་རྗེ་སེམས་དཔའ། གཡུང་དྲུང་སེམས་དཔའ་སྟེ། ཐེག་རིམ་བཞིའི་མུ་ལ་ཞུགས་པ་བཞིའི་བྱམས་སྲས་རྣམས་དང༌། དེ་དག་ལ་བསྐྱེད་པའི་ཡུམ་ལ་ཕྱག་འཚལ་ལོ། །ཞེས་སོ། །
པ་ནི་བྱམས་ཕྲན་འབུམ་ཕྲག་མཐའ་ཡས། །
ལྷ་མོ་སྨན་མོ་འཁའ་འགྲོ་མ་མོ། །
སྣ་ཚོགས་སྤྲུལ་སྐུ་འགྲོ་དོན་མངོན་བཞུགས། །
ཚོགས་བཞི་དཔག་མེད་ཡུམ་ལ་ཕྱག་འཚལ། །
ཞེས་བྱ་སྟེ། པ་ཡི་ས་བོན་ནི། བྱམས་མའི་ཕྱི་འཁོར་དུ་གཏོགས་པའི་བྱམས་ཕྲན་འབུམ་ཕྲག་མཐའ་ཡས་ཏེ། ཤར་ཐབས་ཀྱི་བྱམས་མའི་ཕྱི་འཁོར་ཞི་བའི་ལྷ་མོ་འབུམ་ཕྲག་བཅུ་གསུམ། བྱང་ནམ་མཁའ་མཛོད་འཛིན་མའི་ཕྱི་འཁོར་རྒྱས་པའི་སྨན་མོ་འབུམ་བཅུ་གསུམ། ནུབ་ཐུགས་རྗེ་བྱམས་མའི་ཕྱི་འཁོར་དབང་གི་མཁའ་འགྲོ་འབུམ་ཕྲག་བཅུ་གསུམ། ལྷོ་སྟོབས་ཀྱི་བྱམས་མའི་ཕྱི་འཁོར་དྲག་པོའི་མ་མོ་འབུམ་ཕྲག་བཅུ་གསུམ་སྟེ། འཕྲིན་ལས་སྣ་ཚོགས་སྒྲུབ་ཕྱིར་སྤྲུལ་པའི་སྐུ་འགྲོ་བའི་དོན་དུ་འདས་དང་མ་འདས་པའི་ཞིང་ཀུན་ཏུ་མངོན་པར་རྒྱུན་དུ་བཞུགས་པ་རིགས་བཞིའི་མ་ཚོགས་དཔག་ཏུ་མེད་པའི་ཡུམ་ལ་ཕྱག་འཚལ་ལོ། །ཞེས་སོ། །
ཡེ་ནི་རྒྱས་པ་རྒྱ་ཆེའི་ཡུམ་རྣམས། །
ཐུགས་ཀྱི་ཡང་སྙིང་བྱམས་མར་འདུས་མ། །
རྩ་བའི་སྔགས་བསྟོད་འདི་ཡིས་འགྲུབ་མ། །
གསང་གསུམ་མཛོད་འཛིན་ཡུམ་ལ་ཕྱག་འཚལ། །
ཞེས་བྱ་སྟེ། ཡེ་ཡི་ས་བོན་ནི། རྒྱས་པ་རྒྱ་ཆེའི་ཡུམ་ནམ་མཁའི་ཁྱབ་ཚད་ཀྱི་བྱམས་སྲས་རྣམས་ཀྱི་ཐུགས་ཀྱི་ཡང་སྙིང་བྱམས་མ་ཆེན་མོའི་ཀློང་དུ་འབྱུང་གནས་ཐིམ་གསུམ་ཀུན་འདུས་བྱམས་མ་ཡིན་པས། རྩ་བའི་མདོ་ལས་བྱུང་བའི་སྔགས་བསྟོད་འདི་ཡིས་ལྷ་དང་ལྷ་མོ་ཐམས་ཅད་འགྲུབ་མ་ཞེས་སོ། །སྐུ་གསུང་ཐུགས་ཉིད་གསང་གསུམ་མི་ཟད་ཡེ་ཤེས་ཀྱི་འཁོར་ལོའི་མཛོད་འཛིན་ཡུམ་ལ་ཕྱག་འཚལ་ལོ། །ཞེས་སོ། །
ཏ་ནི་འཇིག་རྟེན་གསུམ་གྱི་དཔལ་མགོན། །
ལྷ་ཀླུ་གནོད་སྦྱིན་ཕྱོགས་སྐྱོང་འདུལ་མ། །
སྡེ་བརྒྱད་ཀུན་ལ་མངའ་མཛད་ཆེན་མོ། །
འགྲོ་དྲུག་སྒྲོལ་མཛད་ཡུམ་ལ་ཕྱག་འཚལ། །
ཞེས་བྱ་སྟེ། ཏ་ཡི་ས་བོན་ནི། ས་འོག་ས་བླ་ས་སྟེང་བར་གྱི་འཇིག་རྟེན་གསུམ་གྱི་དཔལ་དང་མགོན་པོ། ལྷ་བརྒྱད་ཀླུ་བརྒྱད་གནོད་སྦྱིན་བཞི། ཕྱོགས་སྐྱོང་བཅུ། གཟའ་དང་རྒྱུ་སྐར་ལ་སོགས་དཔལ་མགོན་བདུན་ཅུ་འདུལ་བའི་བྱམས་མ་དང། ལྷ་སྲིན་སྡེ་བརྒྱད་ཀྱི་སྡེ་ཚོགས་ཀུན་ལ་མངའ་མཛད་པའི་བྱམས་མ་ཆེན་མོ་རྣམས་དང༌། འགྲོ་བ་རིགས་དྲུག་ཐམས་ཅད་སྡུག་བསྔལ་ལས་སྒྲོལ་བར་མཛད་པ་ལྷ་མོ་སུམ་བརྒྱ་མདོ་ཆོག་དང༌། མོ་སྦྱོང་པད་མ་མུན་སེལ་ལས་རྣམ་གྲངས་སོ་སོར་བསྟན་པའི་ཡུམ་རྣམས་ལ་ཕྱག་འཚལ་ལོ། །ཞེས་སོ། །
འདུ་འདུ་འཁོར་འདས་གཉིས་ལ་གནས་ཀྱི། །
ས་བཅུའི་སེམས་དཔའ་རྣམས་ཀྱི་བསྟོད་མ། །
སངས་རྒྱས་མ་ལུས་ཀུན་གྱི་ཡུམ་གཅིག །
ས་གསུམ་འདུལ་མཛད་ཡུམ་ལ་ཕྱག་འཚལ། །
ཞེས་བྱ་སྟེ། འདུ་འདུ་ནི། འཁོར་བ་ལས་འདས་པའི་ལམ་གཉིས་གང་རུང་ལ་གནས་པ་ཐེག་གསུམ་གྱི་སོ་སྐྱེས་འཕགས་པ་ཀུན་དང༌། ཁྱད་པར་དུ་ཐེག་ཆེན་འཕགས་པ། གཡུང་དྲུང་ས་བཅུའི་སྒོ་ནས་སེམས་ལ་དཔའ་པའི་དྲོད་ཚད་བསྙེམས་པ་རྣམས་ཀྱི་བསྟོད་ཡུལ་བྱམས་མ་དང༌། སངས་རྒྱས་མ་ལུས་པ་ཀུན་གྱི་བསྐྱེད་པའི་ཡུམ་གཅིག་ཁམས་གསུམ་གྱི་ས་གསུམ་འདུལ་བར་མཛད་པའི་ཡུམ་དེ་ལ་ཕྱག་འཚལ་ལོ། །ཞེས་སོ། །སྤྱིར་ས་གསུམ་ཞེས་པ་ལའང༌། ཁམས་གསུམ་འཁོར་བའི་ས་དང༌། མོས་པར་སྤྱོད་པའི་ས་དང༌། གཡུང་དྲུང་སེམས་དཔའི་ས་དང་གསུམ་ལ་བཤད་པའང། ཐེག་ཆུང་རྣམ་རྩོད་པའི་ས་དང༌། ཐེག་འབྲིང་རང་རྟོགས་པའི་ས་དང༌། ཐེག་པ་ཆེན་པོའི་ས་དང་གསུམ་ལ་བཤད་པ་དང༌། ཡང་དག་པའི་ས་གསུམ་ནི། གཡུང་དྲུང་སེམས་དཔའི་ས་བརྒྱད་པ་དགུ་པ་བཅུ་པ་གསུམ་ལ་བཤད་པ་སོགས་མང་དུ་ཡོད་ཀྱང༌། བྱམས་མའི་སྐྱབས་འགྲོ་ལས་གསུངས་པ་ནི། ཐེག་པ་གསུམ་གྱི་ས་ལ་འདོད་དེ། སྤངས་རྟོགས་ལམ་གྱི་སྣ་འདྲེན། ཞེས་གསུངས་པའི་ཕྱིར། སྐབས་འདི་ནི་ཁམས་གསུམ་གྱི་ས་ལ་འདོད་དེ། འདུལ་མཛད་ཅེས་པའི་ཚིག་དང་འབྲེལ་བས་སོ། །
སྭ་ཡི་ཡི་གེ་རྫོགས་པའི་བར་དེར། །
ཀུན་གསལ་འབུམ་ལྔ་ཁམས་བརྒྱད་བྱམས་མ། །
ཤེས་དང་ཤེས་བྱ་མ་ལུས་ཉིད་དོན། །
མཐའ་གསུམ་བྲལ་གྱུར་ཡུམ་ལ་ཕྱག་འཚལ། །
ཞེས་བྱ་སྟེ། སྙིང་པོའི་དབུས་ནས་སྭ་ཡི་ཡི་གེ་རྫོགས་པའི་བར་དེར། ཀུན་གསལ་འབུམ་ལྔ་ཁམས་ཆེན་བརྒྱད་སོགས་ཀྱི་བྱམས་མ་ཕྱི་ནང་གསང་བའི་དོན་རྣམས་ལ། ཤེས་བྱེད་བློ་དང་ཤེས་བྱའི་ཡུལ་དང་ཤེས་པའི་ཚུལ་ཏེ། མ་ལུས་འདུས་པའི་ངོ་བོ་ཉིད་ཀྱི་དོན་ནི་འཁོར་གསུམ་དུ་རྣམ་པར་མི་རྟོག་པའི་ངང་ལས་བསྡུ་བའོ། །སྔོན་དང་མ་འོངས་ད་ལྟའི་མཐའ་གསུམ་མམ། རྟག་ཆད་ཡོད་མེད་སྣང་སྟོང་གཉིས་འཛིན་གྱི་མཐའ་དང་མཐའ་གསུམ་བྲལ་བར་འགྱུར་བའི་ཡུམ་དེ་ལ་ཕྱག་འཚལ་ལོ། །ཞེས་སོ། །
ཧཱ་ནི་མདོ་ཡི་སངས་རྒྱས་ཡུམ་སྟེ། །
བདེ་བར་གཤེགས་པ་བླ་ན་མེད་པ། །
ཡང་དག་མངོན་པར་རྫོགས་པའི་སངས་རྒྱས། །
བྱམས་མ་ཆེན་མོ་ཡུམ་ལ་ཕྱག་འཚལ། །
ཞེས་བྱ་སྟེ། ཡང་ཧཱ་ཡི་ངོ་བོ་ནི། བྱམས་མ་རྩ་བའི་མདོ་ཡི་ནང་ལས་བྱུང་བ་བསྐལ་བཟང་སངས་རྒྱས་སྟོང་རྩ་གཉིས་ལ་སོགས་སངས་རྒྱས་སྟོན་པ་ཐམས་ཅད་བསྐྱེད་པའི་ཡུམ་སྟེ། སྟེ་ཞེས་པ་ནི་ལྷག་བཅས་ཀྱི་སྒྲ་སྟེ། སླར་ཡང་མདོ་ཡི་ཡུམ་དེ་གཙོར་བཟུང་ནས་དེ་ལ་སོགས་ཏེ། བདེ་བ་ཆེན་པོའི་དབྱིངས་སུ་ཞི་བར་གཤེགས་པ་བླ་ན་མེད་པ་མངོན་དུ་བརྙེས་ཤིང་ཡང་དག་པ་མངོན་པར་རྫོགས་པའི་སངས་རྒྱས། སྐྱེ་དགུ་ཡོངས་ལ་བུ་གཅིག་ལྟ་བུར་བྱམས་སེམས་བརྩེ་བར་མཛད་པའི་མ་གཅིག ཤེས་རབ་ཀྱི་བླ་ན་མེད་པའི་བྱམས་མ་ཆེན་མོ་ཤེས་རབ་ཀྱི་ཕ་རོལ་དུ་ཕྱིན་པའི་ཡུམ་གཙོ་འཁོར་ཀུན་ལ་རྟག་ཏུ་མི་འབྲལ་བའི་དད་མོས་དྲག་པོས་ཕྱག་འཚལ། །ཞེས་སོ། །
སླར་ཡང་དེའི་སྙིང་པོ། ཨཱོྃ་མ་བ་མ་དེ་མ་ཧི་མོ་ཧ་ཨེ་མ་ཧོ་མ་ཡེ་རུ་པ་ཡེ་ཏ་འདུ་འདུ་སྭཧཱ། ཞེས་ལན་གཅིག་གསུངས་ན། ཕན་ཡོན་མདོ་རུ་སྟོན་པས་གསུངས་པ།
སྔགས་ཀྱི་རྒྱལ་པོ་ཉི་ཤུ་རྩ་གཅིག །
བོན་གྱི་རྒྱལ་པོ་བྱམས་མའི་བསྟོད་པ། །
ལུང་གི་རྒྱལ་པོ་ཀུན་གསལ་ཆེན་མོ། །
བཀའ་ཡི་རྒྱལ་པོ་སྟོན་པས་གསུངས་པ། །
ཉེར་གཅིག་ལེའུ་འཁོར་འདས་མ་ལུས། །
མཚན་བརྗོད་ཐམས་ཅད་ཚངས་པར་ཉིད་དོ། །
འདི་བཀླག་བོན་རྣམས་རྫོགས་པར་འགྱུར་ཏེ། །
ཕན་ཡོན་བསམ་མཐའ་ཡས་པར་འཐོབ་བོ། །
ཞེས་གསུངས་པ་དེའི་དོན་ཡང། བྱམས་མ་རྩ་བའི་སྔགས་སྙིང་པོ་འབྲུ་ཉེར་གཅིག་པ་འདི་ནི་གསང་རིགས་གཟུངས་གསུམ་གྱི་སྔགས་ཐམས་ཅད་ཀྱི་རྒྱལ་པོ་ལྟ་བུའི་སྙིང་པོ་ཉི་ཤུ་རྩ་གཅིག་པའོ། །དེ་ཉིད་སྔགས་སུ་བསྟན་པ་ནི། གཉན་ཞིང་ཟབ་པའི་ཚད་ཀྱང་ཡིན་ཏེ། བྱམས་མའི་རྩ་རྒྱུད་ལས། ལེགས་པར་ཡེ་ཤེས་སྙིང་པོ་ཉོན། །རྒྱ་ཆེ་རྒྱས་པའི་འབུམ་ལྔ་ཡིན། །མདོ་དོན་བཞེད་ལུགས་ཉི་ཤུ་ཡོད། །ཡང་སྙིང་བྱམས་མ་རྩ་རྒྱུད་ཡོད། །ཅི་ཕྱིར་རྩི་ཐོག་སྙིང་པོ་ལས། །འོ་མའི་བཅུད་ལོན་མར་བཞིན་དུ། །གྲུབ་པར་སླ་ལ་འདུས་དོན་ཆེ། །ཐེག་པ་མཐོ་ལ་མན་ངག་ཟབ། །གདམས་པ་ཉུང་ལ་འབྲས་བུ་མྱུར། །དེ་ཕྱིར་བྱམས་མའི་རྒྱུད་འཆད་པས། །བོན་གྱི་སྙིང་པོ་ཡིན་པ་ནི། །གཉན་ཞིང་ཟབ་པའི་ཚད་ཡིན་པས། །ཀུན་ལ་བསྟན་པར་མ་གསུང་སྟེ། །ཁ་སྦུབ་ཞབས་རྡོལ་དུག་ཅན་སྣོད། བཀའ་རྒྱུད་ཅི་ཡང་མི་འཆད་ན། །བོན་གྱི་ཡང་སྙིང་ཡིན་པས་ན། །སེང་གེ་ལྟ་བུའི་འོ་མ་འདི། །ཡེ་གཤེན་སེང་བཞི་མ་གཏོགས་པ། །ཕལ་པ་ཡོངས་ལ་བསྟན་འགྱུར་ན། །སྣོད་ཀྱང་ཆག་ལ་བཅུད་ཀྱང་འབོ། །དེ་བས་ཐེག་པའི་དྭངས་མ་བཅུད། །དངོས་གྲུབ་བདུད་རྩི་མ་ཡལ་ཞིང༌། །སྨིན་གྲོལ་རྒྱལ་མཚན་མ་ནུབ་ན། །བྱིན་རླབས་རྒྱུད་རྐ་མི་ཆད་པའི། །མ་རྒྱུད་གསང་བ་འདི་སྤྱོད་པ། །སྐལ་ལྡན་རྣམས་ཀྱི་རྒྱལ་པོ་སྟེ། །ཚེ་གཅིག་ལུས་གཅིག་འདི་ཉིད་ལ། །མཆོག་དང་ཐུན་མོང་གཉིས་འགྲུབ་པའི། །ཡང་དག་གདམས་པ་ངོ་མཚར་ཆེ། །ཞེས་གསུངས་པའོ། །གཡུང་དྲུང་གི་བོན་ཐམས་ཅད་ཀྱི་རྒྱལ་པོ་ལྟ་བུ་ཡིན་ཏེ། བོན་སྡེ་འདི་ནི། བོན་ཐེག་པ་རིམ་དགུ་གསུངས་པའི་ནང་ནས་བརྒྱད་པ་ཡེ་གཤེན་གྱི་ཐེག་པ་སྟེ། མདོ་སྔགས་སེམས་གསུམ་གྱི་ཀུན་འདུས་བྱམས་མའི་བསྟོད་པ་བསྟན་པའོ། །དེ་ཡང་བྱམས་མའི་དབང་འབུམ་ལས། ང་ཡི་བསྟན་པ་འདི་ལ་ཉོན། །བོན་ལ་རྒྱ་ཆེ་གྲངས་མང་ཡང༌། །ཡེ་གཤེན་ཐེག་པ་ཆེན་པོ་འདི། །དམན་པའི་ཐེག་པ་བདུན་པོ་དང༌། །མི་མཐུན་ཕྱོགས་ཀྱི་ཕྱི་རོལ་ན། །ཀུན་ལས་ཁྱད་པར་འཕགས་པ་སྟེ། །དཔེར་ན་ནམ་མཁའ་ལྟ་བུ་ཡིན། །ཞེས་གསུངས་པའི་ཕྱིར་རོ། །ཚིག་ཏུ་བརྗོད་པ་ལུང་གི་བོན་ཐམས་ཅད་ཀྱི་རྒྱལ་པོ་ནི་ཀུན་གསལ་བྱམས་མ་ཆེན་མོ་ཡི་བོན་སྐོར་རོ། །ཞེས་སོ། །རྫོགས་པའི་སངས་རྒྱས་ཀྱི་བདག་རྐྱེན་ལས་བྱུང་བའི་ཁྱད་པར་བཞི་ལྡན་གྱི་བཀའ་རྒྱལ་བའི་གསུང་རབ་གྲངས་ལས་འདས་པ་ཡི། རྒྱལ་པོ་སྟོན་པ་སངས་རྒྱས་ཉིད་ཀྱི་ཞལ་ནས་གསུངས་པའོ། །ཞེས་སོ། །ཕྱག་འཚལ་ཞེས་པའི་ཤོ་ལོ་ཀ་ཉེར་གཅིག་ལེའུ་རུ་བཞུགས་པ་འདི་ལ། འཁོར་བ་དང་འདས་པ་བྱམས་མའི་ལྷ་ཚོགས་མ་ལུས་པ་མཚན་གྱི་རྣམ་གྲངས་མདོ་ཙམ་རེ་བརྗོད་ནས་བསྟོད་པས། ངེས་ཤེས་ཡིད་ཆེས་ལྡོག་མེད་ཀྱི་གསོལ་བ་གདབ་ན་བོན་ཐམས་ཅད་ཚང་བའི་བདག་ཉིད་དོ། །དེ་ནས་འདི་ཉིད་བཀླག་ན་བོན་རྣམས་ཡོངས་སུ་རྫོགས་པར་བཀླག་པར་འགྱུར་བ་ཡིན་པས། ཕན་པའི་ཡོན་ཏན་ནི་བསམ་མཐའ་ཡས་པ་འཐོབ་པར་གསུངས་པ་ཡིན་པས། སྟོན་པས་བརྗོད་ལས་འདས་པ་གསུངས་ན། ཕྲན་སོ་སོའི་སྐྱེ་བོ་ཡི་སྨོས་པར་ག་ལ་ནུས་ཀྱང༌། ལུང་ལས་གསུངས་ཚུལ་མདོ་ཙམ་བསྟན་ན།
བྱམས་མ་རྩ་འབུམ་ལས། དེ་ནས་བྱམས་མ་ཆེན་མོ་འདི། །ངོ་བོ་ཉིད་ལས་མ་གཡོས་ཀྱང། །བོན་སྐུ་ཁོ་ནར་གནས་པར་བྱེད། །སེམས་ཅན་རྣམས་ཀྱི་དོན་གྱི་ཕྱིར། །རྒྱལ་བ་ལོངས་སྤྱོད་རྫོགས་པའི་ཚུལ། །བྱམས་མ་རིགས་ལྔ་བཞུགས་པར་སྟོན། །ཤིན་ཏུ་འདུལ་དཀའི་འདོད་ཁམས་སུ། །སེམས་དཔའི་མ་ཚོགས་དུ་མར་འགྱུར། །དྲན་པ་ཙམ་གྱིས་འཕོངས་སེལ་མ། །གཡུང་དྲུང་སེམས་དཔའི་སྣང་ངོས་ལ། །ཁམས་བརྒྱད་ལ་ཡང་ཡུམ་བརྒྱད་སྤྲུལ། །ལྷ་མིའི་དགེ་སྦྱོང་ཐམས་ཅད་ལ། །སྲིད་པའི་རྒྱལ་མོ་བརྒྱད་དུ་སྟོན། །དག་པ་དྲང་སྲོང་སྡེ་རྣམས་ལ། །བཀྲ་ཤིས་ལྷ་མོ་གཙོ་འཁོར་དགུ། །ས་ལམ་བསྒྲོད་པའི་སེམས་དཔའ་ལ། །ཡེ་ཤེས་ལྷ་མོ་དགུ་འགྱུར་མཛད། །ཡེ་ཤེས་ཆེན་པོ་ཐམས་ཅད་ལ། །བླ་མེད་བྱམས་མ་བཅུ་རུ་སྤྲུལ། །བར་དུ་རྩོད་པ་བཟློག་པ་ལ། །འཇིགས་པ་བརྒྱད་སྐྱོབ་བྱམས་མ་བརྒྱད། །འགྲོ་དྲུག་འདུལ་ལ་མ་དྲུག་སྟེ། །སྐྱེ་རྒས་ན་འཆི་བགེགས་༼འགེགས༽པ་ལ། །སྒོ་བཞི་སྲུང་པའི་སྒོ་མ་བཞི། །གཞན་ཡང་སྤྲུལ་པ་ཡང་སྤྲུལ་དུ། །མ་མོ་བསམ་ཡས་སྲིད་གསུམ་སྐྱོངས། །སྨིན་མོ་༼སྨན་མོ༽གྲངས་འདས་ཁྲིམས་སྡེ་ཚོགས། །མཁའ་འགྲོ་དཔག་མེད་ལམ་གནས་སྲུང༌། །ལྷ་མོ་རབ་འབྱམས་ཡེ་ཤེས་མགོན། །ཐེག་པའི་རིམ་པ་ཇི་བཞིན་དུ། །མ་ཡི་བཀོད་པ་དེ་བཞིན་སྟོན། །ཞེས་དང༌། དཔེ་ནི་འདི་ཉིད་འདོན་བྱེད་མ། །གསོ་སྦྱོང་ཁྲུས་དང་གཙང་དག་གི། །ཚངས་པའི་དབྱངས་དྲུག་འགྱུར་བཅས་སུ། །ལྷ་མོ་ལ་ནི་བསྟོད་བྱེད་ན། །སྣང་སྲིད་ལྷ་ཡི་གཞལ་ཡས་སུ། །སེང་གེ་འབྲུག་དང་ཁྱུང་གླང་ཁྲིར། །འབུམ་ལྔ་བདག་ཉིད་བྱམས་མ་ལྔ། །འཁོར་དང་བཅས་པ་དམིགས་བྱས་ལ། །དེ་ཡི་ཡོན་ཏན་ཐམས་ཅད་ཀུན། །ཐོབ་པའི་ཆེད་དུ་བསྟོད་བྱས་པས། །
ཤེས་རབ་བྱམས་མའི་ཕན་ཡོན་དུ། །ཁམས་བརྒྱད་བཀླག་པ་ཅི་ལྟར་འགྱུར། །སྲིད་གསུམ་སྡུག་བསྔལ་གཏན་བཅོམ་ནས། །རིན་ཆེན་རྒྱུན་གྱི་གཏེར་ལ་སྤྱོད། །སྣང་སྲིད་ཡོངས་ཀྱི་ཁ་འཛིན་ནུས། །མི་རྟག་ཚད་མེད་རྒྱུད་ལ་སྐྱེ། །སྡིག་བཅུ་དག་ནས་དགེ་བཅུ་འཕེལ། །རང་རིག་རང་ལ་འཆར་བ་དང༌། །དབྱིངས་ཉིད་ཀློང་དུ་མངོན་སངས་རྒྱས། །མཉམ་ཉིད་བདེ་ཆེན་ངང་ལ་གནས། །སྣང་སྲིད་བོན་གྱི་རྒྱལ་པོར་འགྱུར། །འཁོར་འདས་བོན་རྣམས་དབང་དུ་སྡུས། །བོན་གྱི་ས་ཆེན་འདུལ་བར་བྱེད། །
སྟོབས་ཀྱི་བྱམས་མའི་ཕན་ཡོན་དུ། །དགེ་རྒྱས་འབུམ་བཀླག་ཇི་བཞིན་འགྱུར། །ཡོངས་སུ་དག་པའི་རྒྱལ་ཁམས་སྐྱེ། །ཉོན་མོངས་དགྲ་ཚོགས་ཟིལ་གྱིས་གནོན། །ཕས་ཀྱི་རྒོལ་བ་ཚར་ཐག་གཅོད། །རང་ལ་སྟོབས་བཅུ་རྫོགས་པར་འགྱུར། །ཕྱི་རོལ་སྣང་ཡུལ་ཀུན་ལ་མཁས། །ཚེ་དང་སྲོག་དང་དབང་ཐང་འཕེལ། །བུ་དང་ནོར་དང་འབྱོར་བ་ཐོབ། །ནད་གདོན་གདུག་པ་མཛེ་རིགས་སོགས། །སྡེ་བརྒྱད་འབྱུང་པོས་རླག་མི་རྙེད། །ནང་གི་རིག་པའི་གནས་ལ་མཁས། །བཞི་བརྒྱ་རྩ་བཞིའི་ནད་ལས་ཐར། །འགོ་བའི་དལ་ཡམས་ཐམས་ཅད་ཐུབ། །གསོ་བྱེད་སྨན་གྱི་རྒྱལ་པོ་འགྱུར། །ཕས་ཀྱི་རྒོལ་བ་ཚར་གཅོད་ཅིང༌། །བསྟན་ལ་སྡང་བ་ཐམས་ཅད་ཟློག །གྲུབ་མཐའ་ངན་པ་སུན་འབྱིན་འགྱུར། །དགེ་བའི་ཚོགས་རྣམས་མ་ལུས་འཕེལ། །སྒྲིབ་པ་ཀུན་ལས་རྣམ་པར་ཐར། །ཉོན་མོངས་ལས་ཀྱི་བདུད་དཔུང་འདུལ། །ཡོངས་སུ་མ་དག་གནས་ངན་གཅོད། །ཡོན་ཏན་རྣམས་དང་དགེ་བ་རྣམས། །ཟད་པ་མེད་པའི་གཏེར་དུ་འགྱུར། །
སྨོན་ལམ་བྱམས་མའི་ཕན་ཡོན་དུ། །འདུལ་བའི་འབུམ་བཀླག་ཇི་བཞིན་འགྱུར། །སྡིག་པ་སྒྲིབ་པ་ཐམས་ཅད་དག །ཡོན་ཏན་ཐམས་ཅད་རྒྱུད་ལ་སྐྱེ། །ཉེས་པའི་སྐྱོན་གྱིས་མ་གོས་ཤིང༌། །འདམ་གྱི་པད་མ་ལྟ་བུར་འགྱུར། །ལུས་ལ་དཔལ་འབྱོར་ཚོགས་པ་དང༌། །སེམས་ལ་བཅུད་ཀྱི་འགེངས་པར་བྱེད། །འདོད་ཡོན་རྒྱ་མཚོ་ལྟ་བུར་འདུས། །སྤྱོད་པ་ཆགས་མེད་གཞན་ལ་སྟོན། །བདུད་ཀྱི་རྒྱལ་མཚན་སྙིལ་བ་དང༌། །བོན་གྱི་རྒྱལ་མཚན་ཚུགས་པར་འགྱུར། །སྙན་པ་ནམ་མཁའི་མཐའ་མཉམ་གྱིས། །ལོག་ལྟ་སྐྲག་དུ་འཇུག་པ་དང༌། །ཐུགས་ཉིད་ཞི་ཞིང་བདེ་བ་རྙེད། །མ་ཞི་འཕྱར་བའི་ཉེས་ཚོགས་སེལ། །སྣང་སྲིད་ཡོངས་ལ་དབང་བསྒྱུར་ནས། །འགྲོ་བའི་དེད་དཔོན་སྟོབས་ཆེན་ཐོབ། །ཀུན་གྱི་གདུགས་བཞིན་བསྐུར་བ་ཡིས། །གཙུག་གི་མཆོད་གནས་ཉིད་དུ་གྱུར། །
ཐུགས་རྗེ་བྱམས་མའི་ཕན་ཡོན་དུ། །དོན་འབུམ་བཀླག་པ་ཇི་བཞིན་འགྱུར། །རང་གཞན་དབུལ་བ་སེལ་བ་དང༌། །ལོངས་སྤྱོད་གཏེར་ཆེན་ཐོབ་པར་བྱེད། །ཚུལ་ཁྲིམས་དྲི་མ་མེད་པ་དང༌། །ཉེས་པ་ཐམས་ཅད་ཟད་པར་བྱེད། །མ་རུང་སྡུག་བསྔལ་རང་སར་ཞི། །ཡང་དག་བདེ་བའི་འབྱོར་བ་ཚོགས། །ཡོན་ཏན་ཐམས་ཅད་སྡུད་པ་དང༌། །དགེ་བའི་རྩ་བ་ཡིད་བཞིན་འགྲུབ། །བདེ་ཞིང་དགེ་བའི་ས་ལ་གནས། །ཡོན་ཏན་མཆོག་གི་དབང་པོ་ཐོབ། །སྟོབས་ཆེན་གཞན་གྱིས་འགྲན་མི་ཚུགས། །གཟི་བརྗིད་མདངས་དང་བཀྲག་རྣམས་རྒྱས། །སྙིང་རྗེ་ཚད་མེད་རྒྱུད་ལ་སྐྱེ། །སེམས་ཅན་གཞན་གྱི་དོན་བྱེད་ནུས། །ཅི་བསམ་བྱ་བ་དྲན་པས་འགྲུབ། །སྨོན་ལམ་བཏབ་པ་མཐར་ཕྱིན་འགྱུར། །ལོག་རྟོག་དགྲ་དཔུང་གནས་སུ་ཞི། །ལེགས་པའི་ཐབས་ཀྱི་ཐམས་ཅད་དུ། །ལྷན་གཅིག་སྐྱེས་པའི་ཤེས་རབ་སྐྱེ། །ཐོས་རྩོད་འཆད་པའི་ཤེས་རབ་འཕེལ། །སེམས་ཅན་གཞན་དོན་རྒྱལ་པོར་འགྱུར། །
ཐབས་ཀྱི་བྱམས་མ་ལམ་འབུམ་གྱི། །ཕན་ཡོན་ཐམས་ཅད་བསྟན་པ་ནི། །སྨེ་མནོལ་ནལ་དང་མི་གཙང་སྐྱོན། །སྒྲིབ་པ་ཐམས་ཅད་དག་པ་སྟེ། །ལུས་ལ་ནད་མེད་བདེ་བ་དང༌། །ཡན་ལག་མཛེས་སྡུག་བཟོ་རིག་བྱེད། །དངོས་དང་མཚན་མའི་འཇིགས་པ་འཇོམས། །ངག་སྙན་དབྱངས་བདེ་བོན་རྣམས་སྒྲོག །ཡོན་ཏན་དྲི་ངད་ལྡན་པ་ཡིས། །སེམས་ཅན་ཐམས་ཅད་བདེ་ལ་བཀོད། །སྣང་སྲིད་བཅུད་ལ་དབང་བསྒྱུར་ཞིང༌། །ཟས་དང་ལོངས་སྤྱོད་ཐམས་ཅད་འདུ། །རིན་ཆེན་གཏེར་གྱི་ནོར་ཐོབ་ནས། །བསོད་ནམས་གཏེར་ལ་འགྲིབ་པ་མེད། །ཤེས་རབ་གསལ་བའི་མཆོག་གྱུར་པ། །རྨོངས་པ་མ་ལུས་གཏན་ནས་སྤངས། །ཁམས་གསུམ་ཉོན་མོངས་སེམས་ཅན་ཀུན། །འདྲེན་པའི་སྟོན་པ་བྱེད་པར་འགྱུར། །གཞན་ཡང་དབང་པོ་ཚོགས་བརྒྱད་ལ། །སྐྱོན་མེད་དག་པའི་མཆོག་ཐོབ་ནས། །ལོང་ལྐུགས་འོན་འཐིབ་རྨོངས་པ་རུ། །ཚེ་རབས་ནམ་ཡང་མི་འགྱུར་རོ། །
གང་ཞིག་གསེར་གྱིས་བྲིས་བྱས་ཏེ། སྤྱི་བོའི་གཙུག་ཏུ་བཏགས་བྱས་ན། །གཟའ་དང་ཐོག་དང་ནད་མི་ཚུགས། །མཐར་ཡང་འཁོར་ལོ་བསྒྱུར་རྒྱལ་ཐོབ། །དད་པས་ངག་ཏུ་འདོན་པ་ཡིས། །ཕལ་གྱི་རྐྱེན་རྣམས་ཟློག་པ་དང༌། །ཚངས་པའི་དབྱངས་དང་ལྡན་པ་སྟེ། །བོན་གྱི་རྒྱལ་སྲིད་སྟོན་པར་འགྱུར། །འཆང་ཞིང་བཀུར་བསྟི་རིམ་གྲོ་བྱེད། །རིན་ཆེན་གཏེར་འཆང་ལྟ་བུ་སྟེ། །དགོས་འདོད་ཐམས་ཅད་བསམ་པས་འགྲུབ། །ཡོན་ཏན་རྣམས་ཀྱི་མངའ་བདག་བྱེད། །གང་ཞིག་མཉེས་པར་བྱེད་པ་རྣམས། །ཐེག་པ་ཐམས་ཅད་གྲོལ་བ་ཡི། །འབུམ་སྡེ་ལྔ་ཡི་དོན་རྟོགས་པས། །ཐམས་ཅད་མཁྱེན་པའི་རྒྱལ་པོར་འགྱུར། །སྒྲ་ཐོས་ཙམ་གྱིས་ངན་འགྲོར་ཐར། །མཐོ་རིས་ལྟུང་བ་ཁེགས་པ་དང༌། །ཉེས་པ་ཐམས་ཅད་སེལ་བར་ནུས། །འདི་ཐོས་དོན་བཞིན་བསྒོམ་པ་ན། །སངས་རྒྱས་ལྷག་པའི་སངས་རྒྱས་ཐོབ། །ཅེས་སྟོན་པས་གསུངས་པ་ལ་ཡིད་ཆེས་པར་བྱ་དགོས་ཏེ། ལུང་ལས། ཉེས་པ་ཟད་པ་རྫུན་གྱི་ཚིག །སྨྲ་བ་མི་འགྱུར་རྒྱུ་མེད་ཕྱིར། །ཞེས་དང༌། རི་རབ་གཞན་དུ་འཕོ་བ་དང༌། །རྒྱ་མཚོ་ཆེན་པོ་སྐེམས་པ་དང༌། ཉི་ཟླ་ཐང་ལ་ལྷུང་ཡང་སྲིད། །སངས་རྒྱས་བཀའ་ཡི་བསླུ་མི་སྲིད། །ཅེས་གསུངས་སོ། །
རྩ་བ་སྔགས་ཀྱི་བསྟོད་པ་ཉི་ཤུ་རྩ་གཅིག སྟོན་པས་གསུངས་པ་ལ་མངོན་པར་བསྟོད་དོ། །
ཞེས་པས་སོ། །བྱམས་མ་རྩ་བའི་མདོ་ལས་བྱུང་བའི་སྔགས་ཀྱི་བསྟོད་པ་ཕྱག་འཚལ་ཉི་ཤུ་རྩ་གཅིག་པ་སངས་རྒྱས་སྟོན་པས་གསུངས་པ་དེ་ལ་ཡེ་གཤེན་སེང་བཞི་སོགས་གཤེན་རབ་གཡུང་དྲུང་སེམས་དཔའ་རྣམས་དང༌། ལྷ་ཀླུ་མི་དང་དྲི་ཟར་བཅས་པའི་འཁོར་ཚོགས་ཀུན་གྱིས་མོས་པ་ཆེན་པོས་མངོན་པར་བསྟོད་ནས་རྗེས་སུ་ཡི་རངས་བྱེད་དོ། དོ་ཞེས་པ་ནི། རྫོགས་ཚིག་གོ། །ཞེས་སོ། །
ཞེས་པ་འདི་ཡི་རྒྱུད་ཚུལ་ནི་སངས་རྒྱས་བསྟན་པའི་གཙོ་བོས། ཡེ་གཤེན་གཡུང་དྲུང་སེམས་དཔའ་རྣམས་ལ་གསུངས། བཀའ་བསྡུ་བ་པོ་གཤེན་ཐང་མ་འོད་རྒྱལ་གྱིས་མཛད་ནས། ལྷ་ཀླུ་མི་ཡི་གཤེན་སོགས་བླ་མ་ཆེ་དྲུག དེ་ནས་བར་གྱི་གདུང་བརྒྱུད་བཅུ་གསུམ་གྱི་ནང་ཚན། གྲུབ་རྩལ་ཐོགས་པ་མེད་པའི་གཤེན་དགུ་རྣམས་རིམ་པར་བརྒྱུད་ནས། རྒྱལ་གྲི་གུམ་གྱི་རིང་ལ་བོན་དར་ནུབ་བྱུང་ནས་གཏེར་དུ་གཤེགས། ཕྱིས་ཕྱྭ་སྲས་ཀེང་ཙེ་ལན་མེད་ཀྱིས་ལུང་བསྟན། སྤྲུལ་པའི་སྐུ་མཆོག་རྗེ་བཙུན་ཁྲོ་ཚང་འབྲུག་ལྷས་གཏེར་ཞལ་ཕྱེས་ནས། དེ་ནས་རྒྱུད་འགྲེལ། གཞུང་ཆ་ལག་ཆ་རྐྱེན་དང་བཅས་པའི་དབང་ལུང་གི་རྒྱུད་པ་རྣམས། རྗེ་འབྲུག་ལྷ་ཉིད་ཀྱིས། ཨ་ད་ལྷ་སྲས་ལ་གཏད། དེས་ཨ་ད་ལྷ་བཙན་ལ་བརྒྱུད། དེས་ཨ་ད་ལྷ་རྒྱལ་ལ་བརྒྱུད། དེས་ཨ་ད་ལྷ་མགོན་ལ་བརྒྱུད། ལྷ་མགོན་གྱི་རིང་ལ། སྔོན་རྗེ་འབྲུག་ཆེན་པོའི་ཞལ་ནས་ལྷ་སྲས་ལ་གནང་སྐབས། ལྷ་ལུས་བོར་ནས་མི་ལུས་སྐྱེ། །གཞོན་ནུས་མཚན་ཅན་རྣལ་འབྱོར་འབྱུང༌། །མ་རྒྱུད་བོན་གྱི་སྐལ་པ་ལེན། །ཚེ་དང་བསྟན་པ་མཐར་ཕྱིན་ཞིང༌། །སངས་རྒྱས་འབྲས་བུ་ཐོབ་པར་འགྱུར། །ཞེས་ལུང་བསྟན་པ་ལྟར། དམྱལ་སྟོན་གཞོན་རྩེ་ལ་དངོས་གྲུབ་འབབ། དེ་ནས་སྒོམ་པ་གཡུང་དྲུང་སྐྱབས་ལ་བརྒྱུད། དེས་སྒོམ་པ་རིན་དཔལ་ལ་བརྒྱུད། དེས་བཀའ་གདམས་ཡེ་ཤེས་རྒྱལ་མཚན་ལ་བརྒྱུད། དེས་ཞང་སྟོན་བསོད་ནམས་དཔལ་ལ་བརྒྱུད། དེས་ཞང་སྟོན་བསོད་རྒྱལ་ལ་བརྒྱུད། དེས་རྗེ་མཉམ་མེད་ཤེས་རབ་རྒྱལ་མཚན་ལ་བརྒྱུད། དེས་རྒྱལ་ཚབ་རིན་ཆེན་རྒྱལ་མཚན་ལ་བརྒྱུད། དེས་ནམ་མཁའ་ཡེ་ཤེས་ལ་བརྒྱུད། དེས་ཀུན་བཟང་རྒྱལ་མཚན་ལ་བརྒྱུད། དེས་རིན་ཆེན་རྒྱལ་མཚན་ལ་བརྒྱུད། དེས་ཚུལ་ཁྲིམས་རྒྱལ་མཚན་ལ་བརྒྱུད། དེས་བསོད་ནམས་ཡེ་ཤེས་ལ་བརྒྱུད། དེས་བསོད་ནམས་གཡུང་དྲུང་ལ་བརྒྱུད། དེས་ཤེ་ཙུ་དྲུང་མུ་ལ་བརྒྱུད། དེས་ཤེས་རབ་འོད་ཟེར་ལ་བརྒྱུད། དེས་གཡུང་དྲུང་རྒྱལ་མཚན་ལ་བརྒྱུད། དེས་ཤེས་རབ་བློ་གྲོས་ལ་བརྒྱུད། དེས་ཤེས་རབ་འོད་ཟེར་ལ་བརྒྱུད། དེས་གཙུག་ཕུད་འོད་ཟེར་ལ་བརྒྱུད། དེས་མཁས་གྲུབ་གཡུང་དྲུང་ཚུལ་ཁྲིམས་ལ་བརྒྱུད། དེས་བྲུ་སྟོན་རིན་ཆེན་རྣམ་རྒྱལ་ལ་བརྒྱུད། དེས་སྐུ་མདུན་རིན་ཆེན་ལྷུན་གྲུབ་ལ་བརྒྱུད། དེས་བྲུ་སྟོན་ལྷུན་གྲུབ་དབང་རྒྱལ་ལ་བརྒྱུད། དེས་སྐུ་མདུན་ཤེས་རབ་དབང་རྒྱལ་ལ་བརྒྱུད། དེས་དྲང་སྲོང་གཡུང་དྲུང་བསྟན་འཛིན་ཚུལ་ཁྲིམས་ལ་བརྒྱུད། བླ་མ་དེ་ཉིད་ཀྱི་དྲུང་ནས་སྐམ་བླ་མ་ཤེས་རབ་ཕུན་ཚོགས་ལ་བརྒྱུད། དེས་མཁས་གྲུབ་གཡུང་དྲུང་ཉི་རྒྱལ་ལ་བརྒྱུད། དེས་བདག་ལ་གནང་བའོ། །
ཅེས་བྱམས་མའི་བསྟོད་འགྲེལ་འདི་ཡང་ཞིབ་རྒྱས་སུ་བསྟན་པར་ནུས་ན། ལྷ་ཡི་མཚན་དང་ལུང་དང་རིག་པ་སྦྱར་ན། ལེའུ་ཚན་ཆེན་པོ་ཉེར་གཅིག་བྱས་ན་པོ་ཏི་དུ་མར་ལོན་པ་འདུག་ཀྱང༌། ཕྲན་རང་ཚེ་དཔག་མེད་ཀྱི་ལུང་ལས། ཚེ་ཟད་པ་བསྲིང་བ་ནུས་ཀྱང་ལས་ཀྱིས་རྣམ་པར་སྨིན་པ་ནི་གང་ལ་ཡང་མ་གཏོགས་སོ། །ཞེས་གསུངས་པ་ལྟར། ལས་རྐྱེན་ཟུང་འབྲེལ་གཟུགས་གཞི་ཤིན་ཏུ་མི་བདེ་བའི་གཙེས་པའི་ཚེ་འདི་ཡི་སྐལ་པ་ཐོབ་ལོང་ཙམ་དུ་སྒོ་བཙུན་ཉི་མིང་པས་བྲིས། ཉེས་འགལ་ནོར་འཁྲུལ་སོང་ན་མཁའ་འགྲོ་གཉེན་ལ་མཐོལ་བཤགས་ཕུལ་ནས།
སྨྲས་པ། བདག་ཀྱང་འདི་ནས་ཚེ་རབས་ཐམས་ཅད་དུ། །
བདག་ལྟ་འཁོར་བའི་ས་བོན་གཏན་སྤངས་ནས། །
བདག་མེད་དོན་རྟོགས་སྟོང་ཉིད་མངོན་འགྱུར་ཏེ། །
བདག་གཞན་དོན་རྣམས་ལྷུན་གྲུབ་མཐར་ཕྱིན་ཤོག །
རྩོམ་པ་པོ། ཁྱུངཿསྨོན་ལམ། དུས་ཚོད། 4:47:00 AM
Labels: བོན་འབྲེལ་ཤེས་བྱ།
No comments:
Subscribe to: Post Comments (Atom)


c: text/html

text:
དྲི་བ། ཕྱི་བསྐྱོད་ལམ་ཡིག་ཇི་ལྟར་ཞུ་དགོས་པ་རེད། ལན། ཕྱི་བསྐྱོད་ལམ་ཡིག་གི་ཁྲིམས་ཀྱི་དོན་ཚན་ལྔ་པའི་ནང་དུ། སྤྱི་དམངས་ཤིག་ཕྱི་རྒྱལ་དུ་གཏན་སྡོད་དང་གཉེན་འཕྲད། སློབ་སྦྱོང་དང་ལས་ཀ་ལས་པ། ཡུལ་སྐོར་དང་ཚོང་དོན་སོགས་ཀྱི་ཆེད་དུ་འགྲོ་དགོས་བྱུང་ཚེ། ཁོང་གིས་རང་གི་ཁྱིམ་ཐོ་ཡོད་སའི་རྫོང་རིམ་པའམ་དེའི་ཡན་གྱི་མི་དམངས་སྲིད་གཞུང་གི་སྤྱི་བདེ་ལས་ཁུངས་ཀྱི་རྒྱལ་མཚམས་འགྲོ་ཡོང་དོ་དམ་ལས་ཁུངས་(出入境管理部门)ལ་ཕྱི་བསྐྱོད་ལམ་ཡིག་ལེན་པའི་སྙན་ཞུ་ཕུལ་ཆོག སྙན་ཞུ་ཕུལ་སྐབས་རང་ཉིད་ཀྱི་གྲོང་མིའི་ ཐོབ་ཐང་ལག་ཁྱེར་ཡི་གེ་དང་ཁྱིམ་ཐོའམ་ཐེམ་ཐོ། ཞྭ་མོ་གྱོན་མེད་པའི་ཉེ་དུས་ཀྱི་མགོ་པར།
© 2018 — Powered by WordPress
Theme by Anders Noren — Up ↑

robotstxt: allowed

filter: keep


text:
སྟོན་གཞུང་གི་མགོ་ལོག་བོད་རིགས་རང་སྐྱོང་ཁུལ་གཅིག་སྒྲིལ་རྫོང་གི་ཁོངས་གཏོགས་སུ་གངས་རིའི་མུ་ཁྱུད་ཀྱིས་ཡོངས་སུ་བསྐོར་ཞིང་། གཉན་པོ་གཡུ་རྩེ་དང་བྱེའུ་མཚོ། སྔོ་མཚོ། རག་ཤེ་མཚོ། ཕག་ཀེའི་མཚོ་ནག ལུང་ཁའི་མཚོ་ནག་མ། རྡོ་ཁྲོབ། སྨིན་ཐང་རྨ་ཆུའི་ཡུལ་སྲོལ་སོགས་གདོད་མའི་སྐྱེ་ཁམས་ཀྱི་རང་བྱུང་བཀོད་པ་ཡིས་རྫོང་དེའི་རི་མཐོ་ས་གཙང་གི་ངོ་མཚར་རྨད་དུ་བྱུང་བའི་ཡུལ་ཁམས་ཤིག་གྲུབ་པར་བྱས་ཡོད།
གཅིག་སྒྲིལ་རྫོང་གིས་སྐྱེ་ཁམས་སྲུང་ཡོལ་སྲ་བརྟན་དུ་གཏོང་བའི་འགན་འཁྲི་ཕྲག་ཏུ་བླངས། ཉེ་བའི་ལོ་འདི་འགར། གཅིག་སྒྲིལ་རྫོང་གིས་སྐྱེ་ཁམས་དཔལ་ཡོན་འཛུགས་སྐྲུན་གོ་གནས་དང་པོར་བཞག་ཏེ། མུ་མཐུད་དུ་འཕེལ་རྒྱས་བསམ་ཕྱོགས་ཇེ་ལེགས་སུ་བཏང་བ་དང་། སྔོ་ལྗང་གི་རི་ཆུ་ནི་གཅིག་སྒྲིལ་གྱི་གསེར་རི་དངུལ་རི་ཡིན་པ་དང་། སྐྱེ་ཁམས་ཁྱད་སྟོབས་ནི་གཅིག་སྒྲིལ་གྱི་ཁྱད་སྟོབས་ཆེས་ཆེན་པོ་ཡིན་པའི་ཐུན་མོང་གི་ངོས་ཟིན་སྔར་ལས་ཇེ་དྲག་ཏུ་བཏང་ཞིང་། རྫོང་ཡོངས་ཀྱི་ལས་བྱེད་པ་དང་མང་ཚོགས་ཀྱི་སྣེ་ཁྲིད་དེ་ནན་ནན་ཏིག་ཏིག་གིས་སྐྱེ་ཁམས་ཁོར་ཡུག་སྲུང་སྐྱོབ་ལ་སྐུལ་འདེད་བཏང་བས། སྐྱེ་ཁམས་ཀྱི་ཕན་འབྲས་དང་དཔལ་འབྱོར་གྱི་ཕན་འབྲས། སྤྱི་ཚོགས་ཀྱི་ཕན་འབྲས་བཅས་རིམ་བཞིན་མངོན་པ་རེད།
སྐྱེ་ཁམས་ཁོར་ཡུག་སྲུང་སྐྱོབ་དང་འཛུགས་སྐྲུན་ལ་ཤུགས་སྣོན་བྱེད་པ་ནི་འགན་འཁྲི་དང་འོས་འགན་ཞིག་ཡིན་པར་མ་ཟད། ཁྱོན་ཡོངས་ནས་འབྱོར་འབྲིང་སྤྱི་ཚོགས་འགྲུབ་པར་བྱེད་པའི་དོན་སྙིང་གལ་ཆེན་ཞིག་ཀྱང་ཡིན། སྔར་ལས་རང་རྟོག་གིས་སྐྱེ་ཁམས་དཔལ་ཡོན་འཛུགས་སྐྲུན་དེ་དཔལ་འབྱོར་དང་ཆབ་སྲིད། རིག་གནས། སྤྱི་ཚོགས་འཛུགས་སྐྲུན་བཅས་ཀྱི་ཕྱོགས་སོ་སོ་དང་གོ་རིམ་ཡོངས་ཀྱི་ཁྲོད་ཁྱབ་པར་བྱས་ཚེ། འབྱོར་ཕྱུག་དཔལ་ཡོན་དང་འཆམ་མཐུན་མཛེས་སྡུག ཁྱོན་ཡོངས་འབྱོར་འབྲིང་བཅས་ཀྱི་གཅིག་སྒྲིལ་གསར་བ་འཛུགས་སྐྲུན་བྱེད་ཐུབ། གཅིག་སྒྲིལ་རྫོང་གིས་དམིགས་འབེན་དེ་ཡོངས་འགྲུབ་བྱེད་པའི་ཕྱོགས་སུ་གོམ་པ་བརྟན་པོས་མདུན་དུ་སྐྱོད་ཀྱིན་ཡོད།
གཅིག་སྒྲིལ་རྫོང་གི་སྐྱེ་ཁམས་གོ་གནས་ནི་ཐུན་མོང་མ་ཡིན་པ་ཞིག་ཡིན་པས། སྐྱེ་ཁམས་དཔལ་ཡོན་འཛུགས་སྐྲུན་ལ་དམིགས་ནས། རྫོང་དེས་མགོ་མཇུག་བར་གསུམ་དུ་སྐྱེ་ཁམས་ལ་བརྟེན་ནས་རྫོང་འཛུགས་སྐྱོང་བྱེད་པའི་འཐབ་ཇུས་རྒྱུན་འཁྱོངས་བྱས་ཏེ། བླང་བྱ་གསར་བ་དང་ལམ་ལུགས་གསར་བ་རབ་དང་རིམ་པ་བཏོན།
རྫོང་ཏང་ཨུའི་ཧྲུའུ་ཅི་དང་རྫོང་དཔོན་ཚན་གཙོ་ཡིན་པ་དང་། ཁོར་ཡུག་སྲུང་སྐྱོབ་བྱ་བའི་འགན་ཁུར་བའི་རྫོང་དཔོན་གཞོན་པ་དང་འབྲེལ་ཡོད་རྫོང་རིམ་པ་གཞོན་པ་ཡན་གྱི་འགོ་ཁྲིད་པ་ཚན་གཙོ་གཞོན་པ་ཡིན་པ། ཞང་གྲོང་སོ་སོའི་ཏང་སྲིད་འགན་འཁུར་བློ་མཐུན་གཙོ་བོ་དང་ཁོར་ཡུག་སྲུང་སྐྱོབ་དང་འཕེལ་རྒྱས་བཅོས་སྒྱུར། ཞིང་ཕྱུགས། འགྲིམ་འགྲུལ། ལྟ་ཞིབ་སོགས་སྡེ་ཁག་བཅོ་ལྔའི་འགན་ཁུར་མི་སྣ་ཁོངས་མི་ཡིན་པའི་ཁོར་ཡུག་སྲུང་སྐྱོབ་ལྟ་ཞིབ་གནད་དོན་ལེགས་སྒྲིག་དག་ཐེར་བྱ་བའི་འགོ་ཁྲིད་ཚན་ཆུང་དང་ལྟ་སྐུལ་སློབ་སྟོན་ཚན་ཆུང་བཙུགས་པ་དང་། 《གཅིག་སྒྲིལ་རྫོང་གི་སྐྱེ་ཁམས་ཁོར་ཡུག་སྲུང་སྐྱོབ་བྱ་བའི་འགན་འཁྲི་གཏན་འབེབས》ལྟར་རྫོང་དང་ཞང་། སྡེ་བ་བཅས་ཀྱི་དམིགས་འབེན་འགན་འཁྲི་ཡི་གེ་བཀོད་པར་མ་ཟད། 《སྐྱེ་ཁམས་དཔལ་ཡོན་འཛུགས་སྐྲུན་སྔོན་སྐྱོད་ཁུལ་གསར་འཛུགས་བྱ་བའི་ཇུས་གཞི》འགྲེམ་སྤེལ་བྱས་ཏེ། སྐྱེ་ཁམས་དཔལ་ཡོན་འཛུགས་སྐྲུན་དེ་དཔྱད་ཞིབ་རྐྱེན་སྲོལ་ཁྲོད་དུ་བཞག
《གཅིག་སྒྲིལ་རྫོང་གི་རླུང་ཁམས་ཆེན་པོའི་འབག་བཙོག་འགོག་བཅོས་ལག་བསྟར་ཇུས་གཞི》དང《གཅིག་སྒྲིལ་རྫོང་གི་ཆུའི་འབག་བཙོག་འགོག་བཅོས་བྱ་བའི་ཇུས་གཞི》། 《གཅིག་སྒྲིལ་རྫོང་གི་ས་རྒྱུའི་འབག་བཙོག་འགོག་བཅོས་བྱ་བའི་ཇུས་གཞི》བཅས་གཏན་འཁེལ་བྱས་ཏེ། རླུང་ཁམས་ཆེན་པོ་དང་ས་རྒྱུ། ཆུ་བཅས་ཀྱི་འབག་བཙོག་བཅོས་སྐྱོང་འགོ་ཁྲིད་ཚན་ཆུང་བཙུགས་པ་དང་། རླུང་ཁམས་ཆེན་པོ་དང་ཆུའི་འབག་བཙོག་འགོག་བཅོས་བྱ་བའི་ལག་བསྟར་ཇུས་གཞི་དང་དཔྱད་ཞིབ་བྱེད་ཐབས་སོགས་ཆ་ཚང་སྲིད་ཇུས་གཏན་འཁེལ་བྱས་ཤིང་། ཁོར་ཡུག་སྲུང་སྐྱོབ་ཀྱི་ཤུགས་ཚད་རྒྱ་བསྐྱེད་དང་ཁོར་ཡུག་སྲུང་སྐྱོབ་ཀྱི་འདུ་ཤེས་ཇེ་དྲག་ཏུ་བཏང་ནས། སྐྱེ་ཁམས་དཔལ་ཡོན་འཛུགས་སྐྲུན་ལ་སྐུལ་འདེད་བྱས།
《འཚོ་བའི་གད་སྙིགས་ཐག་གཅོད་ལག་བསྟར་ཇུས་གཞི》དང《གཅིག་སྒྲིལ་རྫོང་མཁར་གྱི་གད་སྙིགས་ཐག་གཅོད་ར་བའི་འཁོར་སྐྱོད་སྒྲིག་སྲོལ་ལམ་ལུགས》སོགས་འགྲེམ་སྤེལ་བྱས་ཏེ། གད་སྙིགས་ཐག་གཅོད་བྱ་བ་ཚད་ལྡན་དུ་བཏང་།
《གཅིག་སྒྲིལ་རྫོང་གི་རང་བྱུང་ཁོར་ཡུག་སྲུང་སྐྱོབ་ཁུལ་གྱི་དོ་དམ་ལག་བསྟར་བསམ་འཆར》གཏན་འབེབས་བྱས་ཏེ། འབྲེལ་ཡོད་སྡེ་ཁག་གིས་རང་བྱུང་ཁོར་ཡུག་སྲུང་སྐྱོབ་བྱེད་པའི་འགན་འཁྲི་གསལ་བོ་བྱས་པར་མ་ཟད། རང་བྱུང་ཁོར་ཡུག་སྲུང་སྐྱོབ་ཤེས་བྱ་སློབ་གྲྭ་སོ་སོའི་སློབ་ཕྱིའི་ཟུར་ཁྲིད་སློབ་དེབ་དུ་བཀོད་དེ། རྒྱུན་ཆད་མེད་པར་རོང་འབྲོག་མང་ཚོགས་ཀྱི་ཁོར་ཡུག་སྲུང་སྐྱོབ་ཀྱི་འདུ་ཤེས་དང་འཚོ་བའི་གོམས་སྲོལ་ལེགས་པོ་མཐོར་འདེགས་བཏང་།
རྫོང་གིས་རྩ་འཛུགས་བྱས་པའི་ཞིང་ཆེན་ཏང་ཨུའི་དར་དམར་སྒྲོག་སྦྱོང་ཚན་ཆུང་སོག་རུ་མ་སྡེ་བར་ཡོང་ནས་འབྲོག་པ་མང་ཚོགས་ལ་བོད་རྒྱ་ཡིག་རིགས་གཉིས་ཀྱི《ཞིང་ཆེན་ཏང་ཨུའི་སྐབས་བཅུ་གསུམ་པའི་ཚང་འཛོམས་གྲོས་ཚོགས་ཐེངས་བཞི་བའི་དགོངས་དོན་སློབ་སྦྱོང་ཀློག་དེབ》བྱིན་པ་དང་། ཁོ་ཚོར་ཚོགས་འདུའི་དགོངས་དོན་གོ་བདེ་བའི་ངང་སྒྲོག་འགྲེལ་བྱས།
སྒྲོག་སྦྱོང་ཚན་ཆུང་ང་ཚོའི་སྡེ་བར་ཡོང་ཐེངས་རེ་རེར། ཆེད་དུ་སྐྱེ་ཁམས་སྲུང་སྐྱོབ་གཙོ་བོར་བཟུང་ནས་བཤད་པ་ཡིན་པས། ཁོར་ཡུག་སྲུང་སྐྱོབ་བཟང་བོ་བྱེད་རྒྱུ་ནི་བུ་རབས་ཚ་རྒྱུད་ལ་བདེ་སྐྱིད་བསྐྲུན་པའི་ཆེད་དུ་ཡིན་པ་ང་ཚོར་ཤེས་རྟོག་ཟབ་མོ་བྱུང་ལ། རྗེས་ཕྱོགས་སུ་རང་ནུས་ཅི་ལྕོགས་ཀྱིས་སྐྱེ་ཁམས་ཁོར་ཡུག་སྲུང་སྐྱོབ་བྱེད་རྒྱུ་ཡིན་ཞེས་དེ་ལྟར་བཤད་བྱུང་།
ད་ལྟའི་བར་དུ་དྲིལ་སྒྲོག་བྱེད་ཤུགས་རྒྱ་བསྐྱེད་དེ། དམངས་ཡོངས་ཀྱི་ཁོར་ཡུག་སྲུང་སྐྱོབ་འདུ་ཤེས་ཇེ་དྲག་ཏུ་གཏོང་བ་ནི་གཅིག་སྒྲིལ་རྫོང་གིས་ཡུན་རིང་དུ་འབད་པའི་དོན་ཆེན་ཞིག་ཡིན། མིག་སྔར། ཁོར་ཡུག་སྲུང་སྐྱོབ་ཀྱི་འདུ་ཤེས་དེ་མིའི་སེམས་སུ་ཟུག་ཡོད་ལ། སྲིད་གཞུང་གིས་ཀྱང་ཤུགས་ཆེན་པོས་ཕྱུགས་ཟོག་གསོ་སྤེལ་བཟོ་སྐྲུན་ལག་བསྟར་བྱས་ཏེ། ན་ནིང་ལོ་མཇུག་གི་བར་ཕྱུགས་སྤྱིལ་དྲུག་བརྒྱ་ཉེར་གཅིག་ལས་པ་དང་། སྐྱེ་ཁམས་ཕྱུགས་ལས་བརྟན་འཇགས་ངང་གོང་དུ་འཕེལ་ནས། རྩྭ་སའི་སྐྱེ་ཁམས་སླར་གསོ་ལེགས་པོ་བྱུང་།
གཅིག་སྒྲིལ་རྫོང་གིས་རྒྱུན་ཆད་མེད་པར་སྐྱེ་ཁམས་ཁོར་ཡུག་སྲུང་སྐྱོབ་ཤེས་བྱ་ཁྱབ་གདལ་སློབ་གསོ་གཏིང་ཟབ་ཏུ་སྤེལ་བ་དང་། གཅིག་སྒྲིལ་རྫོང་གིས་བཙོག་དངོས་ཕྱིར་འབུད་ཇེ་ཉུང་དུ་གཏོང་བ་དང་། ཁོར་ཡུག་ལྟ་སྐུལ་དོ་དམ་ཁྲིམས་འཛིན། ཁོར་ཡུག་འབག་བཙོག་འགོག་བཅོས། ཁོར་ཡུག་སྲུང་སྐྱོབ་ཆེད་དོན་བྱ་སྤྱོད་སོགས་ཐད་ཀྱི་ཉམས་མྱོང་སྔོག་འདོན་བྱས་ཏེ། ཁོར་ཡུག་སྲུང་སྐྱོབ་སྡོད་ཁུལ་དུ་བསྐྱོད་པ་དང་། དགོན་པར་བསྐྱོད་པ། སློབ་གྲྭར་བསྐྱོད་པ། ཁེ་ལས་སུ་བསྐྱོད་པ་སོགས་ཀྱི་རྣམ་པ་བརྒྱུད་ནས། ཕྱོགས་མང་པོ་དང་ཁྱབ་ཁོངས་མང་པོ་ནས་ཁོར་ཡུག་སྲུང་སྐྱོབ་བྱ་བ་དྲིལ་སྒྲོག་བྱས་ཤིང་། སྤྱི་ཚོགས་ཡོངས་ཀྱིས་དོ་ཁུར་དང་རྒྱབ་སྐྱོར། ཟབ་ཞུགས། མི་རེ་རེ་ཁོར་ཡུག་སྲུང་སྐྱོབ་དང་བླངས་པ་དང་ལྟ་སྐུལ་པ་བྱེད་པའི་སྤྱི་ཚོགས་ཀྱི་སྣང་ཚུལ་ཆགས་པ་དང་། སྤྱི་ཚོགས་ཡོངས་མཉམ་དུ་ཞུགས་པ་དང་ཕྱོགས་མང་མཉམ་འགུལ་དང་མཉམ་དུ་དམ་འཛིན་དོ་དམ་བྱེད་པའི་ཁོར་ཡུག་སྲུང་སྐྱོབ་བྱ་བའི་རྣམ་པ་བཟང་པོ་གྲུབ།
སྔོན་ཆད་གློག་གཡིས་རྙིང་བའི་གནོད་པ་མི་ཤེས་ལ། རྫོང་ཁོར་ཡུག་སྲུང་སྐྱོབ་ཅུའི་སྒྲོག་འགྲེལ་ལ་ཉན་པ་དང་། དྲིལ་སྒྲོག་ལག་དེབ་ལ་བལྟས་རྗེས་ད་གཟོད་གློག་གཡིས་རྙིང་བར་གནོད་པ་འདི་འདྲ་ཆེན་པོ་ཡོད་པ་ཤེས་ནས། གློག་གཡིས་རྙིང་བ་འཚོལ་སྡུད་བྱེད་མགོ་བརྩམས་པ་ཡིན་ལ། དེ་ལྟར་བྱས་ཚེ་ཁོར་ཡུག་ལ་འབག་བཙོག་བཟོ་བ་ཇེ་ཉུང་དུ་གཏོང་ཐུབ་པར་མ་ཟད། ད་རུང་ཁོར་ཡུག་སྲུང་སྐྱོབ་ཅུས་ནས་ཉོ་རྫས་ཁུག་མར་བརྗེ་ཆོག་ཅེས་སྦྲ་གསར་ཞང་གི་ཁོར་ཡུག་སྲུང་སྐྱོབ་དང་བླངས་པ་ཀུན་ནེ་ཡིས་ཅོག་ཙེ་སྟེང་གི་གློག་གཡིས་རྙིང་བ་མང་པོ་བསྟན་ནས་དེ་ལྟར་བཤད་བྱུང་།
ཞི་དུལ་བབ་ཆགས་ཀྱི་བོད་རིགས་ན་གཞོན་དེས་འདི་ལྟར་རྩྭ་ཐང་གི་གད་སྙིགས་སྣ་ཚོགས་བཏུས་ནས་ལོ་གཉིས་རིང་ལ་རྒྱུན་བསྐྱངས་པ་རེད།
ཀུན་ནེ་ལ་ད་ལྟའི་བར་དུ་བྱ་བ་འདི་རྒྱུན་འཁྱོངས་བྱེད་དོན་ཅི་ཡིན་ཞེས་དྲིས་པ་ན། ཁོས་བཤད་རྒྱུར། ལོ་གཉིས་ཀྱི་སྔོན་ལ། ཞང་ཐོག་ནས་རྫོང་ཁོར་ཡུག་སྲུང་སྐྱོབ་ཅུའི་སྒྲོག་འགྲེལ་ལ་ཉན་རྗེས་རང་ཉིད་ལ་ཁོར་ཡུག་སྲུང་སྐྱོབ་ནི་སྲིད་གཞུང་གི་དོན་དག་ཁོ་ན་མིན་པར་རྩྭ་ཐང་དུ་འཚོ་བ་རོལ་གྱིན་པའི་འབྲོག་དམངས་རེ་རེ་ཡི་འོས་འགན་ཡིན་པའི་འདུ་ཤེས་སྐྱེས་བྱུང་བས། ཚང་མས་མཉམ་དུ་སྲུང་སྐྱོབ་བྱེད་པའི་འདུ་ཤེས་འཛུགས་དགོས་ཟེར།
སྐྱེ་ཁམས་སྲུང་སྐྱོབ་ཀྱི་ཤུགས་ཚད་རྒྱ་བསྐྱེད་པ་དང་། ཁོར་ཡུག་ཕྱོགས་བསྡུས་བཅོས་སྐྱོང་ལ་ཤུགས་སྣོན་བྱེད་པའི་རྨང་གཞིའི་སྟེང་། གཅིག་སྒྲིལ་རྫོང་གི་རྒྱལ་ཁབ་ས་ཁོངས་ཐོན་ཁུངས་དང་ཁོར་ཡུག་སྲུང་སྐྱོབ་ཆུ་བེད་ཅུའུ་ཡིས་བྱ་འགུལ་སྣ་ཚོགས་དང་ཟུང་འབྲེལ་བྱས་ཏེ། དུས་བཅད་ལྟར་རྫོང་ཡོངས་ཀྱི་ཞང་ལྔ་དང་གྲོང་རྡལ་གཅིག་ཏུ་སོང་ནས་དམངས་ཡོངས་ཀྱི་སྐྱེ་ཁམས་ཁོར་ཡུག་སྲུང་སྐྱོབ་བྱ་འགུལ་སྤེལ་བ་དང་། ཁྱོན་ཡོངས་ནས་མང་ཚོགས་ཟབ་ཞུགས་ཀྱི་ཚད་མཐོར་འདེགས་བཏང་། ཅུས་དེས་ད་རུང་རྫོང་ཡོངས་སུ་བོད་རྒྱ་ཡིག་རིགས་གཉིས་ཀྱི་ཁོར་ཡུག་སྲུང་སྐྱོབ་གྲོས་འདོན་ཡི་གེ་ཁྲི་གཅིག་ལྷག་བཀྲམ་པར་མ་ཟད། བྱ་དགའི་རྐྱེན་སྲོལ་བཙུགས་ཏེ། མང་ཚོགས་ཀྱིས་གློག་གཡིས་རྙིང་བ་ལྔ་འཚོལ་སྡུད་བྱས་ཚེ་ཉོ་རྫས་ཁུག་མ་གཅིག་རེ་སྟེར་བ་དང་། ལོ་མཇུག་ཏུ་ད་རུང་གློག་གཡིས་རྙིང་བ་བསྡུ་རུབ་བྱས་པ་མང་པར་མ་ཟད་ཡུན་རིང་ལས་ཀ་དེའི་རྒྱུན་བསྐྱངས་བའི་མང་ཚོགས་ལ་གཟེངས་བསྟོད་དང་བྱ་དགའ་བྱིན་ནས། འབད་བརྩོན་སྒོས་དམངས་ཡོངས་ཁོར་ཡུག་སྲུང་སྐྱོབ་ཁྲོད་ཞུགས་པའི་རྣམ་པ་བཟང་པོ་ཆགས་པར་བྱས།
ལོ་ཙཱ་བ།སྒྲོལ་མ་སྐྱིད།


text:
༢༠༡༠ གསར་མཛོད།
ཚེ་རིང་པོར་ཤིས་བརྗོད།
- Category: ༢༠༡༠ གསར་མཛོད།
- Created on 19 October 2010
༄༅། །ཉེ་ཆར་ཡུ་རོབ་ཁུལ་གྱི་ངའི་སློབ་མ་དང་གྲོགས་པོ། རྡོར་གླིང་འབྲུག་སྒར་ཐུབ་བསྟན་གསང་སྔགས་ཆོས་གླིང་དགོན་གྱི་འདུས་སྡེ། དེ་བཞིན་སློབ་འབངས་མང་པོ་ཞིག་ནས་ང་ལ་བརྟན་བཞུགས་གཟབ་རྒྱས་ཤིག་འདེགས་འབུལ་མཛད་སྒོ་ཞིག་གོ་སྒྲིག་ཞུས་པ་རེད།
ཧ་ལས་པ་ཞིག་ལ་འབྲུག་སྒར་གསང་སྔགས་ཆོས་གླིང་དགོན་གྱི་གྲྭ་གཞོན་རྣམས་ནས་ང་ལ་བཞུགས་ཁྲི་རིན་ཆེན་ཞིག་ཕུལ་བྱུང་བ་དང༌། ཡང་གྲོགས་པོ་འགའ་ཞིག་ནས་ང་ལ་མོ་ཏྲ་ཤིན་ཏུ་རིན་གོང་ཆེན་པོ་ཞིག་ཀྱང་ཕུལ་བྱུང༌། ལོ་ཤས་གོང་ལ་དྭགས་སུ་བརྟན་བཞུགས་མཛད་སྒོ་ཞིག་གི་སྐབས་ལ་དྭགས་ཀྱི་དད་ལྡན་སློབ་འབངས་ནས་ང་ལ་སྤྲོ་ཉམས་ཆེད་མོ་ཏྲ་རིན་ཆེན་ཞིག་ཕུལ་བྱུང༌། ད་ཆ་ང་ཚེ་རིང་པོ་མ་བསྡད་ན་ཁོང་ཚང་མ་བློ་ཕམ་ཡོང་གི་རེད། མ་རེད་དམ། ཁོང་རྣམས་ནས་སྙིང་ཐག་པ་ནས་བརྟན་བཞུགས་ཕུལ་བ་སོང་ཙང༌། ང་ལ་འདམ་ཁ་ཡོད་ན་ང་ཚེ་རིང་པོ་སྡོད་དགོས་ཀྱི་རེད། ངས་དྲང་པོ་བྱེད་དགོས་ཀྱི་རེད། ངའི་གྲོགས་པོ་མང་པོས་འཛམ་གླིང་འདི་ནང་མི་དྲང་བདེན་ཁྱེད་རང་གཅིག་པུ་རེད་ཟེར་བརྗོད་ཀྱི་ཡོད། དེ་འདྲ་ཡིན་ན། ང་རང་ངོས་ནས་ཀྱང་གྲགས་གཏམ་དེ་སྲུང་དགོས་ཀྱི་རེད་ལ་ཚེ་རིང་པོ་སྡོད་ཐབས་བྱེད་དགོས་ཀྱི་རེད། དེ་འདྲ་སོང་ཙང་ཁྱེད་ཚང་མ་དགའ་བ་སྐྱེད་དེ་ང་ཚེ་རིང་པོ་ཡོང་བའི་ཐབས་ཤེས་གང་ཡོད་བྱེད་རོགས།
ལྷག་པར་དུ་ངས་ཀྱང་ད་ལྟ་འཚོ་ཞིང་བཞུགས་པའི་བླ་མ་སྐྱེས་ཆེན་མཚན་ལྡན་རྣམས་སྐུ་ཚེ་ཞབས་པད་བརྟན་པའི་སྨོན་ལམ་འདེབས་དགོས་ཀྱི་རེད། བླ་མ་མཚན་ལྡན་ཐོབ་པར་དཀའ་ལས་ཇི་ཙམ་ཡོད་ཁྱེད་ཚོ་མང་པོ་ཞིག་ལ་རྒྱུས་མངའ་ཡོད་ཀྱི་མ་རེད། བླ་མ་མཚན་ལྡན་ནི་ལམ་སྟོན་པའི་སྒྲོན་མེ་ལྟ་བུ་ཡིན་ཅིང༌། ཁོང་གི་བསྒྲུབ་བྱ་གཙོ་བོ་ནི་ང་ཚོ་ཚང་མར་ཐར་པ་ཆེན་པོའི་ལམ་བསྟན་རྒྱུ་དེ་རེད། དེ་ལས་ལྷག་པ་གང་ཡང་ཡོད་མ་རེད། བླ་མ་མཚན་ལྡན་ཐོབ་ཅིང་དེའི་རྗེས་སུ་འཇུག་པའི་སྤྲོ་བ་ནི་བརྗོད་པར་དཀའ་བ་ཞིག་ཡིན། མི་མང་པོ་ཞིག་ནས་སྙིགས་མའི་དུས་འདིར་བླ་མ་མཚན་ལྡན་ལྟ་ཕར་བཞག་བླ་མ་དྲང་པོ་ཞིག་མཇལ་རྒྱུ་ཡང་ཁག་པོ་ཡིན་པར་བསམ་ཀྱི་ཡོད་རུང༌། ང་རང་ཚེ་འདིར་བླ་མ་མཚན་ལྡན་མང་པོ་ཞིག་དང་མཇལ་བ་ནི་བསོད་ནམས་ཆེན་པོར་སེམས་ཤིང་ཡོད།
ང་ལ་བརྟན་བཞུགས་ཕུལ་བ་དེ་དག་ཐམས་ཅད་ངའི་རྩ་བའི་བླ་མ་རྣམས་སྐུ་ཚེ་ཞབས་པད་བརྟན་ཕྱིར་བསྔོ་བཞིན་ཡོད། ངས་རྒྱུན་དུ་རང་གི་རྩ་བའི་བླ་མ་རྣམས་ནི་ཤིན་ཏུ་རྩ་ཆེན་ཡིན་པས། མཚན་སྨྲོས་པའམ་འབྲི་བ་ནི་མ་གུས་པའི་རྣམ་འགྱུར་རེད་ཅེས་བརྗོད་ཀྱི་ཡོད་རུང༌། རང་ཉིད་ཀྱི་ཆེ་བའི་ཆེད་བེད་སྤྱོད་ལོག་པར་མ་བྱས་ན་ཁོང་རྣམས་ཀྱི་མཚན་སྐབས་སྐབས་ལ་སྨྲོས་ནའང་སྐྱོན་ཡོད་ཀྱི་མ་རེད་བསམ་གྱིས།
༧གོང་ས་སྐྱབས་མགོན་ཆེན་པོ་མཆོག་ནི་ངས་མཇལ་བའི་རྩ་བའི་བླ་མ་ཐུགས་བརྩེ་ཆེ་ཤོས་ཤིག་ཡིན། ངས་རྒྱུན་དུ་ཁོང་གི་མཚན་སྟོན་གྱི་མེད། དེ་གང་ཡིན་ཟེར་ན། ཁོང་ནི་ཤིན་ཏུ་སྙན་གྲགས་ཆེན་པོ་སོང་ཙང་ཁོང་ངའི་རྩ་བའི་བླ་ཡིན་ཞེས་བརྗོད་སྐབས་བསམ་བཞིན་མ་ཡིན་པར་རང་ཉིད་ཆེ་བསྟོད་ཆེད་ཁོང་གི་མཚན་སྨྲོས་པ་ལྟ་བུར་འགྱུར་བའི་ཉེན་ཁ་ཡོད། ངོས་གཉིས་ཀྱི་འབྲེལ་བ་ནི་ཆོས་ཀྱི་འབྲེལ་བ་གཙང་མ་ཞིག་ལས་ཐོབ་དང༌། གྲགས་པ། ཆབ་སྲིད་སོགས་དང་འབྲེལ་བ་གང་ཡང་མེད་པ་ཞིག་ཡིན་ཅིང༌། ང་དུར་སར་མ་བསླེབ་བར་ངས་འབྲེལ་བ་དེ་སྲུང་རྒྱུ་ཡིན། ཁོང་གི་མཁྱེན་ཡོན་དང་སྙིང་རྗེ་ལས་ངས་ཚེ་འདི་ཙམ་མ་ཡིན་པར་ཚེ་རབས་མང་པོར་ཇི་ཙམ་ཤེས་ཡོད་ནི་བརྗོད་པར་དཀའ་བ་ཞིག་རེད། རང་གི་རྩ་བའི་བླ་མ་དང་ཆོས་ཀྱི་འབྲེལ་བའི་རིན་ཐང་བརྩི་ཤེས་ན། དེ་ནི་རིན་ཐང་བྲལ་བའི་ནོར་བུ་ཞིག་བརྙེད་པ་ལྟ་བུ་བརླག་འདོད་མེད་པ་ཞིག་ཡིན་པས། རྐུན་པོས་མི་འཁྱེར་བ་དང༌། བོར་བརླག་མི་འགྲོ་བ། དྲི་མ་འགོས་པའི་ཆེད་སེམས་ཀྱི་གཏིང་དུ་ཉར་ཚགས་བྱེད་དགོས་པ་རེད། བསམ་བློ་འདི་བྱབ་ཆུང་ལྟ་བུ་མཐོང་གི་ཡོད་འགྲོ། ང་ནི་ང་རང་གང་ཡིན་པ་དེ་རེད། ཁོང་ད་ཆ་དགུང་ལོ་མཐོན་པོར་ཕེབས་སྟབས་ངས་སྐུ་ཚེ་ཞབས་པད་བརྟན་པའི་སྨོན་ལམ་ཉིན་ལྟར་འདེབས་བཞིན་ཡོད། ཁོང་ནས་བོད་མི་དང་འགྲོ་བ་སྤྱིའི་ཕྱིར་དགུང་གྲངས་བརྒྱ་ལྷག་བཞུགས་རྒྱུའི་ཐུགས་འདུན་ཆེན་པོ་གནང་བཞིན་ཡོད་པ་འདི་ནི་རང་ཅག་རྣམས་ཀྱི་བསོད་བདེ་ཡིན་པས་དེ་ལྟར་གྱི་ཐུགས་བཞེད་འགྲུབ་པར་བགེགས་བར་མི་ཡོང་བའི་སྨོན་ལམ་ང་ཚོ་ཚང་མས་བཏབ་དགོས་ཀྱི་རེད། ངས་ཀྱང་༧གོང་ས་ཆེན་པོ་སྐུ་ཚེ་ཞབས་པད་བརྟན་པའི་སྨོན་ལམ་འདེབས་བཞིན་དགེ་བའི་ལས་ཀུན་སེམས་ཅན་ཐམས་ཅད་ཀྱི་དོན་དུ་སྐུ་ཚེ་ཞབས་པད་བརྟན་ཕྱིར་བསྔོ་བཞིན་ཡོད།
ང་ད་ལྟ་ང་ཚོའི་སྒྲུབ་གྲ་ནས་ལོག་ཙམ་ཡིན་ཅིང༌། སྒྲུབ་གྲ་བ་རྣམས་ཐུག་ནས་དགའ་སྤྲོ་ཆེན་པོ་བྱུང་ལ་ཁོང་ཚོ་འགའ་ཞིག་ལ་སྙིང་ཁྲིད་ཀྱང་བྱས་པ་ཡིན། ཁོང་ཚོ་འགའ་ཤས་རང་ལོ་བཅུ་ཐོག་གི་ན་གཞོན་ཡིན་རུང༌། ཉུང་མཐར་ཡང་ལོ་དྲུག་མཚམས་ལ་སྡོད་འདུན་འདུག་པ་དེ་ནི་ཧ་ལས་པ་ཞིག་ཡིན་ཅིང༌། སོ་སྐྱེ་ང་ཚོ་ལྟ་བུའི་བསམ་ཡུལ་ལས་འདས་པ་ཞིག་རེད། དེ་ནི་རྒྱལ་མཚན་སྤྲུལ་སྐུ་རིན་པོ་ཆེས་ཁོང་ཚོར་ལམ་སྟོན་རྒྱབ་བསྐྱོར་གནང་བའི་བཀྲིན་གྱིས་རེད། མཚམས་པ་གཞོན་སྐྱེས་དེ་རྣམས་ཤིནྟུ་སྐྱིད་སྣང་ཆེན་པོ་འདུག་ཅིང་ཁོང་ཚོའི་ཀུན་སློང་བཟང་པོ་དེས་ང་རང་བློ་བདེ་བག་ཕེབས་བྱུང་ལ། ཉིན་གཅིག་ང་རང་ཡང་ཁོང་ཚོ་ལྟ་བུ་བྱེད་ཐུབ་པའི་གསང་བའི་སྨོན་ལམ་འདེབས་བཞིན་ཡོད། ང་རང་བླ་མ་ཡིན་པ་དང་ཁོང་ཚོའི་བླ་མ་ཡིན་པའི་ཆ་ནས་གཏམ་འདི་ཁྱད་མཚར་ཞིག་ཡིན་ཅིང་ངས་ཟེར་མི་རུང་བ་འདྲ་ཞིག་རེད། དྲང་པོར་བརྗོད་ན། ཁོང་ཚོ་སེམས་ཅན་ཐམས་ཅད་ཀྱི་དོན་དུ་མགྱོགས་ནས་མྱུར་དུ་འཚང་རྒྱ་བའི་ཕྱིར་མཚམས་ལ་སྡོད་རྒྱུའི་དམ་བཅའ་དང༌། འདུན་པ། ཀུན་སློང་བཅས་ལྷད་མེད་པ་ཞིག་རེད། ང་ཁོང་ཚོར་དགའ་བ་སྒོམ་ཞིང༌། ངས་ཁོང་ཚོར་རྒྱབ་བསྐྱོར་དང་ཁོང་ཚོས་ང་ལ་རྒྱབ་བསྐྱོར་ཕྱིར་ངས་ཞར་དང་ཞོར་ལ་ཁོང་ཚོ་ཐུག་འཕྲད་དང་ཁོང་ཚོ་མཉམ་དུ་སྡོད་རྒྱུ་ཡིན། འདི་ནི་ཕན་ཚུན་གཉིས་ཕན་ཡིན།
འདི་བཀླག་པ་པོ་རྣམས་ནས་མཁྱེན་དགོས་པ་ཞིག་ལ་ང་ཚོའི་ཆོས་བརྒྱུད་འདི་ནི་བསྒྲུབ་པ་གཙོ་བོར་བྱེད་པའི་རྣལ་འབྱོར་གྱི་བརྒྱུད་པ་ཅིག་ཡིན། སྐབས་ཤིག་ལ་བརྒྱུད་པ་འདི་ཉམས་བརླག་འགྲོ་གི་འདུག་བསམ་པའི་ང་ལ་སེམས་ཕྲེང་ཆེན་པོ་བྱུང༌། འོན་ཀྱང་ད་ཆ་ཉམས་པ་སླར་གསོ་ཡོང་བཞིན་འདུག་པ་ནི་སྦུབས་ལམ་གྱི་མཐར་འོད་མདངས་འཕྲོ་བ་ལྟ་བུ་རེད།
སྒྲུབ་གྲར་མཚམས་པ་རྣམས་ཐུག་འཕྲད་ཞོར་དུ་རླུང་དར་བརྒྱ་ཕྲག་མང་པོ་བཙུགས་པ་མཐོང་ཞིང༌། དེ་ནི་སྒྲུབ་དཔོན་ངག་དབང་གིས་ངའི་ཞབས་བརྟན་ཆེད་བཙུགས་པ་རེད་འདུག འདི་ནི་འཛམ་གླིང་འདི་ནང་སྐྱེས་ཆེན་དམ་པ་གང་ན་སུ་བཞུགས་སྐུ་ཚེ་ཞབས་པད་བརྟན་ཕྱིར་བསྔོ་བར་འོས་པ་ཞིག་རེད། ང་ཚོས་བསངས་མཆོད་ཕུལ་བར་རྟགས་མཚན་ལེགས་པོ་ཡང་མངོན་བྱུང༌། སྤྱིར་ང་རང་རྨོངས་དད་ཅན་མིན་སྟབས་འདི་སྐོར་ཞིབ་རྒྱས་བརྗོད་རྒྱུ་མིན། གང་ལྟར་ཡང༌། ང་ཚོ་ཚང་མ་སྐྱིད་པོ་བྱུང་ཞིང་ལས་འབྲེལ་བཟང་པོ་ཞིག་བསྐྲུན་པ་རེད།།


text:
པག་ཀི་སི་ཐན། ར་ཝལ་ཀོ་ཊི།-(པག་ཀི་སི་ཐན་གྱི་འོག་ཏུ་ཡོད་པའི་ཀ་ཤི་སྨིར་ཁུལ།) སྤྱི་ལོ་2018ཟླ་6ཚེས་8ཉིན། ད་ལྟ་རྒྱ་གར་གྱི་ཉིན་རེའི་གསར་འགྱུར་དབྱེ་ཞིབ་གསར་ཁང་(DNA India)སོགས་ཀྱིས་གནས་ཚུལ་སྤེལ་བཞིན་པ་ནི། དེ་རིང་རེས་གཟའ་པ་སངས་ཉིན་པག་ཀི་སི་ཐན་(Pakistan/巴基斯坦)ནང་སྡོད་རྒྱལ་སྤྱིའི་དྲག་སྤྱོད་པར་ངོས་འཛིན་བྱེད་བཞིན་པའི་ཧྭ་ཧྥི་ཛི་(Hafiz Saeed)ཡིས་རྒྱ་གར་གཙོས་པར་ཉེན་བརྡ་བཏང་ནས་བརྗོད་དོན།“ང་ཚོས་རིམ་བཞིན་རྒྱ་གར་གྱི་སྲིད་བློན་མོ་རྡི་གསོད་རྒྱུ་ཡིན་ལ། དབྱི་སི་ལམ་གྱི་དར་ཆ་རྒྱ་གར་དང་ཨ་རིའི་དབུས་སུ་བསྒྲེང་གི་ཡིན། ད་དུང་། རྒྱ་གར་དང་ཨི་ཛི་རལ་གཉིས་ཀྱི་ཆེད་དུ་དཔའ་བོ་མང་པོ་གྲ་སྒྲིག་བྱེད་བཞིན་ཡོད།”ཅེས་བརྗོད་འདུག
ཧྭ་ཧྥི་ཛི་ནི་སྤྱི་ལོ་2008ལོར་རྒྱ་གར་གྱི་ཚོང་དོན་རྒྱལ་ས་མོམ་བྷེ་རུ་དྲག་སྤྱོད་གཏོར་རྒོལ་ལས་འགུལ་གྱི་འཆར་འགོད་པར་བརྗོད་བཞིན་ཡོད་ཅིང་། ད་བར་མི་དམངས་ཀྱི་དབུས་སུ་རྒྱ་གར་ལ་ཁ་གཏད་གཅོག་རྒྱུའི་དྲིལ་བསྒྲགས་ཤུགས་ཆེན་སྤེལ་མཁན་ཞིག་ཏུ་གྱུར་ཡོད། ད་ལན་ཡང་ཧྭ་ཧྥི་ཛི་ཡིས་དབྱི་སི་ལམ་གྱི་ལོ་གསར་ཟིན་ལ་ཉེ་བའི་སྨྱུང་གནས་འདུ་འཛོམས་དང་སྟབས་བསྟུན་མི་དམངས་ཀྱི་དབུས་སུ་གོང་སྨྲོས་སྐད་ཆ་དེ་དག་བཤད་ཡོད་པའི་གནས་ཚུལ་ཐོན་འདུག ད་དུང་། ཧྭ་ཧྥི་ཛིས་ང་ཚོས་སྨྱུང་གནས་ཀྱི་དུས་ཚོད་བཟང་པོ་འདི་དང་བསྟུན་འབྱུང་འགྱུར་རྩ་ཆེན་གྱི་དམག་འཁྲུག་ལ་གྲ་སྒྲིག་བྱེད་དགོས་ཞེས་ཀྱང་བརྗོད་འདུག
དེ་བཞིན་ཡུལ་དེ་གའི་ཁ་ཆེའི་ཆོས་དཔོན་བྷ་ཤིར་(Maulana Bashir)གྱིས་ཀྱང་ཁ་ཆེའི་ཕྲུ་གུ་ཚོར་དབྱི་སི་ལམ་གྱི་དོན་དུ་རང་སྲོག་བློས་གཏོང་བྱ་དགོས་སྐོར་ནན་བརྗོད་བྱས་དོན།“ད་ལྟའི་སྨྱུང་གནས་ཀྱི་དུས་ཚོད་འདི་ནི་དབྱི་སི་ལམ་ཆོས་གཅེས་དར་སྤེལ་འོག་དགྲ་འཁོན་ལེན་རྒྱུའི་དུས་ཚོད་ཡག་ཤོས་ཤིག་རེད། སུ་ཞིག་གིས་དབྱི་སི་ལམ་དར་སྤེལ་ཆེད་རང་སྲོག་ཕུལ་བ་ནི་དཔའ་བོའི་ཞིང་སར་སྐྱོད་བཞིན་ཡོད། མ་ཟད། ཁོང་ཅག་ལ་དག་ཞིང་གི་སྒོ་མོ་ཕྱེས་ནས་བཞག་ཡོད་པ་རེད། ད་ལྟ་པག་ཀི་སི་ཐན་གྱི་མངའ་འོག་ཏུ་ཡོད་པའི་ཀ་ཤི་སྨིར་ཁུལ་གྱི་ཕ་མ་ཚོས་རང་ཉིད་ཀྱི་བུ་ཕྲུག་རྣམས་དབྱི་སི་ལམ་དར་སྤེལ་ཆོས་གཅེས་ལས་འགུལ་ལ་ཞུགས་རྒྱུར་ཆོག་མཆན་སྤྲོད་དགོས་ཀྱི་རེད། ད་ལྟ་རྒྱ་གར་ཀ་ཤི་སྨིར་ཁུལ་དུ་ཁོང་ཚོས་དབྱི་སི་ལམ་ཆོས་གཅེས་རིང་ལུགས་འོག་རྒྱ་གར་གྱི་དམག་མིར་འཐབ་རྩོོད་བྱེད་བཞིན་ཡོད་པ་རེད། དེ་ནི་རྒྱ་གར་གཏོར་གཤིག་གཏོང་རྒྱུ་དང་ཀ་ཤི་སྨིར་རང་བཙན་རྩོད་རྒྱུ་དེ་ཡིན།”ཞེས་བརྗོད་འདུག
©བོད་ཀྱི་དེ་ཕོའི་དྲ་བའི་ཐོག་ནས་རྩོམ་ཡིག་ཅི་ཞིག་བརྒྱུད་སྐུལ་གནང་ཡང་ཡིན་ཅིག་ཡོང་ཁུངས་འགོད་རྒྱུ་མ་བརྗེད་པ་གནང་རོགས། དེ་ནི་བོད་ཀྱི་དེ་ཕོ་ཚེ་རིང་དུ་གནས་ཆེད་དང་། རྩོམ་ཡིག་གི་བདག་ཐོབ། དེ་བཞིན་ཀུན་སྤྱོད་བཅས་ཀྱི་གནད་དོན་ཡིན། བཀའ་དྲིན་ཆེ།
བོད་ཀྱི་དེ་ཕོ་གསར་ཁང་།


text:
ལྷ་ས་གྲོང་ཁྱེར་མི་དམངས་སྲིད་གཞུང་གསར་འགྱུར་གཞུང་ལས་ཁང་ནས་གསར་འགོད་པར་ཤེས་རྟོགས་བྱུང་བར་གཞིགས་ན། མིག་སྔར་ལྷ་ས་གྲོང་ཁྱེར་གྱིས་ས་གཙང་བདེ་ཐང་ཐོན་ལས་ཆེན་པོ་དྲུག་གི་ཚད་གཞི་ཅན་གྱི་མ་ལག་འཛུགས་པའི་ལས་དོན་ལེགས་གྲུབ་བྱུང་བ་དང་ལྷག་དོན་དུ་བོད་སྤོས་ཀྱི་རྒྱལ་ཁབ་ཀྱི་ཚད་གཞི་དེ་རྒྱལ་ཁབ་ཚད་གཞི་ཅན་དོ་དམ་ཨུ་ལྷན་གྱི་ཐོག་མའི་ཞིབ་བཤེར་བྱས་ནས་ཚད་ལོན་ཏེ་རྣམ་གྲངས་དངོས་སུ་བཙུགས་པ་རེད། དེ་ནི་བོད་ཀྱིས་ཐོག་མར་བཏོན་པ་དང་བོད་ཀྱིས་གཙོ་བོ་བྱས་ནས་བཟོས་པའི་རྒྱལ་ཁབ་ཀྱི་ཚད་གཞི་ཞིག་རེད།
ངོ་སྤྲོད་བྱས་པར་གཞིགས་ན། ལྷ་ས་གྲོང་ཁྱེར་གྱིས་ཐོན་ལས་འཕེལ་རྒྱས་དང་ཚད་གཞི་སྔོན་དུ་ལག་བསྟར་བྱ་རྒྱུ་མཐའ་འཁྱོངས་ཀྱིས་ལྷ་སའི་ས་གཙང་བདེ་ཐང་ཐོན་ལས་ཀྱི་ཚད་གཞིའི་མ་ལག་འཛུགས་པའི་རྣམ་གྲངས་ལག་བསྟར་བྱས་པ་བརྒྱུད། ལྷ་སའི་ཁྱད་ལྡན་ཐོན་ལས་ཚད་ལྡན་འཕེལ་རྒྱས་ཡོང་བ་དང་། གཞི་ཁྱོན་ཐོན་སྐྱེད། རིམ་པ་སྤོར་བ་བཅས་ལ་སྐུལ་འདེད་བཏང་ནས“ཐོན་རྫས”ནས“སྤུས་རྟགས”བར་བསྒྱུར་རྒྱུ་མངོན་འགྱུར་བྱུང་བ་དེས་ཐོན་ལས་སྣེ་འདྲེན་ཁེ་ལས་ཀྱིས་ལྗོངས་ཕྱི་ནང་གི་ཁྲོམ་ར་རྒྱ་སྐྱེད་གཏོང་རྒྱུར་སྐུལ་མ་ཐེབས་པ་དང་བོད་ཀྱི་ཁེ་ལས་ཀྱིས་གཙོ་ཁྲིད་བྱེད་པ་དང་། རྒྱལ་ཁབ་ཀྱི་ཚད་གཞི་བཟོ་བའི་ནང་ཞུགས་པ། ལས་རིགས་ཀྱི་ཚད་གཞི་བཟོ་བ་བཅས་ལ་ཁྲིད་སྟོན་ཐུབ་ཡོད།
ཉེ་བའི་ལོ་གཉིས་རིང་། ལྷ་ས་གྲོང་ཨུད་དང་གྲོང་ཁྱེར་སྲིད་གཞུང་གིས་གནད་དོན་ཕྱོགས་སྟོན་དུ་འཛིན་རྒྱུ་མཐའ་འཁྱོངས་དང་ས་གཙང་བདེ་ཐང་ཐོན་ལས་འཕེལ་རྒྱས་ཁྲོད་ལྷག་པའི་གནད་དོན་ལ་དམིགས་ནས་ཚད་གཞི་དང་། སྤུས་ཚད། སྤུས་རྟགས་བཅས་གཏོད་པའི་ཐད་འབད་བརྩོན་ལྷོད་མེད་བྱས་ནས་ཐོན་ལས་འཕེལ་རྒྱས་ལ་སྐུལ་འདེད་བཏང་ཡོད། འབད་བརྩོན་བྱས་པ་བརྒྱུད་བོད་བྱ་དང་། བོད་སྤོས། རང་བྱུང་འཐུང་ཆུ། འོ་མ། བོད་རུམ། འབྲས་སྐྱ་བཅས་ས་གཙང་བདེ་ཐང་ཐོན་ལས་ཆེན་པོ་དྲུག་གི་ཚད་གཞི་ཅན་གྱི་མ་ལག་བདེ་བླག་ངང་བསྐྲུན་པ་དང་གསོ་ཚགས་དང་རྒྱུ་ཆ་འདེམས་པ་དང་། ཐོན་སྐྱེད་ལས་སྣོན། ཐུམ་རྒྱག་སྐྱེལ་འདྲེན། ཞིབ་བཤེར་ཚད་ལེན་སོགས་ཐད་ཀྱི་ཐོན་ལས་འཁོར་འབྲེལ་གྱི་ཚད་གཞིའི་མ་ལག་བཙུགས་པ་དང་འཐུས་ཚང་དུ་བཏང་ནས་ལྷ་སའི་ས་གཙང་བདེ་ཐང་ཐོན་ལས་ལ་ཚད་གཞི་ཅན་གྱི་མ་ལག་ཅིག་ཡོད་པ་བྱས་ཡོད།


text:
དེ་ཡང་བོད་ཀྱི་རིག་གནས་སྤྱི་དང་། ཁྱད་པར་དུ་བཟོ་རིག་གི་གཞུང་དང་ལག་ལེན་བཅས་ལ་མཁྱེན་དཔྱོད་ཀྱིས་རྟོགས་པའི་མངའ་བརྙེས་ཤིང་ཟོལ་མེད་ཀྱི་ལྷག་བསམ་དཀར་བའི་མཁས་དབང་དཀོན་མཆོག་བསྟན་འཛིན་ལགས་ནི། 1950ལོར་བོད་ཀྱི་ལོ་རྒྱུས་ཐོག་གི་དཔའ་བོའི་གཟུགས་བརྙན་ལོངས་སུ་སྤྱོད་པའི་ཁམས་དཀར་མཛེས་ཡུལ་གྱི་ལྟེ་བ། རི་རབ་ཀྱི་ལྷོ་ངོས་རྒྱ་མཚོར་ཆགས་པའི་གླིང་ཆེན་ལ་གཡུ་འབྲུག་སྔོན་མོའི་ང་རོ་དྲག་པོའི་སྒྲ་སྐད་བཞིན་དུ་ཁེབས་མྱོང་བའི་དཔའ་རྒོད་མགོན་པོ་རྣམ་རྒྱལ་ལམ་བུ་ལོང་མའི་འཁྲུངས་ཡུལ་ཁམས་ལྕགས་མདུད་འབྲུག་མོ་རྫོང་ངམ་ཉག་རོང་རྫོང་དུ་སྐུ་བལྟམས། ཆུང་བྱིས་པའི་དུས་ནས་བོད་ཀྱི་རིག་གནས་སྤྱི་དང་བྱེ་བྲག་རི་མོ་འབྲི་བ་སོགས་ལ་སྔོན་གོམས་ཀྱིི་བག་ཆགས་ལྷན་སྐྱེས་སུ་མངའ་ཞིང་། སློབ་གྲྭ་ཆེ་ཆུང་རིམ་པ་ནས་སློབ་ཐོན་བརྒྱུད་དེ་སྤྱི་ལོ་1972ལོར་རང་གི་ཕུགས་འདུན་ལྟར་རྒྱལ་ས་པེ་ཅིང་དུ་ཀྲུང་དབྱང་མི་རིགས་སློབ་གྲྭ་ཆེན་མོའི་མཛེས་རྩལ་ཆེད་སྦྱོང་ལ་སློབ་སྦྱོང་བྱེད་པའི་གོ་སྐབས་རྙེད། སྐབས་དེར་མི་སེར་དཀྱུས་མ་ཞིག་གི་བུ་རྒྱུད་ཡིན་པའི་ཁོང་ལ་མཚོན་ན། འདི་ནི་སྐོམ་པ་ཅན་ལ་ཆུ་དང་། ལྟོགས་འདུན་ཅན་ལ་ཟས་ཟེར་བ་ལྟར་བསམ་ཡུལ་ལས་འདས་པའི་དོན་བཟང་ཞིག་མངོན་དུ་འགྱུར་བ་ཡིན་པས། ཁོང་གིས་དགེ་བའི་བཤེས་གཉེན་ཆེན་མོ་དུ་མའི་མདུན་གྲལ་ནས་དགོང་ཕྱི་ཉལ་དང་ནངས་སྔ་ལངས་ཀྱིས་ངལ་བ་ཁྱད་དུ་བསད་དེ་བརྩོན་འགྲུས་ཀྱི་དཔུང་པ་མཉམ་དུ་བསྡེབས་ཏེ་སྔོན་བྱོན་མཁས་གྲུབ་གསེར་རིའི་ཕྲེང་བ་ལྟ་བུ་རྣམས་ཀྱི་ཤུལ་དུ་བཞག་པའི་རིན་བྲལ་གྱི་ནོར་བུ་སྟེ་ཐུན་མོང་དང་ཐུན་མིན་གྱི་གཞུང་ལུགས་དང་ལོ་ཙཱ་བའི་རིག་གཞུང་སྣ་ཚོགས་ལ་ཐོས་བསམ་གྱི་མཐའ་རྒྱ་བཅད་པར་མཛད།
དེ་ཡང་གནའ་མི་བོད་ཀྱི་གཏམ་དཔེ་ལས་ཆུ་བོའི་ཕ་རོལ་བརྒལ་རྗེས་ཟམ་པ་བརྗེད་མི་རུང་ཞེས་པ་ལྟར། ཁོ་རང་སྤྱི་ལོ་1975ལོར་ཀྲུང་དབྱང་མི་རིགས་སློབ་གྲྭ་ཆེན་མོ་ནས་སློབ་མཐར་ཕྱིན་རྗེས་ཁམས་འབའ་ཐང་ཡུལ་དུ་ཕེབས་ཏེ། ལྷག་བསམ་རྣམ་དག་གིས་ཉག་ཕྲ་བའི་བོད་ཀྱི་སློབ་གསོ་ལ་སྲི་ཞུ་ཅུང་ཟད་རེ་བསྒྲུབ་པའི་ཕུགས་འདུན་དྭངས་མ་སྙིང་ལ་རུམ་སྟེ་བོད་ཀྱི་སློབ་གསོའི་ལས་རིགས་སུ་ཞུགས་ཏེ་འབའ་པ་དགེ་ཐོན་སློབ་གྲྭའི་དགེ་རྒན་ཞིག་ཏུ་གྱུར། ཁོང་ཉིད་ལས་སྨོན་བཟང་པོའི་མཚམས་སྦྱར་བའི་རྟེན་འབྲེལ་ལ་བརྟེན་ནས་ཀུན་སྤྱོད་གཙང་ལ་གཤིས་རྒྱུད་འཇམ་པ་དང་། རྒན་ལ་བཀུར་ཞིང་བྱིས་པར་སྐྱོང་བ། སྙིང་སྟོབས་ཆེ་ལ་བརྩོན་འགྲུས་ལྡན་པ། རིགས་ལ་དུངས་ཤིང་ལྷག་བསམ་ཅན་གྱི་སློབ་བུ་མང་པོ་བསྐྱངས། དེ་ནས་དཀར་མཛེས་ཁུལ་གྱི་འདས་མ་ད་གསུམ་ལ་ཐུགས་འདང་བཞེས་སྟེ་སྔོན་རྗེས་སུ་དཀར་མཛེས་ཁུལ་རིག་སློབ་ཁང་། གངས་ཅན་རིག་པའི་འབྱུང་གནས་སི་ཁྲོན་ཞིང་ཆེན་བོད་ཡིག་སློབ་གྲྭ། དཀར་མཛེས་ཁུལ་རྩོམ་སྒྱུར་ཁང་སོགས་སུ་རིམ་པར་དགེ་རྒན་དང་། སློབ་གཙོ་གཞོན་པ། ཅུས་ཀྲང་། དཀར་མཛེས་ཁུལ་སྲིད་གྲོས་ཀྱི་ཀྲུའུ་ཞི་གཞོན་པ་སོགས་ཀྱི་འགན་བཞེས་ཤིང། སྔོ་ལྗང་ཅན་གྱི་ཁམས་པ་དང་ཐང་བླ་ཚེ་དབང་རིག་གནས་སྒྱུ་རྩལ་ཚོགས་པ། དཀར་མཛེས་ཁུལ་གྱི་ལག་ཤེས་ཚོགས་པ། ཁམས་པའི་རྒྱལ་སྤྱིའི་སྐྱེ་དངོས་ཡུལ་སྐོར་བགྲོ་གླེང་ཚོགས་འདུ་སོགས་རྩ་འཛུགས་དང་སྣེ་ཁྲིད་བྱས་ཏེ་སྔར་མེད་གསར་བྱུང་གི་བྱས་རྗེས་རླབས་པོ་ཆེ་བཞག ད་དུང་ཀྲུང་གོའི་ཚན་རིག་ཁང་དང་། ཀྲུང་གོའི་བོད་རིག་པའི་ཞིབ་འཇུག་ལྟེ་གནས་བཀའ་བསྟན་དཔེ་བསྡུར་ཁང་། སི་ཁྲོན་བོད་རིག་པའི་མཐུན་ཚོགས། སི་ཁྲོན་སྤྱི་ཚོགས་ཚན་རིག་གླིང་གི་ཞིབ་འཇུག་པ་སོགས་རྒྱལ་ཕྱི་ནང་གི་སློབ་ཆེན་དང་ཞིབ་འཇུག་ཁང་། ཚོགས་པ་བཅས་བཞི་བཅུ་ལྷག་གི་ཤེས་ལྡན་མི་སྣའི་འགན་བཞེས། གཞན་ཡང་ཁོང་ཉིད་ལ་མངའ་བའི་ཤེས་རབ་ཀྱི་ཉིང་བཅུད་ཆུད་ཟོས་སུ་མ་བཏང་སྟེ། ལས་མང་ལག་ཉུང་གི་འོག་ཏུ་བོད་ཀྱི་བཟོ་རིག་པའི་ཁོངས་གཏོགས་ལ་དུས་བབས་ཀྱི་ཆར་པ་བཞིན་དུ་མཁོ་གལ་ཆེ་བའི《བཟོ་གནས་སྐྲ་རྩེའི་ཆུ་ཐིགས》དང་། སྡེ་དགེ་པར་ཁང་གི《བོད་རིས་ཤིང་པར་ཀུན་འདུས》བོད་ལུགས་ཀྱི་མཆོད་རྟེན། བོད་ཀྱི《ལག་ཤེས་ཀུན་འདུས་ཆེན་མོ།》སོགས་དཔེ་ཆ་སུམ་ཅུ་ལྷག་ཅིག་པར་དུ་བསྐྲུན།
ཡང་སྒོས་བོད་བཟོ་མི་རིགས་གཞན་དུ་དར་ཚུལ་དང།བོད་རྒྱ་ལོ་ཙཱའི་ཚད་ཡིག་སྐབས་བསྟུན་དུ་སྤྱོད་ཚུལ།བོད་ཀྱི་རྩོམ་ཡིག་འབྲི་ཚུལ་གྱི་བསམ་ཚུལ་འགའ་ཞེས་པ་སོགས་ཆེད་རྩོམ་དྲུག་ཅུ་ལྷག་བྲིས་ཤིང་རྒྱལ་ཕྱི་ནང་དུ་བཀྲམས་ཏེ། ཐེ་ཚོམ་གར་འཛུགས་མེད་པའི་ལོང་བའི་འཁར་རྒྱུག་འདྲ་བར་ཤེས་རབ་ཀྱི་འོད་ཟེར་གྱིས་སྣེ་ཁྲིད་བྱས་ཤིང་རིག་གཞུང་རྟོག་ཞིབ་དང་སྙན་སྒྲོན་སོགས་ཀྱི་མཛད་པ་རྒྱ་ཆེར་བསྐྱངས། འཆད་རྩོད་རྩོམ་གསུམ་མཁས་པའི་བྱ་བ་རྣམ་གསུམ་ཞེས་པ་ལྟར། ཨ་རིའི་ཨིན་དྷི་ཡ་ན་སློབ་གྲྭ་ཆེན་མོ་དང་། འཇར་མན་བྷང་སློབ་གྲྭ་ཆེན་མོ། པེར་ལིང་སློབ་གྲྭ་ཆེན་མོ། ཕྱི་སོག་ཕྱོགས་བསྡུས་སློབ་གྲྭ་ཆེན་མོ། ཨ་རིའི་ཀོ་ལན་པུས་ཡ་སློབ་གྲྭ་ཆེན་མོ་སོགས་སུ་རིག་གཞུང་གི་འཆད་ཁྲིད་དུ་མ་སྤེལ། ལོ་ངོ་སྟོང་ཕྲག་ལྷག་གི་རིང་མི་རིགས་ཀྱི་འཚོ་བའི་བརྒྱུད་རིམ་དང་ཁ་གྱེས་མ་མྱོང་བའི་སྲོལ་རྒྱུན་གྱི་རིག་གནས་དང་ལག་ཤེས་རྒྱུན་འཛིན་དར་སྤེལ་གྱི་ཐད་ལ་ཐུགས་ཁྲལ་ཤིན་ཏུ་ཆེ་བས་སྔོན་རྗེས་སུ་སི་ཁྲོན་བོད་ཡིག་དཔེ་རྙིང་གི་དཀར་ཆག་དང། སྡེ་དགེ་པར་ཁང་དཀར་ཆག་ཆེན་མོ་སོགས་ཀྱི་གཙོ་སྒྲིག་གཞོན་པ་དང་། སྔ་འགྱུར་བཀའ་མ་ཤིན་ཏུ་རྒྱས་པ་སོགས་རྒྱལ་ཁབ་རིམ་པའི་དཔེ་སྐྲུན་གྱི་འཆར་གཞིའི་གྲས་དུ་མའི་གཙོ་འགན་དང་། ལྗོངས་ཞིང་ལྔའི་སློབ་གྲྭ་ཆུང་འབྲིང་གི་བསླབ་གཞི་སྣ་ཚོགས་དང་། རྒྱ་བོད་དབྱིན་གསུམ་གསར་བྱུང་རྒྱུན་བཀོལ་མིང་མཛོད་སོགས་ཀྱི་ཞུ་ཆེན་པའི་གྲས་སུ་ཞུགས། རྒྱ་བོད་བཀའ་བསྟན་གྱི་ཟེར་སྡེར་དང་གློག་རྡུལ་དཔེ་ཆའི་ལས་ཀ་དང་། ཐེངས་དང་པོའ་ིཀྲུང་གོ་ཐང་གའི་སྒྱུ་རྩལ་དུས་ཆེན་སོགས་ཀྱི་གཙོ་འགན་གཞོན་པ་དང་། ཀྲུང་གོ་བོད་ཀྱི་རིག་གནས་ཀུན་འདུས་ཞལ་ཐང་ཆེན་མོ་དང་། གེ་སར་སྟོང་ཐང་ཆེན་མོ། སློབ་དཔོན་པདྨའི་རྣམ་ཐར་སྟོང་ཐང་ཆེན་མོ་སོགས་གསར་རྩོམ་གྱི་སྤྱིའི་བཀོད་པ་མཁན་པོའམ་སྒྱུ་རྩལ་སྤྱིའི་ལྟ་སྐུལ་པ་སོགས་ཀྱི་འགན་བཞེས་ཏེ་གངས་ཅན་བོད་ཀྱི་རིག་གནས་ཉམས་པ་སོར་ཆུད་དང་། མི་ཉམས་གོང་འཕེལ་གྱི་རླབས་ཆེ་བའི་འཕྲིན་ལས་ཁུར་དུ་བཞེས།
2006ལོར་ལྷོ་ནུབ་མི་རིགས་སློབ་གྲྭ་ཆེན་མོ་རུ་ལས་གནས་སྤོས་ནས་འབུམ་རམས་པའི་སློབ་མའི་འཛུབ་སྟོན་དགེ་རྒན་དང་། མི་རིགས་ཞིབ་འཇུག་གླིང་གི་མཚན་འཛིན་གླིང་གཙོ། བོད་ཀྱི་ལག་ཤེས་ཞིབ་འཇུག་ཁང་གི་གཙོ་འགན་པ། སློབ་གྲྭའི་དངོས་མཛོད་ཁང་གི་འཆར་འགོད་པ། བོད་རྒྱ་ལོ་ཙཱའི་གོ་གནས་ཁང་གི་གཙོ་གཞོན་སོགས་ཀྱི་འགན་ཁུར་ཏེ་ལུས་ངག་ཡིད་གསུམ་དང་ཤ་ཁྲག་རུས་གསུམ་བོད་རིག་པ་དང་ཡང་སྒོས་བཟོ་རིག་པའི་ཞིབ་འཇུག་གི་ཆེད་དུ་འབུལ་བཞིན་པའི་སྒང་ཡིན།
སྤྱིར་དགེ་རྒན་ཆེན་མོ་ཁོང་ལ་མཚོན་ན།མཚན་སྙན་གྲགས་དང་ཐོབ་གོ་གནས་སོགས་གྱང་ཁའི་རྩྭ་བཞིན་དུ་རྒྱང་དུ་དོར་ཏེ་ལྷག་བསམ་རྣམ་དག་གིས་མི་རིགས་ལ་ཕན་པའི་སྲི་ཞུ་བསྒྲུབས་པ་དེ་ཀུན་གྱིས་མིག་མཐོང་ལག་ཟིན་དུ་གྱུར་ཡོད། ཇི་སྐད་དུ།དམ་པའི་ཡོན་ཏན་སྦས་གྱུར་ཀྱང་།། འཇིག་རྟེན་ཀུན་ལ་ཁྱབ་པར་གསལ།། སྣ་མའི་མེ་ཏོག་ལེགས་བཀབ་ཀྱང་།། དྲི་ཞིམ་ཀུན་ཏུ་ཁྱབ་པར་འགྱུར།། ཞེས་པ་ལྟར་རྣམ་དཔྱོད་ཀྱི་རྩལ་རྫོགས་ཤིང་ཐོས་པས་རང་རྒྱུད་གྲོལ་བའི་གཟུར་གནས་སྐྱེ་བོ་ཁོང་ཉིད་ལ་བསྔགས་པའི་མེ་ཏོག་འཐོར་བ་དང་བསྟོད་པའི་རོལ་མོ་དཀྲོལ་བ་ནི་གཤིས་ལུགས་སུ་གྲུབ་པ་ཡིན་ཏེ། 《བཟོ་གནས་སྐྲ་རྩེའི་ཆུ་ཐིགས》ལ་རྒྱལ་ཡོངས་ཕུལ་བྱུང་ཅན་གྱི་བྱ་དགའ་ཨང་དང་པོ་དང་། ཇོ་མོ་གླང་མའི་བྱ་དགའ་ཨང་གཉིས་པ་ཐོབ།2003ལོར་སྡེ་དགེ་པར་ཁང་གི་བོད་བརྒྱུད《ཤིང་བརྐོས་རི་མོ་ཀུན་འདུས》ལ་རྒྱལ་ཁབ་དཔེ་ཆའི་བྱ་དགའ་ཨང་དང་པོ་དང་། 2004ལོར《ཀུན་འདུས་ཞལ་ཐང་ཆེན་མོའི་གསལ་བཤད་ཀུན་གསལ་མེ་ལོང》ལ་རྒྱལ་ཁབ་མི་རིགས་དཔེ་ཆ་ཕུལ་བྱུང་ཅན་གྱི་བྱ་དགའ་ཨང་གཉིས་པ་ཐོབ། ད་དུང་དགའ་འོས་པ་ཞིག་ལ་མི་རིགས་གཞན་གྱི་ས་ཁུལ་དུ་བོད་བཟོ་དར་ཚུལ་ཞེས་པའི་རྩོམ་ཡིག་ལ་1997ལོར་རྒྱལ་སྤྱིའི་དུས་རབས་ལས་བརྒལ་བའི་བརྩམས་ཆོས་ཞེས་པའི་དཔང་རྟགས་ཐོབ། ང་ཚོས་སྤོབས་པ་སྐྱེ་འོས་པ་ཞིག་ལ་ཁོང་གིས་ད་དུང་ཕོ་བྲང་པོ་ཏ་ལར་ཕུལ་བྱའི་གནའ་རྫས་དང་། ཁྲུང་ཆིང་ཧྲན་ཤཱ་དངོས་མཛོད་ཆེན་མོར་ཉར་བའི་གནའ་རྫས་སོགས་དམངས་སྒོར་དུང་ཕྱུར་དུ་མའི་རིན་གྱི་བོད་ཀྱི་གནའ་རྫས་མང་པོར་བརྟག་དཔྱད་པའི་འགན་བཞེས། 2001ལོར་བརྩོན་པའི་གྲུབ་འབྲས་སྤྱིའི་སྒོ་ནས་སི་ཁྲོན་ཞིང་ཆེན་ཕུལ་བྱུང་ཅན་གྱི་གསར་གཏོད་མི་སྣའི་བྱ་དགའ་དང་། 2005ལོར་སི་ཁྲོན་ཞིང་ཆེན་གྱི་གྲུབ་འབྲས་འབུར་ཐོན་ཅན་གྱི་ཤེས་ཡོན་པ།《ཤེས་བྱ་ཀུན་ཁྱབ》དཔེ་ཁྲིད་སྤུས་ཀ་ཅན་གྱི་བྱ་དགའ་སོགས་མང་པོ་ཐོབ་པ་དང་། གཞན་རྒྱལ་ཡོངས་ཀྱི་གནའ་རྫས་བརྟག་དཔྱད་པ་མཁས་ཅན་དང་། བོད་རྒྱའི་ཞུ་ཆེན་པ། སི་ཁྲོན་ཞིང་ཆེན་ཕུལ་བྱུང་ཅན་གྱི་མི་སྣ་གྲགས་ཅན་སོགས་ཀྱི་མཚན་སྙན་དང་གཟེངས་རྟགས་མང་པོ་ཐོབ་ཡོད། །


text:
སྲས་མཁར་དགུ་ཐོག་ནི་ལྷོ་ཁ་ས་ཁུལ་ལྷོ་བྲག་རྫོང་ཁོངས་ཀྱི་སྲས་བྱ་བའི་ཡུལ་ཚོར་མངའ་ཞིང་། དེ་ནི་སྤྱི་ལོ1080ཡས་མས་སུ་བཀའ་བརྒྱུད་ཀྱི་བསྟན་པའི་སྲོལ་འབྱེད་མཁན་མར་བ་ལོ་ཙཱ་བ་ཆོས་ཀྱི་བློ་གྲོས་ཀྱི་ཐུགས་སྲས་རྗེ་བཙུན་མི་ལ་རས་པས་བཞེངས་པའི་ཁྱད་དུ་འཕགས་པའི་མཁར་རྙིང་ཞིག་ཡིན་ལ། ཐོག་སོ་འོག་མིན་རྩེ་དང་དེའི་འོག་བཀའ་བརྒྱུད་ཕོ་བྲང་། དེའི་འོག་བདེ་མཆོག་ལྷ་ཁང་། དེའི་འོག་ཚེ་དཔག་ལྷ་ཁང་། དེའི་འོག་གནས་བཅུ་ལྷ་ཁང་། དེའི་འོག་མར་པའི་སྒྲུབ་ཁང་། དེའི་འོག་དུད་འགྲོ་དང་དེའི་འོག་ཡི་དྭགས། ཐོག་སོ་དང་པོ་དམྱལ་བ་བཅས་སུ་བཀོད།
རྗེ་བཙུན་མར་པ་ལོ་ཙཱ་བས་རང་ཉིད་ཀྱི་སློབ་མ་མི་ལ་རས་པར་སྡིག་སྒྲིབ་སྦྱང་བའི་ཆེད་བཞེངས་སུ་བཅུག་པའི་སྐུ་མཁར་ཐོག་ཚད་དགུ་ཡོད་པ་ཞིག་སྟེ། གངས་ལྗོངས་སྒྲུབ་བརྒྱུད་བསྟན་པའི་གསལ་བྱེད་ཆེན་པོ་རྗེ༌བཙུན་མི་ལ་རས་པས་དགུང་ལོ་ཉི་ཤུ་རྩ་དྲུག་ལ་ཕེབས་པ་མེ་སྦྲུལ(1077)ལོར་དམ་པའི་ཆོས་གསན་པའི་ཆེད་དུ་ལྷོ་བྲག་མར་པ་ལོ་ཙཱ་བའི་དྲུང་དུ་ཕེབས། དེར་བླ་མའི་གཟིམས་གཡོག་ཞབས་ཏོག་ལེགས་པར་ཞུས་ཀྱང་ཆོས་ཚིག་གནང་བའི་ཐོག སྐུ་ཚེ་སྟོད་ལ་ཨ་ཁུ་དང་ཨ་ནེའི་དགྲ་ཤ་བླངས་ཆེད་མཐུ་ལ་བརྟེན་ནས་མི་སུམ་ཅུ་སོ་ལྔ་ཕྱི་མའི་ལམ་དུ་བཏང་བ་དང༌། སེར་བ་ཕབ་སྟེ་ཡུལ་མིའི་ལོ་ཏོག་རྨེག་མེད་དུ་གཏོང་བར་མཛད་པ་སོགས་སྒྲིབ་སྦྱོང་ལ་དགོངས་ཏེ་མཁར་ཟླུམ་པོ་དང༌། ཟླ་གམ། གྲུ་གསུམ་བཅས་བརྩིགས་སུ་བཅུག་སྟེ་ཐོག་ཚད་ལོངས་པ་དང་ཡང་བཤིག་ཏུ་བཅུག་པ་སོགས་སྡུག་སྦྱོང་ཚད་མེད་ལ་བརྟེན་ནས་སྐུ་རྒྱབ་ཏུ་སྒལ་རྨ་གསུམ་བྱུང་བའི་བར་དུ་དཀའ་བ་ཚད་མེད་སྤྱད་པའི་མཐར་མཁར་གྲུ་བཞི་དགུ་ཐོག་ཅན་ཞིག་མི་ལ་རས་པ་རང་ཉིད་གཅིག་པུར་བརྩིགས་སུ་བཅུག་པ་དེ་ཡིན།
མཁར་འདིའི་ཐོག་སོ་བདུན་བར་མི་ལ་རས་པ་རང་ཉིད་གཅིག་པུས་བརྩིགས་གནང་མཛད་ཅིང༌། དེའི་སྟེང་གི་ཐོག་སོ་གཉིས་ལས་མི་གཞན་དག་གླས་ནས་བརྩིགས་པ་རེད། དེ་ནས་བླ་མ་མར་པས་མི་ལ་རས་པ་ལ་དབང་ལུང་ཁྲིད་ལ་སོགས་པ་མན་ངག་ཆ་ཚང་བ་གནང་སྟེ། ཐུགས་བརྩེ་ཆེན་པོས་བསྐྱངས་གནང་མཛད། སྐུ་མཁར་འདིར་སྲས་མཁར་ཞེས་འབོད་པའི་རྒྱུ་མཚན་ནི། མར་པ་ལོ་ཙཱ་བའི་ཆོས་བརྒྱུད་འཛིན་མཁན་གྱི་ཐུགས་རེ་གནང་ཡུལ་གཙོ་བོའི་གྲས་རང་ཉིད་ཀྱི་སྲས་དར་མ་མདོ་སྡེ་ཡིན་པས། དེའི་བཞུགས་ཡུལ་དུ་མཁར་དེ་བརྩིགས་པ་ལ་བརྟེན་ནས་མིང་དེ་ལྟར་ཐོགས། 《སྲས་མཁར་དགུ་ཐོག་གཙུག་ལག་ཁང་གི་དཀར་ཆག》ནང་འཁོད་པ་ལྟར་ན། མར་པ་ལོ་ཙཱ་བ་རང་ཉིད་ཀྱི་གཟིགས་དཔེའི་གྲས་མང་པོ་དང༌། སྲས་དར་མ་མདོ་སྡེས་བཞེངས་པ་གནང་བའི《ཉི་ཁྲི》མར་པ་ལོ་ཙཱ་བ་དང་ཡུམ་བདག་མེད་མ། སྲས་དར་མ་མདོ་སྡེ་བཅས་ཀྱི་འདྲ་སྐུ། མར་པ་རང་ཉིད་ཀྱིས་རྒྱུན་སྤྱོད་སེང་ལྡེང་གི་ཕྱག་མཁར། ཐུགས་དམ་རྟེན་ཐང་ཀ་རྩ་ཆེན་ཁ་ཤས། ལྷོ་བྲག་དཔའ་བོ་གཙུག་ལག་ཕྲེང་བས་བཞེངས་པ་གནང་བའི་མི་ལ་རས་པའི་རྣམ་ཐར་ཆ་ཚང་གི་ཐང་ཀ་སོགས་རྩ་ཆེའི་རིག་གནས་དངོས་རྫས་གྲངས་ལས་འདས་པ་ཡོད་པ་དང༌། མར་པ་ལོ་ཙཱ་བ་རྒྱུན་བཞུགས་གནང་ཡུལ་མཁར་རུ་ཟེར་བའི་གཟིམས་ཁང་ནང་དུ་ཡང་མར་པ་ལོ་ཙཱ་བ་ཞལ་བཞུགས་དུས་ཀྱི་རྩ་ཆེའི་རྟེན་གསུམ་མང་པོ་ཡོད་པ། དེ་ཡི་ཉེ་འདབས་མི་ལ་རས་པའི་སྒྲུབ་ཁང་སྟག་གཉའི་བྲག་ལ་ཡང་རིན་ཐང་ཆེ་བའི་རྟེན་གསུམ་མང་པོ་ཡོད་ཚུལ་བཅས་འཁོད་འདུག་ཀྱང༌། དེང་སྐབས་ལྷག་ལུས་ཉུང་ཤས་ཙམ་མ་གཏོགས་བསྡད་ཡོད་ཚོད་མི་འདུགཞིབ་ཕྲ་གོང་གསལ《སྲས་མཁར་དགུ་ཐོག་གཙུག ལག་ཁང་དང༌། ལྷོ་བྲག་གྲོ་བོ་ལུང༌། ཟངས་ཕུག སྟག གཉའ་བཅས་ཀྱི་གནས་ཡིག་རྣ་བའི་བདུད་རྩི་དད་པའི་དགའ་སྟོན》དཔེ་རྙིང་དབུ་ཅན་ལྷོ་བྲག་དཔར་མ་ཤོག་གྲངས27ཡོད་པ་དཔར་སློག་བརྒྱབ་པ་ཞིག་ཁོ་བོས་མཐོང་བྱུང་ལགས།


text:
Software མཉེན་ཆས་གླིང་།
Sunday, 10 June 2012
iCare Data Recovery for 350GB ཡིག་སྣོད་སླར་གསོའི་མཉེན་ཆས།
འདི་ནི་རིག་མཛོད་ལ་དུག་འགོས་པའམ་ཡང་ན་སྟེས་དབང་གིས་ཡིག་སྣོད་དང་མཉེན་ཆས་སོགས་བོར་རླག་ཤོར་བ་རྣམས་སླར་གསོ་བྱེད་སྤྱད་ཀྱི་མཉེན་ཆས་སྤུས་ལེགས་ཞིག་རེད་ལ། མཉེན་ཆས་འདིའི་བཟོ་བསྐྲུན་པས་ཡིག་སྣོད་སོགས་གྲངས་ཚད་ GB ༣༥༠ ཙམ་སླར་གསོ་བྱ་ཐུབ་པར་བཤད་འདུག ཕབས་ལེན་བྱས་ནས་ནང་འཇུག་ཚར་རྗེས་མཉེན་ཆས་ཀྱི་ཡིག་སྣོད་ཟུར་དུ་ Rigister ཞེས་པར་གནོན་དགོས། དེ་མ་ཐག་ཡིག་སྣོད་ཞིག་ལས་གནས་ཚུལ་འདི་གཏན་ཁེལ་བྱ་འདོད་ཡོད་མེད་ཀྱི་དྲི་བ་ལས་ yes ཞེས་པར་གནོན་རྗེས་འཇུག་ཡོངས་སུ་གྲུབ་པ་ཡིན། དེ་རྗེས་གཞི་ནས་ཅོག་ངོས་སུ་འཆར་བའི་ནང་འཇུག་བྱས་ཟིན་པའི་ཡིག་སྣོད་ཁ་བསྔོག་ནས་བོར་རླག་ཤོར་བའི་ཡིག་སྣོད་རིགས་སླར་གསོ་བྱ་ན་འགྲིག
Click here འདིར་གནོན་ནས་ཕབས་ལེན་གནང་རོགས། to download it.
Click here འདིར་གནོན་ནས་ཕབས་ལེན་གནང་རོགས། to download it.
ཤམ་བྷ་ལ་ནས། Posted by Shambhala ཟླ་ཚེས། 6/10/2012 08:11:00 am
སྡེ་ཚན། Labels: Multi-software
Subscribe to: Post Comments (Atom)


text:
|
ཀྲུང་གོ་བོད་ཀྱི་དྲ་བའི་འཕྲིན། ཉེ་ལམ། མཚོ་སྔོན་ཞིང་ཆེན་ཏང་ཨུའི་གཞུང་སྒྲུབ་ཐིན་དང་ཞིང་ཆེན་སྲིད་གཞུང་གཞུང་སྒྲུབ་ཐིན་གཉིས་ཀྱིས་རྒྱལ་ཁབ་ལས་ཁུངས་ཀྱི་སུས་ཁྲིམས་འཛིན་པ་དང་སུས་ཁྲིམས་ཁྱབ་གདལ་གཏོང་བའི་འགན་འཁྲིའི་ལམ་ལུགས་ལག་བསྟར་དོན་འཁྱོལ་བྱེད་པའི་སྐོར་གྱི་ལག་བསྟར་བསམ་འཆར་དཔར་ནས་བཀྲམ་སྟེ་སྔར་ལས་ལྷག་པའི་སྒོ་ནས་མཚོ་སྔོན་ཞིང་ཆེན་གྱི་ཁྲིམས་ལུགས་ཁྱབ་གདལ་དང་དྲིལ་སྒྲོག་སློབ་གསོའི་ནང་རྐྱེན་འཐུས་ཚང་དུ་བཏང་།
ལག་བསྟར་བསམ་འཆར་ལས་འགན་འཁྲི་བརྒྱད་གཏན་ཁེལ་གསལ་བོ་བྱས་ཡོད་དེ། གཅིག་ནི་ཁྲིམས་ཁྱབ་གདལ་གཏོང་བའི་ལམ་ལུགས་འཛུགས་དགོས། ཁྲིམས་ཁྱབ་གདལ་གཏོང་བའི་བྱ་བ་དེ་སྡེ་ཁག་གི་བྱ་བའི་སྤྱི་ཡོངས་ཀྱི་བཀོད་སྒྲིག་ནང་འཇོག་པ་དང་ཁྲིམས་ཁྱབ་གདལ་གཏོང་བའི་འཆར་འགོད་དང་ལོ་རེའི་ཁྲིམས་ཁྱབ་གདལ་གཏོང་བའི་འཆར་གཞི་གཏན་འཁེལ་བྱས་ཏེ་ཁྲིམས་ལུགས་ཁྱབ་གདལ་དང་དྲིལ་སྒྲོག་བྱེད་པའི་འབྲེལ་ཡོད་སྡེ་ཁག་འཛུགས་སྐྲུན་བྱེད་པ། གཉིས་ནི་ཁྲིམས་ལུགས་ཁྱབ་གདལ་གྱི་ནང་དོན་གཏན་ཁེལ་བྱེད་དགོས། སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དགོངས་པ་དང་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཁྲིམས་ལུགས་མ་ལག་ལ་སློབ་སྦྱོང་གཏིང་ཟབ་བྱེད་དགོས་པ་དང་རང་སྡེ་ཁག་གི་འགན་འཁྲི་དང་འབྲེལ་བ་ཡོད་པའི་ཁྲིམས་ལུགས་ཁྲིམས་སྲོལ་དང་ཏང་ནང་ཁུལ་གྱི་ཁྲིམས་སྲོལ། མི་རིགས་མཐུན་སྒྲིལ་ཡར་ཐོན་ཐད་ཀྱི་འབྲེལ་ཡོད་ཁྲིམས་ལུགས་ཁྲིམས་སྲོལ་ལ་སློབ་སྦྱོང་གཏིང་ཟབ་བྱས་ཏེ་རྩ་ཁྲིམས་སློབ་སྦྱོང་དང་དྲིལ་སྒྲོག་བཟང་བོ་བྱེད་དགོས། གསུམ་ནི་དོན་དངོས་དང་མཐུན་པའི་སྒོ་ནས་མ་ལག་འདིའི་ཁྲིམས་ཁྱབ་གདལ་བྱ་བ་བཟང་བོར་སྒྲུབ་དགོས། ཏང་ཨུའི་ལྟེ་གནས་ཚན་ཆུང་གི་ཁྲིམས་སློབ་སྦྱོང་བྱེད་པའི་ལམ་ལུགས་དང་ཉིན་རྒྱུན་གྱི་ཁྲིམས་སློབ་སྦྱོང་བྱེད་པའི་ལམ་ལུགས་འཐུས་ཚང་དུ་བཏང་སྟེ་རྒྱལ་ཁབ་ལས་བྱེད་མི་སྣའི་ཁྲིམས་སྐྱོང་གསོ་སྦྱོང་དང་ཁྲིམས་ལུགས་སློབ་སྦྱོང་། ཁྲིམས་བཀོལ་སྤྱོད་བྱེད་པ་བཅས་ཐད་ཀྱི་རྒྱུགས་ལེན་དཔྱད་ཞིབ་ཇེ་དྲག་ཏུ་གཏོང་དགོས། བཞི་ནི་ཁྲིམས་སྲོལ་དང་སྲོལ་ཡིག་འཆར་འགོད་གཏན་ཁེལ་བྱེད་པའི་གོ་རིམ་བེད་སྤྱོད་གང་ལེགས་བྱས་ཏེ་སྤྱི་ཚོགས་ཡོངས་ལ་ཁ་གཏད་དེ་ཁྲིམས་ལུགས་ཁྱབ་གདལ་གཏོང་དགོས། ལྔ་ནི་དཀའ་གནད་དང་གནད་དོན་གཙོ་བོར་དམིགས་ནས་སྤྱི་ཚོགས་ཡོངས་ལ་ཁྲིམས་ལུགས་ཁྱབ་གདལ་བྱེད་པའི་བྱ་བ་སྤེལ་དགོས། དྲུག་ནི་མི་རིགས་ས་ཁུལ་གྱི་ཁྲིམས་ལུགས་ཁྱབ་གདལ་བྱ་བའི་ནུས་པ་མཐོར་འདེགས་གཏོང་དགོས། ཤུགས་ཆེན་པོས་ཏང་གི་མི་རིགས་ཆོས་ལུགས་སྲིད་ཇུས་དང་གྲངས་ཉུང་མི་རིགས་ཀྱི་མང་ཚོགས་ཀྱི་ཐོན་སྐྱེད་འཚོ་བ་དང་འབྲེལ་བ་དམ་ཟབ་ཡོད་པའི་ཁྲིམས་ལུགས་ཁྲིམས་སྲོལ་དྲིལ་སྒྲོག་བྱེད་དགོས། བདུན་ནི་ཁྲིམས་དཔོན་དང་ཞིབ་དཔྱོད་དཔོན་པོ། སྲིད་འཛིན་ཁྲིམས་འཛིན་དཔོན་པོ། ཁྲིམས་རྩོད་པ་སོགས་ཀྱིས་གྱོད་གཞི་ལྟར་ཁྲིམས་ལུགས་འགྲེལ་བཤད་བྱེད་པའི་ལམ་ལུགས་དོན་འཁྱོལ་བྱེད་དགོས། བརྒྱད་ནི་ཁྲིམས་ལུགས་ཁྱབ་གདལ་གཏོང་བའི་བྱ་བའི་བྱེད་ཐབས་གསར་གཏོད་བྱེད་དགོས། སྤྱི་ཚོགས་རིང་ལུགས་སྲོག་ཤིང་རིན་ཐང་ལྟ་བ་སྣེ་ཁྲིད་དུ་བྱེད་པ་དང་ཁྱོན་ཡོངས་ནས་ཁྲིམས་སྐྱོང་རིག་གནས་འཛུགས་སྐྲུན་བྱས་ཏེ་རིམ་པ་མང་པ་དང་ལངས་གཟུགས་ཅན། ཕྱོགས་ཡོངས་ལ་ཁེབས་པའི་ཁྲིམས་ལུགས་ཁྱབ་གདལ་དང་དྲིལ་སྒྲོག་བྱེད་པའི་དྲ་རྒྱ་འཛུགས་སྐྲུན་བྱེད་དགོས་པ་བཅས་རེད།
ལག་བསྟར་བསམ་འཆར་ལས་བསྟན་དོན། ཁྲིམས་ལུགས་ཁྱབ་གདལ་འགན་འཁྲིའི་གསལ་ཁྲ་ལམ་ལུགས་དང་བྱ་བའི་སྙན་ཞུ་དང་འབྲེལ་གཏུག་གྲོས་ཚོགས་ལམ་ལུགས། དུས་ཆེན་གཙོ་བོའི་གཅིག་བསྡུས་དྲིལ་སྒྲོག་ལམ་ལུགས་སོགས་འཛུགས་སྐྲུན་བྱེད་པ་དང་ཁྲིམས་ལུགས་ཁྱབ་གདལ་དང་དྲིལ་སྒྲོག་སློབ་གསོའི་བྱ་བ་དེ་དཔྱད་ཞིབ་བྱ་བའི་ཁྲོད་བཞག་སྟེ་རྒྱལ་ཁབ་ལས་ཁུངས་ཀྱི་ཁྲིམས་ལུགས་ཁྱབ་གདལ་འགན་འཁྲི་གཟབ་ནན་ཏུ་གཏོང་དགོས།
ལག་བསྟར་བསམ་འཆར་ལས་རིམ་པ་སོ་སོའི་ཏང་ཨུས་ཁྲིམས་ལུགས་ཁྱབ་གདལ་བྱ་བའི་འགོ་ཁྲིད་ནུས་པ་ཇེ་དྲག་ཏུ་གཏོང་བ་དང་རིམ་པ་སོ་སོའི་ཏང་རྩ་འཛུགས་དང་ཏང་ཡོན་ཡོངས་ཀྱིས་སྣེ་ཁྲིད་དེ་ཁྲིམས་བརྩི་བ་དང་ཁྲིམས་སློབ་པ། ཁྲིམས་སྲུང་བ། ཁྲིམས་བཀོལ་སྤྱོད་བྱེད་དགོས། ཞིང་ཆེན་ཡོངས་ཀྱི་རིམ་པ་སོ་སོའི་རྒྱལ་ཁབ་ལས་ཁུངས་ཀྱིས་སུས་ཁྲིམས་འཛིན་པ་དང་སུས་ཁྲིམས་ཁྱབ་གདལ་གཏོང་བའི་འགན་འཁྲིའི་ལམ་ལུགས་ཀྱིས་ཁྲིམས་ལུགས་ཁྱབ་གདལ་གཏོང་བ་དང་དྲིལ་སྒྲོག་སློབ་གསོའི་ནང་རྐྱེན་འཐུས་ཚང་དུ་གཏོང་བ། ཁྲིམས་ལྟར་ཞིང་ཆེན་སྐྱོང་བ་བཅས་ཁྲོད་ཀྱི་ནུས་པ་གལ་ཆེན་ལ་ངོས་འཛིན་གང་ལེགས་བྱས་ཏེ་སུས་ཁྲིམས་འཛིན་པ་དང་སུས་ཁྲིམས་ཁྱབ་གདལ་གཏོང་བའི་འགན་འཁྲིའི་ལམ་ལུགས་དོན་འཁྱོལ་བྱེད་པར་སྐུལ་འདེད་གཏོང་དགོས་པའི་རེ་བ་བཏོན། །
ཞེས་རོང་ཆེན་ལྷ་རྒྱལ་དཔལ་གྱིས་ཀྲུང་གོ་བོད་ཀྱི་དྲ་བ་ལས་བཏུས་སོ།
藏网首页|关于我们|团队组成|大事记|网站地图|广告服务|联系我们|小黑屋|Archiver|
tibetcul.com © Copyright 2004-2017. All rights reserved |陇ICP备05000171号
战略合作伙伴:雪域数码图书馆(The Tibetan & Himalayan Library)|法律顾问:珠穆朗玛律师事务所
严禁在本站发表与国家法律相抵触言论和散播谣言
Powered by Discuz! X3.2GMT+8, 2018-10-23 22:06 , Processed in 0.307662 second(s), 21 queries .


text:
ཀོང་ཙེ་
འདི་ལ་བོད་ཡིག་ཐོག་བཤད་ཚུལ་མི་འདྲ་བ་འགའ་ཞིག་སྣང་ཞིང་། ཐུའུ་བཀྭན་ཆོས་ཀྱི་ཉི་མས་མཛད་པའི《གྲུབ་མཐའ་ཤེལ་གྱི་མེ་ལོང》གི་ནང་གསེས་མ་ཧཱ་ཙི་ནའི་ཡུལ་དུ་རིག་བྱེད་དང་གྲུབ་མཐའ་བྱུང་ཚུལ་གྱི་ཐད་ཤེའུ་འམ་བཞུ(儒)ཞེས་གྲགས་པའི་གཞུང་རྩོམ་པ་པོ་ཁུང་ཧྥུ་ཙིའམ་ཁུང་ཙི(孔子)ཞེས་འབོད་པ་དང་། བོད་སྐད་ཐོག་ཀོང་ཙེ་ཞེས་སུ་གྲགས་པ་མིང་གི་རྣམ་གྲངས་ཡིན་པ་དང་། རྒྱ་སྐད་ཀྱི་སྒྲ་བོད་སྐད་ཐོག་ཇི་བཞིན་མ་ཐོན་པར་ཀོང་ཙེ་ཞེས་ཟུར་ཆག་པ་ཡིན་པར་གསུངས་ཤིང《མདོ་སྨད་ཆོས་འབྱུང》ལས་ཀྱང་དེ་དང་འདྲ་བར་གསུངས། འདི་ཉིད་བྱུང་བའི་དུས་ཚོད་སྐོར《ཐུའུ་བཀྭན་གྲུབ་མཐའ》ལས་སངས་རྒྱས་འཇིག་རྟེན་དུ་བྱོན་ནས་ལོ་ཧ་ཅང་མི་མང་ཙམ་ན། ཊིའུ་ཝང(周王)ཞེས་པའི་རྒྱལ་རབས་ཀྱི་མཇུག་ཙམ་ཊིའུ་ཝིང་ཝང(周文王)གི་དུས་སུ་རྒྱ་ནག་གི་ཞིང་ས་ཆེན་པོ་བཅུ་གསུམ་གྱི་ཡ་གྱལ་ཤན་དུང(山东)གི་ཡུལ་དུ་བྱུང་ཞིང་། ལོ་རྒྱུས་དང་རྣམ་ཐར་རྒྱ་ཡུལ་ཀུན་ཏུ་གྲགས་ཆེ་ཞིང་སྐྱེས་མཆོག་ཁྱད་པར་ཅན་ཞིག་ཡིན་པར་སྣང་ཞེས་གསལ། ༡༩༧༩ལོར་ཧྲང་ཧེའི་ཚིག་མཛོད་དཔེ་སྐྲུན་ཁང་ནས་དཔར་སྐྲུན་བྱས་པའི《རྒྱ་ཡིག་ཚིག་མཛོད་ཆེན་མོ》ཤོག་གྲངས༡༡༡༩ཐོག་ཁུང་ཙི་ཞེས་པའི་འགྲེལ་བཤད་ནང་གསལ་བར། ཁུང་ཙི(སྤྱི་ལོའི་གོང༥༥༡ནས༤༧༩)ནི་ཁྲུན་ཆིའུ་དུས་མཇུག་གི་བསམ་བློ་མཁས་ཅན་དང་། ཆབ་སྲིད་མཁས་ཅན། སློབ་གསོ་མཁས་ཅན། རུ་ལུགས(儒家)ཀྱི་གསར་གཏོད་པ་བཅས་ཡིན་པ་དང་། མིང་གཞན་ཁུང་ཆིའུ(孔丘)དང་། ཀྲུང་ཉི(仲尼)ཡང་ཟེར། ཁྲུན་ཆིའུ་དུས་རབས་ཀྱི་ལུའུ་རྒྱལ་ཁབ་ཀྱི་ས་གནས་ཙོའུ་ཡེ་སྟེ་དེང་སང་ཧྲན་ཏུང་གི་ཆུས་ཧྥུ་གྲོང་ཚོའི་མི་རེད། གཞོན་ནུའི་དུས་སྐབས་སུ་ལུའུ་རྒྱལ་ཁབ་ཀྱི་ནོར་ལུག་དང་འབྲུ་གཟན་དོ་དམ་བྱེད་མཁན་གྱི་དཔོན་ཆུང་བྱེད་མྱོང་བ་དང་། རྗེས་སུ་ལུའུ་རྒྱལ་ཁབ་ཀྱི་ཁྲིམས་དཔོན་དང་། བློན་ཆེན་གྱི་ལས་ཚབ་ཀྱང་བྱས་མྱོང་། ལོ་ན་མཐོ་པོར་སླེབས་རྗེས་སློབ་གསོའི་ལས་ཀ་དང་། གནའ་རབས་ཀྱི་གཞུང་ཁག་གཅིག་ཕྱོགས་བསྒྲིགས་བྱས་པའི་ནང་ནས་ལུའུ་རྒྱལ་ཁབ་ཀྱི་ལོ་རྒྱུས་ཟིན་ཐོ《ཁྲུན་ཆིའུ》(春秋)ལ་བཅོས་སྒྲིགས་བྱས་པ་དེ་ནི་རང་རྒྱལ་གྱི་ཐེངས་དང་པོའི་ཆ་ཚང་བའི་ལོ་རྒྱུས་ཆེད་རྩོམ་ཞིག་ཡིན། ཁོང་ལ་སློབ་མ་སུམ་སྟོང་ལྷག་ཙམ་བྱུང་བའི་ནང་ནས་སྙན་གྲགས་ཡོད་པའི་སློབ་མ་བདུན་ཅུ་ལྷག་ཙམ་ཡོད་ཅིང་། ཁོང་གིས་བྱམས་སྐྱོང་དང་། གུས་བཀུར་སོགས་ཆབ་སྲིད་སྐྱོང་སྟངས་ཀྱི་རྣམ་བཞག་མང་པོ་ཞིག་བཤད་པ་རྣམས་སློབ་མ་རྣམས་ཀྱིས་རྒྱས་འགྲེལ་བྱས་པ་ལ་རྒྱ་སྐད་དུ་སི་ཧྲུའུ(四书)ཞེས་བོད་སྐད་དུ་དེབ་བཞིའམ་ཡིག་ཆ་བཞི་ཞེས་འབོད་པ་དེ་ཡིན་པར་བཤད། རྒྱལ་ནང་གི་རྒྱལ་རབས་མང་པོའི་རིང་ཆབ་སྲིད་སྐྱོང་སྟངས་དང་། ཁྲིམས་ལུགས། མི་ཆོས་བྱེད་ལུགས་སོགས་ཁུང་ཙི་འདིས་བྱས་པའི་ལུགས་ཀྱི་བསྟན་བཅོས་ཚད་མར་བཟུང་བ་དང་། རྒྱལ་སྲིད་ཀྱི་སློབ་དཔོན་དུ་རྩིས་ནས་ཁུང་ཙིའི་འདྲ་བརྙན་དང་མིང་བྱང་ལ་རྒྱལ་པོ་རིམ་བྱུང་གིས་ཕྱག་འཚལ་བ་དང་། ཁུང་ཙིའི་མི་བརྒྱུད་ལ་གུང་གི་གོ་གནས་གནང་སྲོལ་ཡོད་པའི་ཐོག། ད་ལྟའི་གུང་འདི་ཁུང་ཙི་ནས་རྩིས་པའི་མི་རབས་དོན་གསུམ་པ་ཡིན་ཞེས《ཐུའུ་བཀྭན་གྲུབ་མཐར》གསལ། 《མཁར་ནག་ལོ་ཙཱ་བའི་ཆོས་འབྱུང》ལས་བྱམས་པ་འབུམ་གླིང(དེང་སང་ཀན་སུ་ཞིང་ཆེན་གྱི་ཡུང་ཆིན་རྫོང་ཁོངས་རྨ་ཆུའི་འགྲམ་དུ་ཡོད་པ)གི་བྱམས་པ་དེ་ཀོང་ཙེ་འཕྲུལ་གྱི་རྒྱལ་པོས་བཞེངས་ཚུལ་གསུངས་པ་དེ་ནི་ཀོང་ཙེ་དང་མིང་འདྲ་བ་ཙམ་ལས་དོན་མི་འདྲ། ཁུང་ཙིའི་ལྟ་གྲུབ་སྐོར་མདོར་བསྡུས་ཙམ《ཐུའུ་བཀྭན་གྲུབ་མཐའ》ཀན་སུའུ་དཔེ་སྐྲུན་ཁང་གིས་བཏོན་པའི་ལྕགས་དཔར་མའི་ཤོག་གྲངས༣༩༤ནས༣༩༦དང་ཤོག་གྲངས༤༠༢ནས༤༠༤བར་གསལ་བ་དེར་གཟིགས།
༼དུང་དཀར་ཚིག་མཛོད་ཆེན་མོ་༽ནས་བཏུས།


text:
གཙོ་ངོས།>>
ཞིབ་འཇུག>>ལོ་རྒྱུས།
པད་མ་རྒྱལ། རྩོམ་སྒྲིག་པ།ཚེ་དཔལ། ཡོང་ཁུངས།ཀྲུང་གོའི་བོད་རིག་པ། སྤེལ་དུས། ༢༠༡༨ལོའི་ཟླ་བ་༠༩ཚེས་༡༤ཉིན།
༄༅།། སློབ་དཔོན་བཻ་རོ་ཙ་ན་རྒྱལ་མོ་ཚ་བ་རོང་དུ་སྤྱུགས་པའི་རྒྱུ་རྐྱེན་ལ་དཔྱད་པ།
པད་མ་རྒྱལ།
ནང་དོན་གནད་བསྡུས། སློབ་དཔོན་བཻ་རོ་ཙ་ནས་བོད་ཀྱི་ཆོས་ལུགས་དང་རིག་གནས་འཕེལ་རྒྱས་ཐད་ལ་མཛད་རྗེས་ཆེན་པོ་བཞག་ཡོད་ཅིང་། སྔ་ཕྱིའི་མཁས་པ་རྣམས་ཀྱིས་ཀྱང་ཁོའི་ཐུགས་རྒྱུད་ཀྱི་ཡོན་ཏན་ལ་བསྟོད་པ་ཆེན་པོ་བྱས་ཡོད། འོན་ཀྱང་ཁོའི་ཀྱག་ཀྱོག་གི་མི་ཚེའི་ལམ་བུར་ད་དུང་དཔྱད་པ་བྱས་ནས་དཔྱད་ཚུགས་མེད། ཁོ་བོས་གཙོ་བོར་ཆོས་འབྱུང་ལོ་རྒྱུས་དང་རྒྱལ་རབས་ལོ་རྒྱུས། བོན་གྱི་བསྟན་འབྱུང་སོགས་གཞིར་བཟུང་སྟེ་སློབ་དཔོན་བཻ་རོ་ཙ་ན་ཤར་རྒྱལ་མོ་ཚ་བ་རོང་དུ་སྤྱུགས་པའི་རྒྱུ་རྐྱེན་ལ་དཔྱད་བཏང་ཡོད།
བརྡ་ཆད་གཅོ་བོ། སློབ་དཔོན་བཻ་རོ་ཙ་ན། རྒྱལ་མོ་ཚ་བ་རོང་། སྤྱུགས་པ། རྒྱུ་རྐྱེན།
གླེང་གཞི།
ལོ་ཙཱ་བ་ཆེན་མོའམ་སློབ་དཔོན་བཻ་རོ་ཙ་ན་ནི་བཙན་པོ་ཁྲི་སྲོང་ལྡེ་བཙན་སྐབས་ཀྱི་སད་མི་མི་བདུན་གྱི་ཡ་གྱལ་དང་རྗེ་འབངས་ཉེར་ལྔའི་ནང་གསེས། ལོ་ཙཱ་བ་རྒན་རབས་དགུའི་གྲས་སུ་ཚུད་ཅིང་། བོད་ཀྱི་ཆོས་ལུགས་དང་རིག་གནས་དར་སྤེལ་ཐད་ལ་མཛད་རྗེས་ཆེན་པོ་བཞག་ཡོད། འོན་ཀྱང་སྐྱེས་ཆེན་ཁོང་གི་མི་ཚེ་གཅིག་གི་བགྲོད་ལམ་ནི་ཤིན་ཏུ་ཀྱག་ཀྱོག་ཆེ་སྟེ། ཐོག་མར་བཙན་པོ་ཁྲི་སྲོང་ལྡེ་བཙན་གྱིས་རྒྱ་གར་གྱི་སངས་རྒྱས་ཆོས་ལུགས་ཕྱོགས་ཡོངས་ནས་ནང་འདྲེན་དང་དར་སྤེལ་བྱ་བའི་ཆེད་དུ་བཻ་རོ་ཙ་ན་བསམ་ཡས་སུ་ཞུས་ཤིང་། བེེ་རོས་མཁན་སློབ་གཉིས་ལས་ལོ་ཙཱ་དང་སངས་རྒྱས་ཆོས་ལུགས་ཀྱི་གཞུང་ལ་སློབ་གཉེར་མཛད། དེའི་རྗེས་བཙན་པོ་ཁྲི་སྲོང་ལྡེ་བཙན་གྱིས་རྒྱ་གར་གྱི་རྒྱུ་འབྲས་ལས་འདས་པའི་ཆོས་ཏེ་གསང་སྔགས་རྡོ་རྗེ་ཐེག་པའི་ཆོས་བོད་དུ་ནང་འདྲེན་བྱ་འདོད་དེ་བཻ་རོ་ཙ་ན་སོགས་རྒྱ་གར་དུ་ཆོས་བསླབས་པར་བཏང་། བཻ་རོ་ཙ་ནས་དཀའ་བ་ཡོད་ཚད་ཁྱད་དུ་བསད་དེ་རྒྱ་གར་ནས་ཆོས་ཀུན་མ་ལུས་སྦྱངས་རྗེས་ཕྱིར་བསམ་ཡས་སུ་ལོག་ཅིང་། མདོ་སྔགས་གཉིས་ཀྱི་ཆོས་མང་པོ་བསྒྱུར་ཞིང་རྒྱལ་འབངས་ཀུན་ལ་ཆོས་གསུངས་ཏེ་བོད་ཀྱི་ཆོས་ལུགས་རིག་གནས་དར་སྤེལ་དུ་བཏང་། འོན་ཀྱང་ཡུན་རིང་མ་འགོར་བར་སློབ་དཔོན་བཻ་རོ་ཙ་ན་རྒྱལ་མོ་ཚ་བ་རོང་དུ་སྤྱུགས། གནས་དེ་ནས་སློབ་དཔོན་བཻ་རོ་ཙ་ནར་ཤི་གསོན་གཉིས་ཀྱི་སོ་ཁར་ཐོན་པ་ལྟ་བུའི་དཀའ་ངལ་བྱུང་མོད། སྐྱེས་ཆེན་ཁོང་གིས་ཐུགས་རྒྱུད་ཀྱི་ཡོན་ཏན་ལ་བརྟེན་ནས་དཀའ་ངལ་ཡོད་ཚད་ཁྱད་བསད་བྱས་ཤིང་། ཤར་རྒྱལ་མོ་ཚ་བ་རོང་གི་འབངས་རྣམས་ལ་ཆོས་མང་པོ་གསུངས་ཏེ་ཆོས་ཀྱི་བསྟན་པ་རྒྱ་ཆེར་སྤེལ། འདིར་གླེང་གཞིར་གྱུར་པའི་གནད་དོན་ཏེ་སློང་དཔོན་བཻ་རོ་ཙ་ན་རྒྱལ་མོ་ཚ་བ་རོང་དུ་སྤྱུགས་པའི་རྒྱུ་རྐྱེན་ལ་མཁས་པ་སོ་སོར་བཞེད་ཚུལ་མི་འདྲ་བ་འགའ་ཡོད་ཅིང་། དཔྱད་རྩོམ་འདིར་མཁས་པ་སྔ་མ་དག་གི་བཞེད་པ་གཞིར་བྱས་ཏེ་སློབ་དཔོན་བཻ་རོ་ཙ་ན་རྒྱལ་མོ་ཚ་བ་རོང་དུ་སྤྱུགས་པའི་རྒྱུ་རྐྱེན་ལ་རང་བློས་ཅི་ལྕོགས་ཀྱིས་དཔྱད་པ་བཏང་ཡོད།
ལོ་རྒྱུས་ཡིག་ཚང་དག་ཏུ་བཀོད་པའི་བཞེད་ཚུལ།
འདིར་བོད་ཀྱི་རྒྱལ་རབས་ལོ་རྒྱུས་དང་ཆོས་འབྱུང་ལོ་རྒྱུས། བསྟན་འབྱུང་ལོ་རྒྱུས།《བཻ་རོའི་འདྲ་འབག》སོགས་སུ་སློབ་དཔོན་བཻ་རོ་ཙ་ན་རྒྱལ་མོ་ཚ་བ་རོང་དུ་སྤྱུགས་པའི་རྒྱུ་རྐྱེན་རྣམས་རགས་ཙམ་བཀོད་ན་འདི་ལྟ་སྟེ། 《བཻ་རོའི་འདྲ་འབག》ཏུ“དེའི་ཚེའི་རྒྱ་གར་གྱི་རྒྱལ་པོ་དང་། བློན་པོ་གདུག་པ་ཅན་རྣམས་བཀའ་བགྲོས་ཏེ། བོད་དུ་ཕྲ་མ་བཏང་ལ་བཻ་རོ་ཙ་ན་གསོད་ཅེས་ཟེར་བར་གྲོས་འཆམ་མོ། དེ་ནས་བོད་དུ་ངན་པ་སྒྲོགས་པའི་ཕྲ་མ་བཏང་སྟེ། ཕྲ་མ་མཁན་རྣམས་ཀྱིས། བོད་ཀྱི་རྗེ་བློན་འབངས་རྣམས་ལ། བོད་ཀྱི་བན་དྷེ་བཻ་རོ་ཙ་ནས་མན་ངག་གི་ཆོས་ནི་མ་རྙེད། བོད་ཕུང་བར་བྱེད་པའི་རྒྱ་གར་གྱི་ངན་སྔགས་རྣམས་དང་། ཁྲོ་ཆུ་ཕྲ་མེན་ལ་སོགས་པ་རྣམས་དང་། ཕུང་ཆས་སྣ་ཚོགས་པ་ཁྱེར་ནས་སོང་བས། བོད་ཀྱི་བཀའ་ཁྲིམས་ཆེན་པོ་དང་སྦྱོར་ཞིག” ཅེས་དང་། ཡང་“རང་མགོ་རང་བསྐོར་བོད་ཀྱི་རྒྱལ་པོ་ཁྱོད༔ ཆོས་བསྒྱུར་ཟེར་ནས་ངན་སྔགས་སྣ་ཚོགས་བསླབ༔ མནའ་ཟོས་དོན་མེད་སྤྲང་པོ་ཆུ་ལ་བསྐུར༔ ཡུལ་ཁམས་ཕུང་སྲི་བན་དེ་ཕུགས་སུ་སྦས༔ ཕ་མྱེས་བསྟེན་པའི་བོན་སྐྱོང་ཐམས་ཅད་བསྣུབས༔ ཆོས་དང་ཅི་ཆོས་འདི་འདྲའི་ལས་བྱེད་པ༔ ངན་སྔགས་མཁན་པོ་ད་ལྟ་ཉིད་དུ་གསོད༔” ཅེས་གསུངས་ཡོད་ལ། 《ཆོས་འབྱུང་མེ་ཏོག་སྙིང་པོ་སྦྲང་རྩིའི་བཅུད》དང་《པདྨ་བཀའ་ཐང》སོགས་སུ་ཡང་དེ་དང་ཆ་འདྲ་བར་བཀོད་ཡོད། འདིར་གཙོ་བོ་སློབ་དཔོན་བཻ་རོ་ཙ་ན་རྒྱ་གར་ནས་ཕྱིར་བོད་དུ་ལོག་རྗེས། རྒྱ་གར་གྱི་རྒྱལ་པོ་དང་སློབ་དཔོན་རྣམས་ཕྲག་དོག་སྐྱེས་ཏེ་བོད་དུ་ཕྲ་མ་མཁན་མངགས་ནས་བཻ་རོ་ཙ་ན་སྲོག་ཁྲིམས་ལ་སྦྱོར་དགོས་པའི་གཏམ་བསྒྲགས་ཚུལ་བརྗོད་ཡོད། ཡང《འདྲ་འབག》ཏུ“བན་དྷེ་བཻ་རོ་ཙ་ན་འདི་ཆོས་འཚོལ་དུ་བཏང་བས་ཆོས་ནི་མ་རྙེད། ངན་སྔགས་ལ་སོགས་བོད་ཕུང་བར་བྱེད་པའི་ངན་སྔགས་སྣ་ཚོགས་ཁྱེར་རམ་ཟེར་བས། འདིས་བོད་ཀྱི་རྒྱལ་ཁམས་ཕུང་བར་ངེས་པས་འདི་གསོད་པར་ཞུའོ ཞེས་དང་། “ཡང་བློན་པོ་རྣམས་ཀྱི་བཙད་པོ་ལ་གསོལ་པ། རྗེ་ཉིད་ཀྱང་ཡབ་མེས་ཀྱི་གསེར་དངུལ་འཇིམ་བ་ལ་བསྐུས་ནས་ལྷ་ཁང་མཛད་གསུང་། དར་ཟབ་རྣམས་གཏུབས་ནས་འཕན་འདུགས་མཛད་གསུང་། ཆོས་མཛད་གསུངས་ནས་བན་དྷེ་སྤྲང་པོ་བཟུང་ནས་ཆུ་ལ་བསྐྱུར། རྗེ་ལ་ཐུགས་རྗེ་མི་མངའ་དེ་དོར། ད་ལྟ་ཡང་གདུགས་ཁང་མཛད་གསུངས་ནས། བཻ་རོ་ཙ་ན་སྦས་ནས་ངན་པ་སྤེལ་ཏེ་ནོར། ད་ཡང་རྒྱལ་ཁྲིམས་འཇིགས་པར་གདའོ་ཞེས་ཞུས་ཏེ” ཞེས་བཀོད་ཡོད། ཉང་ཉི་མ་འོད་ཟེར་གྱིས་བརྩམས་པའི་《ཆོས་འབྱུང་མེ་ཏོག་སྙིང་པོ་སྦྲང་རྩིའི་བཅུད》དུ་ཡང་དོན་དེ་དང་མཐུན་པར་བརྗོད་ཡོད་ཅིང་། དེར་གཙོ་བོ་བློན་པོ་ངམ་ཏ་ར་ཀླུ་གོང་སོགས་བློན་ཆེན་པོ་རྣམས་ཀྱིས་བཻ་རོ་ཙ་ནས་ཡང་དག་པའི་ཆོས་མ་རྙེད་པར། ངན་སྔགས་ཀྱི་ཆོས་སྤྱད་པས་བཻ་རོ་ཙ་ན་མ་བསད་ན་བོད་ཕུང་འགྲོ། རྒྱལ་ཁམས་འཇིག་ངེས་པའི་གཏམ་བཙན་པོ་ཁྲི་སྲོང་ལྡེ་བཙན་ལ་ཞུས་ཤིང་། བཻ་རོ་ཙ་ན་སྲོག་ཁྲིམས་ལ་སྦྱོར་རྒྱུའི་ཐབས་ཇུས་བཀོད་པ་བརྗོད་ཡོད། ཡང་《བཀའ་ཐང་སྡེ་ལྔ》ལས་བཙུན་མོ་བཀའ་ཐང་གི་ལེའུ་བདུན་པའི་ནང“བཙུན་མོ་ཚེ་སྤོང་བཟའ་ནི་དམར་རྒྱན་ལས། ། འདོད་ཆགས་ཆེ་བ་འཇིག་རྟེན་ཁམས་ན་མེད། ། དེ་ཉིད་མཁས་པ་བཻ་རོ་ཙ་ན་ལ། ། བསྟན་པའི་ཆོས་དང་བདེན་པའི་ཚིག་མི་ཉན། །སློབ་དཔོན་ལ་ནི་འདོད་ཆགས་སེམས་སྐྱེས་ནས། ། བཙུན་མོ་བསམ་པ་ངན་པ་སེམས་ལ་འགྱུས། །སློབ་དཔོན་གྲོགས་ལ་ལན་ཅིག་འགྲོགས་པར་མནོ། ། ཡིད་ཀྱིས་སྨོན་ལམ་བཏབ་ཅིང་སེམས་ལ་གབ། །སློབ་དཔོན་ནང་པར་དྲོ་ལ་བྱིན་པ་ལ། །རྒྱལ་པོ་གྲོང་ཁྱེར་སྐུ་འཆག་བཏང་ནས་སུ། །བུ་ཚ་མིང་སྲིང་གཉིས་ཀྱང་རྩེད་མོར་བཏང་། །འཁོར་བ་རྣམས་ཀྱང་ཕར་ལ་བསྐྲད་ནས་སུ།།མཁར་འབར་མལ་གོང་སྒང་སྔོན་རྩེ་དགུ་ཡི།།རྒྱལ་ས་ཡང་ཐོག་སློབ་དཔོན་སྤྱན་དྲངས་ནས།།ཞལ་ཟས་རོ་མཆོག་ལྡན་པ་སྣ་ཚོགས་དྲངས།།སློབ་དཔོན་ཞལ་ཟས་དྲངས་རྣམས་གསོལ་ནས་སུ།།བཞེངས་ནས་གཡའ་མ་ལུང་དུ་གཤེགས་པ་ལ།།བཙུན་མོ་བ་ནི་དམར་རྒྱན་གྱིས་གསོལ་པ།།སློབ་དཔོན་སྒང་སྔོན་རྩེ་དགུར་གདན་འདྲེན་པ།།བདག་ནི་ཆགས་པ་སྐྱེས་སོ་སློབ་དཔོན་དགོངས།།སློབ་དཔོན་ཁྱེད་ནི་ཅི་བལྟས་ཅི་རུ་མཛེས།།ཅི་གསུང་ཅི་བདེན་པས་ཆགས་པ་སྐྱེས” ཞེས་བཙུན་མོ་ཚེ་སྤོང་བཟའ་དམར་རྒྱན་དེ་བཻ་རོ་ཙ་ནར་ཆགས་སེམས་སྐྱེས་ཤིང་སློབ་དཔོན་དང་གབ་མཐུན་བྱེད་པའི་ལས་སྦྱོར་སྤེལ་རྩིས་བྱས་པ་བརྗོད་ཡོད། གཞན་《གུ་རུའི་རྣམ་ཐར་བསྟན་འབྱུང་ཡིད་བཞིན་རིན་པོ་ཆེ་ཀུན་སྣང་གསལ་བའི་སྒྲོན་མེ》ཞེས་པར་“བཻ་རོ་ཙ་ན་ཚ་བའི་རོང་དུ་སྤྱུགས་ཚུལ་ནི༔ སྤྱུགས་པའི་ལས་ནི་རྣམ་པ་གཉིས་ཡིན་ཏེ༔ ལས་ཀྱི་སྤྱུགས་དང་རྐྱེན་གྱི་སྤྱུགས་པ་གཉིས༔ ལས་ཀྱི་སྤྱུགས་པ་བཻ་རོ་སྔོན་ཚེ་འདུས༔ གྲངས་མེད་བསྐལ་པ་མང་པོའི་སྔོན་རོལ་ནས༔ ཚ་བ་རོང་དུ་དག་པའི་སྐྱེ་བ་བཞེས༔ སྐྱེ་འགྲོ་ཡངས་ལ་ཐུགས་བསྐྱེད་སྨོན་ལམ་ཟབ༔ འགྲོ་དོན་ལྷག་མ་མཛད་དགོས་ལས་ཀྱི་སྤྱུགས༔ རྐྱེན་གྱི་སྤྱུགས་པ་རྣམས་པ་དྲུག་ཡོད་པ༔ རྗེ་གཅིག་བསླུ་ཁ་ཅུང་ཟད་ཡང་པའི་རྐྱེན༔ ལོ་ཙྪ་ཐོས་ཆུང་ཕྲག་དོག་ཆེ་བའི་རྐྱེན༔ བཙུན་མོ་དམར་བརྒྱན་ཆགས་པ་ཆེ་བའི་རྐྱེན༔ མཁན་པོ་བྷོ་དྷི་བོན་ལ་གནག་པའི་རྐྱེན༔ རྒྱ་གར་རྒྱལ་པོའི་ཕྲ་མ་བརྫོངས་པའི་རྐྱེན༔ བན་བོན་གྲུབ་མཐའ་རེ་དྭོགས་བཅིངས་པའི་རྐྱེན༔” ཞེས་སློབ་དཔོན་བཻ་རོ་ཙ་ན་སྔོན་བསགས་ཀྱི་ལས་དང་ད་ལྟའི་ཕྱི་ནང་གི་རྐྱེན་དྲུག་གིས་རྒྱལ་རོང་དུ་སྤྱུགས་ཚུལ་བརྗོད་ཡོད།
གོང་གི་ལོ་རྒྱུས་ཀྱི་རྒྱུ་ཆ་འདི་དག་དཔྱད་གཞི་བགྱིས་ཏེ་ཞིབ་འཇུག་པ་ཚོས་རྒྱ་གར་གྱི་ཨ་ཙཱ་རས་ཕྲ་མ་བཅུག་པ་དང་བོན་གྱི་ཁ་འཛིན་པས་ངན་ཇུས་བྱས་པ་གཉིས་ནི་སློབ་དཔོན་བཻ་རོ་ཙ་ན་རྒྱལ་མོ་ཚ་བ་རོང་དུ་སྤྱུགས་པའི་རྒྱུ་རྐྱེན་དུ་ངོས་འཛིན་གྱིན་ཡོད། འོན་ཀྱང་ཁོ་བོས་བཙན་པོ་ཁྲི་སྲོང་ལྡེ་བཙན་དུས་སྐབས་ཀྱི་ལོ་རྒྱུས་རྒྱབ་རྟེན་དུ་བཅོལ་ཏེ་གོང་གི་དཔྱད་ཡིག་རྣམས་ལ་དཔྱད་པ་བགྱིས་མཐར། སློབ་དཔོན་བཻ་རོ་ཙ་ན་རྒྱལ་མོ་ཚ་བ་རོང་དུ་སྤྱུགས་པའི་རྒྱུ་རྐྱེན་གསུམ་ཡོད་པར་འདོད།
མདོ་ཕྱོགས་ཆོས་པས་བཀག་རྒྱ་མཛད་པ།
བོད་ཀྱི་ཆོས་འབྱུང་ལོ་རྒྱུས་དང་རྒྱལ་རབས་ལོ་རྒྱུས་སུ་མདོ་སྔགས་གཉིས་ཀྱི་དབར་ལ་འགལ་བ་བྱུང་ཚུལ་ནི་མངོན་གསལ་དོད་པོ་མིན་མོད། འོན་ཀྱང་སློབ་དཔོན་བཻ་རོ་ཙ་ན་རྒྱལ་མོ་ཚ་བ་རོང་དུ་སྤྱུགས་པའི་རྒྱུ་རྐྱེན་ལ་དཔྱད་ཚེ་དེ་གཉིས་དབར་གྱི་འགལ་བའང་ཤིན་ཏུ་རྣོ་ངར་ཅན་དུ་གྱུར་ཡོད་དེ། 《འདྲ་འབག》སོགས་སུ་“དེའི་ཚེའི་རྒྱ་གར་གྱི་རྒྱལ་པོ་དང་། བློན་པོ་གདུག་པ་ཅན་རྣམས་བཀའ་བགྲོས་ཏེ། བོད་དུ་ཕྲ་མ་བཏང་ལ་བཻ་རོ་ཙ་ན་གསོད་ཅེས་ཟེར་བར་གྲོས་འཆམ་མོ། དེ་ནས་བོད་དུ་ངན་པ་སྒྲོགས་པའི་ཕྲ་མ་བཏང་སྟེ། ཕྲ་མ་མཁན་རྣམས་ཀྱིས། བོད་ཀྱི་རྗེ་བློན་འབངས་རྣམས་ལ། བོད་ཀྱི་བན་དྷེ་བཻ་རོ་ཙ་ནས་མན་ངག་གི་ཆོས་ནི་མ་རྙེད། བོད་ཕུང་བར་བྱེད་པའི་རྒྱ་གར་གྱི་ངན་སྔགས་རྣམས་དང་། ཁྲོ་ཆུ་ཕྲ་མེན་ལ་སོགས་པ་རྣམས་དང་། ཕུང་ཆས་སྣ་ཚོགས་པ་ཁྱེར་ནས་སོང་བས། བོད་ཀྱི་བཀའ་ཁྲིམས་ཆེན་པོ་དང་སྦྱོར་ཞིག” ཞེས་དང་། ཡང་བཙན་པོ་ཁྲི་སྲོང་ལྡེ་བཙན་གྱིས་ལོ་ཙཱ་བ་སྐ་ཅོག་གཉིས་དང་། རྨ་རིན་ཆེན་མཆོག་གསུམ་རྒྱ་གར་ལ་མངགས་ཏེ་རྒྱ་གར་གྱི་པནྚི་ཏ་ལྔ་བརྒྱའི་ནང་གི་མཆོག་ཏུ་གྱུར་བའི་སློབ་དཔོན་བི་མ་ལ་མི་ཏྲ་བསམ་ཡས་ལ་འབྱོར་ཞིང་། ཁོང་གིས་སྐབས་དེའི་ཆོས་ལུགས་ཀྱི་འཕེལ་རིམ་དང་སློབ་དཔོན་བཻ་རོ་ཙ་ན་རྒྱལ་རོང་ལ་སྤྱུགས་པའི་གནས་ཚུལ་ལ་གཟིགས་ཏེ་ཁོའི་ཐུགས་དགོངས་ལ་“སྔར་གོང་ཐམས་ཅད་མཁྱེན་པ་ཆེན་པོ་བཻ་རོ་ཙ་ན་འདྲ་བས་ཀྱང་ཐོག་མར་འབྲས་བུའི་ཐེག་པ་གསང་སྔགས་ཀྱི་ཆོས་གསུང་བ་ལ་མ་མོས་པ་ཡིན་པས་སྤྱུགས་ནས་སྣང་། ད་ངས་རྒྱུའི་ཐེག་པ་ཕྱི་ནང་རང་གི་ཆོས་འགའ་འཆད་དགོས་སྙམ་ནས། རྒྱལ་བློན་རྣམས་ལ་རྒྱུ་མཚན་ཉིད་ཀྱི་ཐེག་པ་བསྒྱུར་ནས་ཆོས་གསུངས” ཞེས་བཀོད་ཡོད་པ་ལས་མདོ་སྔགས་གཉིས་ཀྱི་འགལ་བ་གསལ་བོར་མངོན་ཡོད། དེས་ན་མདོ་སྔགས་གཉིས་ཀྱི་དབར་ལ་ཅིའི་ཕྱིར་འགལ་བ་བྱུང་ཞེ་ན།
བོད་དུ་རྒྱ་གར་གྱི་སངས་རྒྱས་ཆོས་ལུགས་ལས་གཙོ་བོ་མཁན་ཆེན་ཞི་བ་འཚོས་དབུ་མའི་གྲུབ་མཐའི་ཕྱོགས་བཟུང་ཞིང་། ཁྱད་པར་དུ་སློབ་དཔོན་ཞི་བ་འཚོས《 དེ་ཁོ་ཉིད་བསྡུས་པ》 དང་《 དབུ་མ་རྒྱན》 ཡེ་ཤེས་སྙིང་བོས《དབུ་མ་བདེན་གཉིས》 དང་ཀཱ་མ་ལ་ཤི་ལས་《 དབུ་མ་སྣང་བ》 སོགས་ཀྱི་གཞུང་མང་དུ་བརྩམས་ཏེ་སློབ་དཔོན་ལེགས་ལྡན་འབྱེད་ཀྱི་དབུ་མ་རང་རྒྱུད་ཀྱི་ལྟ་བའི་རྗེས་སུ་འབྲངས་ཤིས་འཕེལ་རྒྱས་སུ་བཏང་སྟེ་རྣལ་འབྱོར་སྤྱོད་པའི་དབུ་མ་རང་རྒྱུད་པའི་སྲོལ་བཏོད། ཞི་བ་འཚོ་བོད་དུ་ཡོང་ནས་ཀྱང་གཙོ་བོ་རྟེན་འབྲེལ་ཡན་ལག་བཅུ་གཉིས་དང་དགེ་བ་བཅུ། ཁམས་བཅོ་བརྒྱད་ལ་སོགས་པའི་མདོ་ཕྱོགས་ཀྱི་གཞུང་རྣམས་དར་བར་མཛད། འོན་ཀྱང་ང་ཚོས་རྒྱ་གར་གྱི་སངས་རྒྱས་ཆོས་ལུགས་ཀྱི་འཕེལ་རྒྱས་ལ་རགས་ཙམ་བལྟས་ན། སྤྱི་ལོ་སྔོན་གྱི་དུས་རབས་ལྔ་བ་ནས་བཞི་བའི་བར་དུ་གནའ་རབས་ཀྱི་སངས་རྒྱས་ཆོས་ལུགས་ཞེས་སྟོན་པ་ཤཱཀྱ་མུ་ནེ་དང་ཁོའི་བུ་སློབ་རྣམས་ཀྱིས་སངས་རྒྱས་ཆོས་རྣམས་དར་བར་བྱས་ཤིང་། དེ་ནས་ཕྱི་ལོ་དང་པོའི་སྔ་གཞུག་ཏུ་སངས་རྒྱས་ཆོས་ལུགས་ནང་ཁུལ་ལ་འདུལ་ཁྲིམས་ཀྱི་ཐད་ནས་འགལ་བ་བྱུང་སྟེ་སོ་སོར་གྱེས་པའི་སོ་སོའི་སྡེ་བ་གྱེས་པའི་དུས་རབས་ཡིན། དུས་རབས་དང་པོ་ནས་བདུན་པའི་དབར་ཐེག་ཆེན་གྱི་ཆོས་རྣམས་དར་བར་མཛད་པ་དང་། དུས་རབས་བདུན་པའི་སྟོད་དུ་གསང་སྔགས་ཀྱི་ཆོས་རྣམས་དར་ཞིང་། ཁྱད་པར་དུ་དུས་རབས་བདུན་པའི་སྨད་ལ་རིག་སྔགས་འཆང་བའི་སྡེ་རྣམས་དར་བར་མཛད། འཕེལ་རིམ་འདི་ལས་ང་ཚོས་གསལ་བོར་རྟོགས་ཐུབ་པ་ནི་བཙན་པོ་ཁྲི་སྲོང་ལྡེ་བཙན་གྱི་སྐབས་སུ་རྒྱ་གར་དུ་གསང་སྔགས་ཀྱི་ཆོས་རྣམས་དར་མགོ་བརྩམས་ཤིང་། ལྷག་པར་དུ་རྒྱ་གར་གྱི་པཱ་ལའི་རྒྱལ་རབས་ཀྱིས་གསང་སྔགས་ཀྱི་ཆོས་ལ་མོས་པའི་དར་རྒྱས་སུ་བཏང་། དེར་དགེ་རྒན་ཆེན་མོ་ཁང་དཀར་ཚུལ་ཁྲིམས་སྐལ་བཟང་གིས“རྣལ་འབྱོར་བླ་མེད་ཀྱི་རྒྱུད་ཐོག་མར་ཕ་རྒྱུད་གསང་བ་འདུས་པ་ནི་དུས་རབས་བརྒྱད་པའི་འགོར་ཙམ་འགོ་བཙུགས་ཏེ་དུས་རབས་བརྒྱད་པའི་མཇུག་ཏུ་རྫོགས་པར་བརྩམས་ཟིན། དུས་སྐབས་དེར་རྒྱ་གར་དབུས་དང་ཤར་ཕྱོགས་ལ་དབང་བསྒྱུར་བའི་པཱ་ལ་རྒྱལ་རབས(750ནས1199) ཀྱིས་གསང་སྔགས་ཆོས་ལ་མོས་ཏེ་སྲུང་སྐྱོབ་མཛད་པའི་དབང་གིས་གསང་སྔགས་ཀྱི་ཆོས་རྒྱ་གར་དབུས་དང་ཤར་ཕྱོགས་སུ་གཙོ་བོར་འགྲོ་དོན་འཕྲིན་ལས་རྒྱས་ཡོད” ཅེས་གསུངས་པ་བཞིན་ཡིན། སྤུ་རྒྱལ་བཙན་པོ་ཁྲི་སྲོང་ལྡེ་བཙན་གྱི་སྐུ་རིང་དུ་རྒྱ་གར་དབུས་དང་ཤར་ཕྱོགས་སོགས་རྒྱ་གར་གྱི་ཡུལ་གྲུ་ཀུན་ཏུ་གསང་སྔགས་ཀྱི་ཆོས་རྣམས་དར་རྒྱས་སུ་འགྲོ་བཞིན་པའི་དུས་ཡིན། རང་རེའི་སློབ་དཔོན་བཻ་རོ་ཙ་ནས་རྒྱ་གར་དུ་གཙོ་བོ་གསང་སྔགས་ཀྱི་ཆོས་ལ་སྦྱངས་པ་མཛད་ཅིང་། ང་ཚོས་གསང་སྔགས་ཀྱི་ཆོས་ལ་ཅུང་ཙམ་དཔྱད་ན། ཆོས་དེ་ནི་དུས་རབས་བདུན་པའི་སྨད་དང་དུས་རབས་བརྒྱད་པའི་དུས་སུ་རྒྱ་གར་གྱི་སངས་རྒྱས་ཆོས་ལུགས་དང་ཧིན་རྡུ་ཆོས་ལུགས་གཉིས་གཞི་གཅིག་ཏུ་བསྲེས་ནས་གསང་སྔགས་ཀྱི་ཆོས་རྣམས་དར་ཞིང་། ཧིན་རྡུ་ཆོས་ལུགས་ནི་གནའ་བོའི་བྲམ་ཟེའི་རིག་གནས་ལ་འཕེལ་འགྱུར་བྱུང་སྟེ་དར་བས་དེའི་ཁྲོད་དུ་དྲག་སྔགས་ཀྱི་མཐུ་དང་སྒྱུ་འཕྲུལ་སོགས་འདུས་ཡོད། སློབ་དཔོན་བཻ་རོ་ཙ་ནས་ཆོས་དེ་རྣམས་སྦྱངས་ཤིང་དར་སྤེལ་མཛད་པར་བཙན་པོ་ཁྲི་སྲོང་ལྡེ་བཙན་གྱིས་རྒྱབ་སྐྱོར་དང་གོང་དུ་བཀུར། འོན་ཀྱང་མདོ་ཕྱོགས་ཀྱི་ཆོས་པ་དག་ལ་མཚོན་ན་སློབ་དཔོན་བཻ་རོ་ཙ་ནའི་ཆོས་དེ་བོན་གྱི་ཆོས་དང་གཉིས་སུ་མེད་པས་ཁོ་ཚོས་ཐབས་བརྒྱ་ཇུས་སྟོང་གིས་བཀག་འགོག་དང་ཚར་གཅོད་བྱས། དེར་མ་ཟད་སློབ་དཔོན་བཻ་རོ་ཙ་ན་རྒྱ་གར་དུ་ཆོས་སློབ་པར་བཏང་བའི་རྒྱུ་རྐྱེན་གཅིག་ཀྱང་མདོ་ཕྱོགས་ཀྱི་ཆོས་པ་ཚོ་སློབ་དཔོན་པདྨ་འབྱུང་གནས་ཀྱིས་དར་སྤེལ་མཛད་པའི་སྔགས་ཀྱི་ཆོས་རྣམས་བོན་གྱི་ཆོས་དང་འདྲ་རྐྱེན་ཡིད་མ་ཆེས་པའི་རྐྱེན་ལ་རག་ལས་པར་འདོད་དེ། 《བཻ་རོ་ཙ་ནའི་རྣམ་ཐར་པདྨའི་དགའ་ཚུལ》དུ“དེ་ནས་གུ་རུ་པདྨས་བཀའ་སྩལ་པ༔ རྗེ་ཡི་གཙོར་བྱས་ཐམས་ཅད་གསོན་མཛོད་དང་༔ རང་འདོད་ལྟ་བུའི་ཆོས་བཤད་གོ་མི་ཆོད༔ མཁན་ཆེན་ཉིད་དང་བདག་གིས་བསྒྱུར་བའི་ཆོས༔ སྒྲོ་འདོགས་གཅོད་ཕྱིར་བཻ་རོ་ཙཱ་ན་དང་༔ གཞན་ཡང་ལོ་ཙཱ་ཤེས་རྣམས་རྒྱ་གར་བཏང༔ ཞེས་པ་ལས་སྐབས་དེར་བོད་འབངས་བྱིངས་སློབ་དཔོན་པདྨ་འབྱུང་གནས་ཀྱི་ཆོས་ལ་ཡིད་མ་ཆེས་པར་བཻ་རོ་ཙ་ན་རྒྱ་གར་དུ་བཏང་བ་གོ་ཐུབ།
ཡང་སྤུ་རྒྱལ་བཙན་པོའི་སྲིད་དབང་ཐོག་མར་འཛུགས་དུས་ནས་བཟུང་ཆོས་ལུགས་དང་གཅིག་ལ་གཅིག་བརྟེན་གྱི་འབྲེལ་བ་ཅིག་ཆགས་ཡོད་རྐྱེན། ཆོས་ལུགས་ཕན་ཚུན་དང་ཆོས་ལུགས་གྲུབ་མཐའི་ནང་ཁུལ་གྱི་འགལ་བ་དེ་སྲིད་འཛིན་ཕྱོགས་ཁག་ཕན་ཚུན་དབར་གྱི་འགལ་བར་གྱུར་ཡོད། དེ་བས་བཙན་པོ་ཁྲི་སྲོང་ལྡེ་བཙན་གྱིས་སློབ་དཔོན་བཻ་རོ་ཙ་ན་བླའི་མཆོད་གནས་སུ་བཀུར་བར་མདོ་ཕྱོགས་ཀྱི་ཆོས་པ་དང་ཆོས་དེར་དད་པའི་སྲིད་འཛིན་མི་སྣ་ཚོའི་ཁེ་ཕན་དང་གོ་གནས་ལ་གནོད་པ་ཐེབས་གྱིན་ཡོད་ཅིང་། མདོ་ཕྱོགས་ཀྱི་ལོ་ཙཱ་བ་དང་མཁས་པ། ཆོས་དེར་དད་པའི་སྲིད་འཛིན་མི་སྣ་ཚོས་བཻ་རོ་ཙ་ནས་སྔགས་ཕྱོགས་ཀྱི་ཆོས་སྤེལ་བར་བཀག་རྒྱ་མཛད་ཅིང་ངན་ཇུས་བཀོད་དེ་གསོད་ཐུབ་དང་སྤྱུགས་ཐུབ་བྱས་སོ།།
བོན་ཕྱོགས་ཀྱིས་ངན་ཇུས་བཀོད་པ།
རྒྱ་གར་གྱི་སངས་རྒྱས་ཆོས་ལུགས་བོད་དུ་ཐོག་མར་དར་བ་ནས་བཟུང་བོད་རང་ས་རང་ཡུལ་གྱི་བོན་ཆོས་རིག་གནས་གཉིས་དབར་ལ་འགལ་བ་བྱུང་ཞིང་། ཆོས་ལུགས་རིག་གནས་གཉིས་ཀྱི་འགལ་བ་དེ་བཙན་པོའི་སྲིད་དབང་ཁྲོད་ཀྱི་ཆོས་ཕྱོགས་མི་སྣ་ཕན་ཚུན་དང་ཆོས་ལུགས་སོ་སོར་དད་པའི་སྲིད་འཛིན་མི་སྣ་ཕན་ཚུན་དབར་གྱི་འགལ་བར་གྱུར་པས་བོད་བཙན་པོའི་སྐབས་ཀྱི་སྤྱི་ཚོགས་འཕེལ་རྒྱས་ལ་བགེགས་ཆེན་པོ་བཟོས་ཡོད། ཁྱད་པར་དུ་བཙན་པོ་ཁྲི་སྲོང་ལྡེ་བཙན་གྱི་སྐབས་སུ་རྒྱ་གར་གྱི་སངས་རྒྱས་ཆོས་ལུགས་ཕྱོགས་ཡོངས་ནས་བོད་དུ་ནང་འདྲེན་བྱས་ཤིང་། བཙན་པོ་ཁྲི་སྲོང་ལྡེ་བཙན་སངས་རྒྱས་ཆོས་ལུགས་ལ་དད་མོས་ཆེན་པོ་ཡོད་རྐྱེན། བན་བོན་ཆོས་ལུགས་རིག་གནས་ཀྱི་འཐབ་འཛིང་དེ་བཙན་པོའི་སྲིད་དབང་ནང་ཁུལ་གྱི་སྲིད་འཛིན་ཕྱོགས་ཁག་གཉིས་ཀྱི་སྲིད་ཀྱི་གོ་གནས་འཕྲོག་རྩོད་བྱེད་པའི་ཆབ་སྲིད་ཀྱི་འགལ་བར་གྱུར། དེར་མ་ཟད་སློབ་དཔོན་པདྨ་འབྱུང་གནས་བསམ་ཡས་སུ་ཕེབས་དུས་གསང་སྔགས་ཀྱི་དྲག་སྔགས་དང་ཆོ་གའི་མཐུ་ནུས་ཀྱིས་བོད་ཡུལ་གྱི་འདྲེ་སྲིན་མང་པོ་བཏུལ་ཏེ་བན་ཕྱོགས་ཀྱི་ཆོས་སྐྱོང་དུ་བཀུག་ཚུལ་བརྗོད་ཡོད་པ་ནང་བཞིན་ཡིན། 《ཆོས་འབྱུང་མེ་ཏོག་སྙིང་པོ་སྦྲང་རྩིའི་བཅུད》དུ“སྟོག་མངའ་རིས་ཀྱི་ལྷ་འདྲེ་མཐུ་བོ་ཆེ་རྣམས་འདུས་ཏེ། སློབ་དཔོན་གཡོག་རྣམས་གངས་བར་ཙིར་བར་བྱས་པ་ལ། སློབ་དཔོན་གྱིས་ཕྱག་འཁར་བྲག་ལ་བཙུགས་ཏེ་ལམ་བཏོད་ནས་རིའི་ཁ་ན་ཕར་བྱོན་པས། སྲིད་པའི་ལྷ་སྲིན་རྣམས་སྐྲག་སྟེ་དངངས་ཤིང་བྲེད་པར་གྱུར་རོ། དེར་སྲིད་པའི་རྒྱལ་མོ་མུ་ཙ་མེད་ལ་སོགས་ཀྱིས་སྲོག་གི་སྙིང་པོ་གསོལ་དུ་ཕུལ་ཏེ་སངས་རྒྱས་ཀྱི་བསྟན་པ་བསྲུང་བར་ཁས་བླངས་སོ། མོའི་གསང་མཚན་ཡང་གངས་ཀྱི་ཡུམ་གཅིག་རྡོ་རྗེ་ཀུན་ཏུ་བཟང་བྱ་བར་བཏགས་སོ།” ཞེས་དང་། ད་དུང་བསྟན་མ་བཅུ་གཉིས་དང་ཡ་མ་བཅུ་གཉིས། ཡར་ལ་ཤམ་པོ་སོགས་དམ་དུ་བཏགས་པའི་གཏམ་རྒྱུད་མང་པོ་ཡོད། ཆོས་ལུགས་སྤྱི་ཚོགས་རིག་པས་ཆོས་ལུགས་ནི་འགྲོ་བ་མིའི་སྤྱི་ཚོགས་ཀྱི་གཟུགས་བརྙན་ཡིན་ཞེས་པ་ནང་བཞིན་སྐབས་དེའི་འདྲེ་སྲིན་དག་གིས་བོན་གྱི་སྟོབས་ཤུགས་མཚོན་ཞིང་། སློབ་དཔོན་པདྨ་འབྱུང་གནས་ཀྱིས་གསང་སྔགས་ནང་གི་དྲག་སྔགས་ཀྱི་མཐུ་བཀོད་དེ་བོན་རྣམས་ཕམ་པར་བྱས། དེ་བས་སློབ་དཔོན་བཻ་རོ་ཙ་ནས་ཀྱང་གསང་སྔགས་ཀྱི་ཆོས་ལ་སྦྱངས་པ་མཛད་རྗེས་ཕྱིར་བསམ་ཡས་སུ་ལོག་སྟེ་རྒྱ་གར་གྱི་སངས་རྒྱས་ཆོས་ལུགས་དར་སྤེལ་དུ་བཏང་བར་བོན་གྱི་ཁ་འཛིན་པ་རྣམས་ལ་འཇིགས་དངངས་སྐྱེས་སྲིད།
གོང་གི་རྐྱེན་འདི་གཉིས་ཀྱི་དབང་གིས་བོན་གྱི་ཁ་འཛིན་པ་རྣམས་ཀྱིས་ངན་ཇུས་དང་སྒྲོ་སྐུར་བྱས་ཏེ་སློབ་དཔོན་བཻ་རོ་ཙ་ན་གསོད་ཅི་ཐབས་དང་སྤྱུགས་ཅི་ཐབས་བྱས། མཁས་དབང་མཁར་རྨེའུ་བསམ་གཏན་གྱིས“བཙུན་མོ་ཚེ་སྤོང་བཟའ་དམར་རྒྱན་ཞེས་ཞུ་བ་དེ་ནི་བོན་ལ་དད་པ་གནང་མཁན་ཞིག་ཡིན་པར་མ་ཟད་བཙུན་མོ་རྣམས་ལས་བུ་བཙས་པའི་མ་གཅིག་པོ་ཡིན” ཞེས་བརྗོད་ཡོད། དེ་བས《བཀའ་ཐང་སྡེ་ལྔ》རུ་བཙུན་མོ་ཚེ་སྤོང་བཟའ་དམར་རྒྱན་གྱིས་སློབ་དཔོན་བཻ་རོ་ཙ་ནར་ཆགས་པ་བསྟན་ཚུལ་བཀོད་ཡོད་མོད། ང་ཚོས་བན་བོན་གཉིས་ཀྱི་འགལ་བར་གཞི་བཅོལ་ནས་དཔྱད་ཚེ་དེ་ཡང་གཙོ་བོ་བཙུན་མོ་ཚེ་སྤོང་གཟའ་དམར་རྒྱན་གཙོ་བྱས་པའི་བོན་གྱི་ཁ་འཛིན་པ་ཚོས་སློབ་དཔོན་བཻ་རོ་ཙ་ན་རབ་བྱུང་གི་སྡོམ་ཁྲིམས་ལས་འགལ་བར་བཅུག་སྟེ་མི་གྲལ་ལས་ཕུད་རྒྱུའི་ཐབས་ངན་དང་གཡོ་ངན་དག་ཡིན།
བློན་ཆེན་པོ་རྣམས་ཀྱིས་ངན་ཇུས།
མཐའ་འབྲེལ་རྒྱལ་ཁམས་ཀུན་ཏུ་རྒྱ་གར་གྱི་སངས་རྒྱས་ཆོས་ལུགས་དར་བ་དང་བོན་ཆོས་ཀྱིས་སྤུ་རྒྱལ་བཙན་པོའི་སྲིད་དབང་ལ་ཞབས་འདེགས་ཞུ་མ་ཐུབ་པས་བཙན་པོ་རིམ་བྱོན་གྱིས་རྒྱ་གར་གྱི་སངས་རྒྱས་ཆོས་ལུགས་ནང་འདྲེན་བྱས། ཁྱད་པར་དུ་བཙན་པོ་ཁྲི་སྲོང་ལྡེ་བཙན་ཉིད་རྒྱ་གར་གྱི་སངས་རྒྱས་ཆོས་ལུགས་ལ་དད་མོས་བྱུང་བས་རྒྱ་གར་གྱི་སངས་རྒྱས་ཆོས་ལུགས་ཕྱོགས་ཀུན་ནས་དར་སྤེལ་དུ་བཏང་ཞིང་། ཆོས་ལུགས་ཀྱི་མཁན་པོར་བཅོམ་ལྡན་འདས་ཀྱི་རིང་ལུགས་ཞེས་པའི་མིང་བཏགས་མཛད་ཅིང་གསེར་གྱི་ཡི་གེ་བསྩལ་ཏེ་ཞང་བློན་ཆེན་མོ་ལས་ཀྱང་མཐོ་བའི་སྲིད་ཀྱི་གོ་གནས་བསྩལ། དཔལ་འབྱོར་གྱི་ཆ་ནས་ཀྱང་དགེ་འདུན་་པར་རྒྱབ་སྐྱོར་བྱས་ཚུལ་ནི《ཆོས་འབྱུང་མཁས་པའི་དགའ་སྟོན》དུ“སྟོན་རྩེན་གྱི་རྩོད་པ་ཞི་ནས་སླར་བསྟན་པ་ལ་བྱ་བ་མཛད་ཚུལ་ནི་རྦ་བཞེད་ལས། དེ་མ་ཟད་ཆོས་འཁོར་གྱི་རྐྱེན་ཉིས་བརྒྱ་ལྔ་བཅུ་བླ་ནས་གནང་སྟེ་བཅོམ་ལྡན་འདས་ཀྱི་རིང་ལུགས་ལ་ལོ་རེའི་ཟླ་བ་གཅིག་ལ་ནས་ཁལ་བདུན་ཅུ་རྩ་ལྔ། ན་བཟང་ནི་ནང་སྟེ་འཕན་གྱི་བྲུངས་ལ་སྦྱོར། ན་བཟའ་ཕྲུགས་རེ་རེ། སྤོད་མར་སྲང་སྟོང་དང་བརྒྱ། ཆིབས་དངོག་ཐེག་པ་རེ་རེ། ཤོག་བུ་དེབ་བཞི། གནག་ཚ་ཡུག་གསུམ། ལན་ཚྭ་ཟད་ལེན། མཆིམས་ཕུའི་སྒོམ་ཆེན་ཉི་ཤུ་རྩ་ལྔ་ལ་ནས་ཁལ་ལྔ་བཅུ་རྩ་ལྔ། སྤོད་མར་སྲང་བརྒྱད་བརྒྱ་རེ། ཆིབས་པ་རེ། ན་བཟའ་དྲུག་ཕྲུགས་རེ། ཆོས་གྲའི་སློབ་དཔོན་དུ་བསྐོ་བ་བཅུ་གསུམ་ལ་ནས་ཁལ་ལྔ་བཅུ་རྩ་ལྔ་ལྔ། ན་བཟའ་ཕྲུགས་རེ། ཆབ་མར་སྲང་བརྒྱད་བརྒྱ་རེ། མཚམས་ཀྱི་བནྡྷེ་རང་ག་མ་རྣམས་ལ་གང་ཟག་རེ་རེ་ལ་ནས་ཁལ་བརྒྱད་རེ། ཤོག་བུ་དེབ་གཉིས་རེ། སྣག་ཚ་ཡུག་རེ། སློབ་གཉེར་བ་ཉི་ཤུ་རྩ་ལྔ་ལ་རེ་རེ་ལ་ནས་ཁལ་ཉི་ཤུ་རྩ་ལྔ་རེ། གོས་སུམ་ཕྲུགས་རེ་རྒྱུན་དུ་གནང་ནས། དཀོན་མཆོག་གསུམ་གྱི་རྟེན་ཡུན་རིང་དུ་གནས་པའི་ཆེད་དུ་དཀོན་མཆོག་གི་རྟེན་ལ་འབངས་མི་ཁྱིམ་བརྒྱ་བནྡྷེ་རེ་རེ་ལ་འབངས་མི་ཁྱིམ་གསུམ་གསུམ་དུ་བཅད། འབངས་ལྷ་རིས་ལ་བླ་ནས་དབང་མི་བྱ་བར་ཆད་ནས་དབང་དགེ་འདུན་ལ་བསྐུར” ཞེས་བརྗོད་པ་ལྟར། བཙན་པོ་ཁྲི་སྲོང་ལྡེ་བཙན་གྱིས་ཆབ་སྲིད་དང་དཔལ་འབྱོར་གཉིས་ཐད་ནས་དགེ་འདུན་པར་རྒྱབ་སྐྱོར་བྱས་པས་བློན་ཆེན་པོའི་ཁེ་ཕན་ལ་ཐད་ཀར་དུ་གནོད་སྐྱོན་ཐེབས། དེ་བས་སྐབས་དེར་བཙན་པོ་ཁྲི་སྲོང་ལྡེ་བཙན་གྱིས་བླར་བཀུར་བའི་སློབ་དཔོན་བཻ་རོ་ཙ་ནར་བློན་ཆེ་ཤོས་རྣམས་ཀྱིས་ཐབས་སྣ་ཚོགས་བཀོད་དེ་ངན་དམོས་བྱས་ཤིང་། བློན་ཆེན་པོ་རྣམས་ཀྱིས་ངན་ཇུས་དང་བྱ་བྱེད་དག་བློན་སྟག་སྒྲ་ཀླུ་གོང གི་སྟེང་ནས་མངོན་པར་མཚོན་ཡོད། འོན་ཀྱང་ད་ལྟ་ཡན་ཆད་དུ་ཞིབ་འཇུག་པ་ཚོས་བློན་སྟག་སྒྲ་ཀླུ་གོང་གིས་བཻ་རོ་ཙ་ནར་ངན་དམོས་བྱས་པའི་རྒྱུ་མཚན་ནི་བློན་སྟག་སྒྲ་བོན་གྱི་ཁ་འཛིན་ཡིན་ཞིང་བོན་གྱི་བསྟན་པ་སྲུང་སྐྱོབ་བྱ་བའི་ཆེད་དུ་ཡིན་པར་འདོད། ཡིན་ཡང་བློན་སྟག་སྒྲའི་མཛད་རྣམ་ལ་ང་ཚོས་དཔྱད་པ་བཏང་ཚེ་ཁྲི་སྲོང་ལྡེ་བཙན་ཐོག་མར་སྲིད་ལ་བཞུགས་དུས། ཁོས་བཙན་པོའི་ཡབ་ཁྲི་ལྡེ་གཙུག་བརྟན་བཀྲོངས་མཁན་གྱི་བློན་པོ་ལང་མྱེས་གཟིགས་དང་འབལ་ལྡོང་ཙབ་གཉིས་ཁྲིམས་སུ་སྦྱར་བ་དང་། དེ་ནས་རིམ་གྱིས་བོད་བཙན་པོའི་སྲིད་དབང་ཁྲོད་དུ་ཞུགས་ནས་ཁམས་དབྱར་མོ་ཐང་དང་ཙོང་ཁའི་ཕྱོགས་སུ་དམག་དྲངས་ཏེ་ཆབ་འོག་ཏུ་བསྡུས། སྤྱི་ལོ་762ལོར་རྒྱའི་ཡུལ་དུ་དམག་དྲངས་ཏེ་རྒྱའི་དམག་རྣམས་ཕམ་པར་བྱས། དེའི་རྐྱེན་དེ་བཙན་པོ་ཁྲི་སྲོང་ལྡེ་བཙན་གྱིས་བློན་སྟག་སྒྲ་ཀླུ་གོང་གི་མཛད་རྗེས་རྣམས་ཞོལ་རྡོ་རིང་གི་ངོས་སུ་བྲིས་ཤིང་དམིགས་གསལ་གྱི་དབང་ཆ་བཅུ་གསུམ་སོགས་སྤྲད། ཡང་བོད་ཀྱི་ལོ་རྒྱུས་ཡིག་ཚང་དག་ལ་ཞིབ་བསྡུར་བྱས་ཚེ་བློན་སྟག་སྒྲ་ཀླུ་གོང་བན་བོན་གཉིས་ལས་གང་གི་ཁ་འཛིན་ཡིན་པར་ཡང་འགལ་བ་ཡོད་དེ། 《བཻ་རོའི་རྣམ་ཐར་འདྲ་འབག་ཆེན་མོ》ལག་བྲིས་མ་ཞིག་ཏུ “འགོས་ནི་ཆོས་བློན་ཆེ་ཤོས་ཡིན་ལ༔ མ་ཞང་ནི་བོན་བློན་ཆེ་ཤས་ཡིས་པས༔ ་་་་་་ གྱད་ཀྱིས་སྐུ་བློན་ལྟ་ར་ཀླུ་གོང་ལ༔ ་་་་་་ ཏ་ར་ཀླུ་གོང་གིས་ཡར་འཐེན་པས༔ མ་ཞང་གིས་འཇུས་པས༔ རྒོད་སྤུ་སྤར་པ་གང་ཐོབས་ནས་ལུས་སོ༔ དེར་མ་ཞང་གྲུམ་པ་སྐྱེ་ཞེ་སྡང་ཆེན་པོ་སྐྱེ་ནས་ཤིའོ༔ ཞེས་བོན་གྱི་བློན་ཆེ་ཤོས་ཞང་མ་ཞང་གྲུམ་པ་སྐྱེ་འགོས་དང་བློན་སྟག་སྒྲ་གཉིས་ཀྱིས་བཀྲོངས་པར་བརྗོད་ཅིང་དེ་ལས་བློན་སྟག་སྒྲ་བན་དེ་ཆོས་ཀྱི་ཁ་འཛིན་ཡིན་པར་སྣང་། འོན་ཀྱང་《རྦ་བཞེད》 དུ“དེ་ནས་ཕག་གི་ལོ་ལ་ཕོ་བྲང་ཟུར་ཕུད་སྐྱང་བུ་ཚལ་ན་བཞུགས་པའི་ཚེ། ཆོས་ཀྱི་ཁ་འཛིན་ཞང་ཉ་བཟང་དང་། གཉེར་རྟག་བཙན་ལྡོང་གཟིགས་དང་། སེང་མགོ་ལྷ་ལུང་གཟིགས་དང་། ཉང་ཤོ་མ་དང་བཞི་པོ་དེ་བོ་དྷི་ས་ཏྭའི་ཁ་འཛིན་དང་བཤགས་འདེབས་སུ། བོན་གྱི་ཁ་འཛིན་ངམ་སྟག་ར་ཀླུ་གོང་དང་རྩིས་པ་ཆེན་པོ་དང་། ཁྱུང་པོ་དུམ་ཚུགས་དང་། ཁྱུང་པོ་རྩེ་བ་དང་། ཚེ་མི་དང་། ལྕོག་ལ་སྨོན་ལམ་འབར་ལ་སོགས་པ་བཀོས་ཏེ་བརྩོད་པ་ལས་བོན་ཁུང་ངན་ལ་གཏན་ཚིགས་ཆུང་” ཞེས་སྟག་སྒྲ་ཀླུ་གོང་བོན་གྱི་ཁ་འཛིན་ཡིན་པ་བརྗོད་ཡོད། ཡང་བཙན་པོ་ཁྲི་སྲོང་ལྡེ་བཙན་གྱི་རིང་ཆོས་མི་བསྣུབས་པའི་ཕྱིར་རྗེ་བློན་མནས་བསྒགས་པའི་བཀའ་གཙིགས་དང་པོ་བྲིས་ཏེ་མནའ་གན་འཇོག་དུས་སུ་བློན་སྟག་སྒྲ་ཀླུ་ཁོང་ཡང་དེའི་གྲས་སུ་ཚུད་ཅིང་བནྡེ་ཆོས་ལ་བློ་དཀར་བའི་ངང་ཚུལ་བཟུང་ཡོད།
གོང་གི་དཔྱད་གཞི་རྣམས་ལ་གཞི་བཅོལ་ཏེ་དཔྱད་ན་བློན་སྟག་སྒྲ་ཀླུ་གོང་ནི་བན་བོན་གཉིས་ཀའི་ཕྱོགས་སུ་མི་གཏོགས་པར་བོད་བཙན་པོའི་སྲིད་དབང་གི་ཉམས་ཉེས་ལ་ཐུགས་ཁུར་དང་བློན་ཆེན་པོའི་གོ་གནས་ལ་བརྩི་མཐོང་ཆེ་བའི་བློན་ཆེན་ཞིག་ཡིན། དེ་བས་བཻ་རོ་འདྲ་འབག་དང་རྒྱལ་རབས་ལོ་རྒྱུས། ཆོས་འབྱུང་ལོ་རྒྱུས་སུ་སྟག་སྒྲ་ཀླུ་གོང་བོན་གྱི་ཁ་འཛིན་བྱས་ཏེ་སློབ་དཔོན་བཻ་རོ་ཙ་ནར་ངན་དམོས་དང་སྒྲོ་སྐུར་བྱས་ཚུལ་བཀོད་ཡོད་མོད། དོན་དངོས་སུ་བཙན་པོ་ཁྲི་སྲོང་ལྡེ་བཙན་རྒྱ་གར་གྱི་སངས་རྒྱས་ཆོས་ལུགས་ལ་ཡིད་ཞེ་གཉིས་མེད་ཀྱིས་དད་ཅིང་སློབ་དཔོན་བཻ་རོ་ཙ་ན་བླར་བཀུར་ཏེ་བན་ཕྱོགས་ཀྱི་ཆོས་ལུགས་པར་གོ་གནས་ཆེན་པོ་སྤྲད་པས། བློན་ཆེན་པོ་དང་སྲིད་འཛིན་མི་སྣ་གང་མང་ཞིག་གི་ཁེ་ཕན་ལ་ཕོག་ཐུག་བཟོས་ཤིང་། བློན་སྟག་སྒྲ་ཀླུ་གོང་སོགས་བློན་ཆེན་པོ་མང་པོས་བཻ་རོ་ཙ་ནར་ཕྲག་དོག་དང་སྡང་སེམས་སྐྱེས་ནས་ངན་ཇུས་བཀོད་དེ་སློབ་དཔོན་བཻ་རོ་ཙ་ན་གསོད་ཐུབ་དང་སྤྱུགས་ཐུབ་བྱས་པ་རེད།
མཇུག་བསྡུ་བ།
སློབ་དཔོན་བཻ་རོ་ཙ་ན་ནི་མདོ་སྔགས་གཉིས་ཀྱི་འགལ་བ་དང་བན་བོན་གཉིས་ཀྱི་འགལ་བ། བཙན་པོ་ཁྲི་སྲོང་ལྡེ་བཙན་དུས་སྐབས་ཀྱི་ཆོས་ལུགས་དང་ཆབ་སྲིད་དབར་གྱི་འགལ་འབྲེལ་སོགས་རྒྱུ་རྐྱེན་གསུམ་གྱིས་མཐར་རྒྱལ་མོ་ཚ་བ་རོང་དུ་སྤྱུགས་ཤིང་། འགལ་བ་འདི་དག་ནི་བཙན་པོ་ཁྲི་སྲོང་ལྡེ་བཙན་སྐབས་ཀྱི་རྣོ་ངར་གྱི་འགལ་བ་དག་ཡིན་ལ། རྒྱ་བོད་ཀྱི་སློབ་དཔོན་དང་ལོ་ཙཱ་བ་ཆེན་མོ་རྣམས་འགལ་བ་དེའི་ཁྲོད་ནས་སྐུ་གཤེགས་ཤིང་དེས་སྤུ་རྒྱལ་བཙན་པོའི་སྤྱི་ཚོགས་གོང་འཕེལ་དུ་འགྲོ་བར་བཀག་ཆེན་པོ་བཟོས་ཡོད།
ཡང་རྒྱུ་རྐྱེན་འདི་དག་ལ་དཔྱད་པ་བཏང་ཚེ་བོན་ཕྱོགས་ཀྱིས་སློབ་དཔོན་བཻ་རོ་ཙ་ན་བན་དེ་ཆོས་ཀྱི་ཁ་འཛིན་དུ་བརྩིས་པ་དང་། བན་དེ་ཆོས་ལ་དད་པ་རྣམས་ཀྱིས་བཻ་རོ་ཙ་ན་བོན་ཆོས་དར་སྤེལ་དུ་གཏོང་མཁན་གྱི་མི་སྣ་གལ་ཆེན་ཞིག་ཏུ་ངོས་བཟུང་ཡོད། དོན་དམ་དུ་སློབ་དཔོན་བཻ་རོ་ཙ་ན་ཆོས་ལུགས་གང་གི་ཕྱོགས་འཛིན་ཡིན་ནམ་ཞེ་ན། སློབ་དཔོན་བཻ་རོ་ཙ་ན་ནི་གྲུབ་མཐའི་འཐེན་འཁྱེར་གྱི་ཉེས་འོག་ཏུ་མ་ཚུད་པར་བོད་ཀྱི་གྲུབ་མཐའ་རིས་མེད་ཀྱི་མེས་པོ་ཡིན་ཞེས་བརྗོད་པར་སྤོབས་ཏེ། 《གུ་རུའི་རྣམ་ཐར་བསྟན་འབྱུང་ཡིད་བཞིན་རིན་པོ་ཆེ་ཀུན་སྣང་གསལ་བའི་སྒྲོན་མེ》དུ་“བན་བོན་གྲུབ་མཐའ་དྭོགས་པས་བཅིངས་ཚུལ་ནི༔ གཅིག་བསྟན་གཅིག་གིས་སྐྱོང་བ་མི་བགྱི་ན༔ མེ་དང་ཆུ་གཉིས་གཤད་མ་ཕྲད་པ་བཞིན༔ བཻ་རོར་བོན་པོ་རྣམས་ཀྱིས་བན་དྷེ་ཟེར༔ བན་དྷེ་རྣམས་ཀྱིས་བོན་པོ་ཟེར་བ་དང༔ ཀུན་གྱི་གྲུབ་མཐའ་རྣམས་དང་མཐུན་མ་གྱུར༔” ཞེས་དང་། ཡང“བོད་ཡུལ་རྒྱལ་པོ་ཆེན་པོའི་མངའ་འོག་ཏུ༔ རིགས་རུས་ཡོན་ཏན་བཟང་པོའི་ཁྱད་པར་རྣམས༔ བོད་ཀྱི་ལོ་ཙྪ་ཆེ་ཆུང་མ་མཆིས་པ༔ རྒྱ་གར་ཡུལ་ཡུལ་དུ་བགྲོད་པ་འདྲ་འདྲ་ལ༔ དཀའ་བའི་ལས་ལ་ཆེ་ཆུང་ག་ལ་མཆིས༔ བཻ་རོ་མིན་ཀྱང་གླེགས་བམ་གྲངས་སུ་བསྒྲངས༔ བསམ་ཡས་ཆོས་སྒྲ་སྒྲོག་པ་སུ་ཡིས་བགྱི༔ བཻ་རོ་འདི་ལ་རྒྱལ་པོས་འདི་ཙམ་ཞིག༔ ཆེ་བ་མཛད་ཅིང་བླ་ཡི་མཆོད་གནས་བཀུར༔ བདག་ཅག་རྣམས་ནི་ཐ་མའི་གྲལ་ལ་བཞག༔ བཻ་རོ་འདི་ཡང་མཁས་པའི་སྒྲ་བོ་ཆེ༔ དེ་ཡང་མ་ཟད་བཻ་རོ་བོན་ལ་ཕྱོགས༔ བོན་འདི་བསམ་ཡས་མཆོད་གནས་བཞག་གྱུར་ན༔ ཆོས་ནི་ཅིས་ཀྱང་མི་དར་ནུབ་ལ་འགྲོ༔ བོན་ལ་སྨད་ཀྱང་བཻ་རོ་སྟབས་མི་འགྲིག༔ རང་རེས་བོན་ཆོས་ཁྱད་དུ་གསོན་ན་ཡང་༔ བཻ་རོ་བན་བོན་ཁྱད་མེད་ཐ་སྙད་བཏགས༔ སློབ་དཔོན་གཅིག་ལ་སློབ་མ་མི་འདྲ་བ༔ འདི་ཡང་མི་འཐད་འགལ་བའི་རིགས་འདུག་པས༔ བཻ་རོ་འདི་དང་རྩོད་པ་ཞིག་བྱེད་ན༔ ཡང་ན་བཻ་རོ་ཕམ་དང་རྒྱལ་བ་དང་༔ ཡང་ན་རང་རེ་ཕམ་དང་རྒྱལ་བ་བྱུང་༔ གལ་སྲིད་རང་རེ་ཕམ་པའི་གྲལ་བཞག་ན༔ རྒྱལ་པོའི་ཁྲིམས་ཀྱི་རང་རེར་ཆབ་གསོལ་ངེས༔ བཻ་རོ་ས་མཐར་སྤྱུགས་པའི་ཐབས་གཅིག་བརྩམས༔ དེ་སྐད་ལོ་ཙྪ་ཕལ་ཆེར་མཐུན་པར་གྱུར༔ ཀུན་གྱིས་འདི་ལ་བྱ་ཐབས་གཞན་མེད་ཅིང་༔ རྒྱ་གར་ཆོས་དང་མི་འདྲ་ཡིན་ལུགས་ཀྱིས༔ འདི་ན་མུ་སྟེགས་རིགས་ཀྱིས་ཆོས་འདུག་གི༔ བསྒྲོ་བཀུར་བཏགས་ན་འདི་ཡིས་ཐད་དུ་འདུག་གླེང༔” ཞེས་བན་བོན་ཕྱོགས་གཉིས་ཀའི་བཻ་རོ་ཙ་ན་མུ་སྟེགས་པར་ངོས་འཛིན་བྱས་ཤིང་། བན་མིན་བོན་མིན་གྱི་སྣང་བརྙན་ཞིག་ཏུ་གྲུབ་ཡོད། དོན་དམ་པར་སློབ་དཔོན་བཻ་རོ་ཙ་ནས་དུས་རབས་བརྒྱད་པའི་སྐབས་སུ་བོད་ཀྱི་ཆོས་ལུགས་རིག་གནས་འཕེལ་རྒྱས་སུ་གཏོང་བར་དམིགས་ཏེ་བན་བོན་དབྱེར་མེད་དམ་རིས་མེད་རིང་ལུགས་ཀྱི་དགོངས་པ་སྤྱད་དེ་བོད་མི་རིགས་ཀྱི་ཆོས་ལུགས་དང་རིག་གནས་འཕེལ་རྒྱས་ཀྱི་ཐད་ལ་མཛད་རྗེས་ཆེན་པོ་བཞག་ཡོད། ད་ལྟའི་བོད་ཀྱི་སྤྱི་ཚོགས་ནང་ཁྱོད་བོན་དང་ང་བན་ཞེས་ཕན་ཚུན་ལ་སྡང་མིག་གིས་བལྟ་བ་དང་། བོན་གྱིས་བན་གྱི་ཆོས་ལུགས་རིག་གནས་མི་སློབ་ཀྱང་བན་གྱིས་བོན་གྱི་ཆོས་ལུགས་རིག་གནས་ལ་ཞིབ་འཇུག་མི་བྱ་བའི་གནས་ཚུལ་དག་གིས་བོད་བྱིངས་ཀྱི་ཆོས་ལུགས་རིག་གནས་དར་རྒྱས་ཀྱི་ཕྱོགས་ལ་གྱོང་ཆེན་པོ་ཐེབས་ཀྱིན་ཡོད། དེ་བས་ང་ཚོས་རང་རེའི་སློབ་དཔོན་བཻ་རོ་ཙ་ནའི་གྲུབ་མཐའ་རིས་མེད་ཀྱི་དགོངས་པ་དང་ཐུགས་རྒྱུད་ཡོན་ཏན་ལ་སློབ་སྦྱོང་བྱས་ཏེ་བོད་མི་རིགས་སྤྱིའི་ཤེས་རིག་གོང་འཕེལ་དུ་གཏོང་རྒྱུ་ནི་ཤིན་ཏུ་གལ་ལོ།།
ཟུར་ལྟའི་ཡིག་ཆ།
1 མཁས་པ་ལྡེའུས་མཛད་པའི་རྒྱ་བོད་ཀྱི་ཆོས་འབྱུང་རྒྱས་པ། བོད་ལྗོངས་མི་རིགས་དཔེ་སྐྲུན་ཁང་། 1987ལོའི་པར་གཞི།
2ཆོས་འབྱུང་མཁས་པའི་དགའ་སྟོན།དཔའ་བོ་གཙུག་ལག་ཕྲེང་བས་བརྩམས།མི་རིགས་དཔེ་སྐྲུན་ཁང་། 2006ལོའི་པར་གཞི།
3 གུ་རུའི་རྣམ་ཐར་བསྟན་འབྱུང་ཡིད་བཞིན་རིན་པོ་ཆེ་ཀུན་སྣང་གསལ་བའི་སྒྲོན་མེ། དབུ་མེད་བྲིས་མ། གཡུང་དྲུང་བོན་གྱི་བཀའ་རྟེན་འགྱུར་ཁྲོད་དུ་བཞུགས་སོ།
4 བཻ་རོའི་རྣམ་ཐར་འདྲ་འབག་ཆེན་མོ། གཡུ་སྒྲ་སྙིང་པོ་སོགས་ཀྱིས་བསྒྲིགས། སི་ཁྲོན་མི་རིགས་དཔེ་སྐྲུན་ཁང་། 1995ལོའི་པར་ཐེངས་དང་པོ།
5 ཆོས་འབྱུང་མེ་ཏོག་སྙིང་པོ་སྦྲང་རྩིའི་བཅུད། ཉང་ཉི་མ་འོད་ཟེར་གྱིས་བརྩམས། བོད་ལྗོངས་མི་རིགས་དཔེ་སྐྲུན་ཁང་། 2010ལོའི་པར་གཞི།
6 བཀའ་ཐང་སྡེ་ལྔ། གུ་རུ་ཨུ་རྒྱན་གླིང་པས་ཡར་ཀླུངས་ཤེལ་གྱི་བྲག་ཕུག་ནས་བཏོན། མི་རིགས་དཔེ་སྐྲུན་ཁང་། 1986ལོའི་པར་གཞི།
7 མདའ་དང་འཕང་། སྟོད་ཆ། སྨད་ཆ། མཁར་རྨེའུ་བསམ་གཏན་གྱིས་བརྩམས། བདེ་ཁང་བསོད་ནམས་ཆོས་རྒྱལ་གྱིས་བསྒྱུར། ཀྲུང་གོའི་བོད་རིག་པ་དཔེ་སྐྲུན་ཁང་། 2007ལོའི་པར་ཐེངས་དང་པོ།
དྲ་ཚིགས་འདིའི་པར་དབང་གངས་ལྗོངས་ཉི་གཞོན་དྲ་བར་དབང་བས་ཕན་ཚུན་ལ་དབང་བཅོལ་མ་བྱས་གོང་རང་དགར་མི་སྤྱོད་པར་མཁྱེན།
དྲ་ཚིགས་དཔང་རྟགས།蜀ICP备14009601号-1


text:
༧ཞྭ་དཀར་གཡུང་དྲུང་བོན་གྱི་ལྷ་མི་སྡེ་ཡོངས་ཀྱི་དྲུང་དུ།
སྙན་སྒྲོན་རིན་པོ་ཆེ་ཞུ་གསོལ་འདེབས་སྙིང་ནི།
ད་ལམ་༧ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་རྒྱལ་བ་སྨན་རི་བ་མཆོག་སྐུ་ཁམས་ཅུང་བདེ་མིན་ལ་བརྟེན་འཕྲལ་དུ་སྨན་ཁང་ལ་ཕེབས་ནས་བརྟག་དཔྱད་བྱས་པས། སྐུ་གཟུགས་ཅུང་ཉམས་ཞན་གྱུར་བ་ལས་གཞན་ནད་གཞི་གཏིང་ཟབ་སོགས་མེད་ནའང་། སྐུ་ངལ་གསོ་རྒྱུ་གལ་ཆེན་ཡིན་པ་ལམ་སྟོན་བྱུང་བ་སོང་། ད་ཆར་ཉིན་རེ་བཞིན་སྐུ་ཁམས་གསལ་དྭངས་བྱུང་དང་འབྱུང་བཞིན་ཡོད་པ་དང་། འོན་ཀྱང་སྐུའི་ཕྱྭ་ཞབས་རིམ་བསྒྲུབ་རྒྱུ་ནི་སློབ་འབངས་ཡོངས་ཀྱི་ལས་འགན་ཡིན་པ་ལ་སོང་། ༧སྐྱབས་རྗེ་ཡོངས་འཛིན་རིན་པོ་ཆེ་མཆོག་ནས་བཀའ་ཇི་ལྟར་ཕེབས་པ་བཞིན། སྐུ་ཕྱྭའི་ཞབས་རིམ་དུ། ཚེ་སྒྲུབ་དང་། བྱམས་མའི་ཚེ་ཆོག མཚོ་སྨན་གུར་མདོས། གཟུངས་འདུས་གྲངས་མང་། ཚེ་ཐར། སྲོག་བསླུ། སྲིད་རྒྱལ་ཚོགས་བསྐང་རྒྱ་ཆེ། ཕུར་པའི་སྒྲུབ་པ་དང་ ཚོགས་དང་ སྲུང་བཟློག་བཅས་གང་མགྱོགས་སྒྲུབ་དགོས་བཀའ་ཕེབས་བཞིན། དེ་དོན་འདི་གའི་༧དབུས་གཡུང་དྲུང་བོན་འཛིན་སྐྱོང་ལྷན་ཚོགས་དཔལ་ལྡན་སྨན་རི་ནས། གསལ་བསྒྲགས་དང་འབོད་སྐུལ་ཞུ་རྒྱུར་གཞིས་བྱེས་བོན་འབངས་ཡོངས་ནས་གོང་འཁོད་ཞབས་རིམ་ཆ་ཚང་དང་དེའི་ཐོག་ཕུར་པའི་ཚོགས་འབུམ་དང་སྲིད་རྒྱལ་འབུམ་ཚོགས་དགོན་སྡེ་དང་བོན་ཚོགས་བླ་བྲང་སོགས་ཚོགས་སྡེ་ཁག་དང་མི་སྒེར་སོགས་གང་ན་སུ་བཞུགས་པ་རྣམས་ཀྱིས་གང་འབྱོར་འབུལ་ཐབས་དང་དམིགས་གསལ་ཕུར་པའི་ཚོགས་མཆོད་དང་སྲིད་རྒྱལ་ཚོགས་མཆོད་ཕུལ་བའི་གྲངས་བསོགས་སྒྲུབ་ཐོ་འདི་ག་༧དཔལ་ལྡན་སྨན་རི་གླིང་དུ་དབུས་གཡུང་དྲུང་བོན་འཛིན་སྐྱོང་ལྷན་ཚོགས་ཀྱི་ཡིག་ཚང་དུ་གཤམ་གསལ་གློག་འཕྲིན་ཁ་བྱང་རྒྱུད་བསྐུར་ཐབས་དང་གཞན་རྒྱུད་ལམ་གཞན་པའི་ཐོག་ནས་ཕུལ་ནའང་ཆོག གང་ལྟར་ལོ་འདིའི་ནང་འབད་སྒྲུབ་གནང་ཐུབ་པ་གནང་རོགས་ཞེས་ལག་གཉིས་ཐལ་མོ་སྦྱར་ཏེ་སྐྱབས་འཇུག་ཞུ་བཞིན་ཡོད་པས་དེ་དོན་དགོངས་དབྱིངས་ནས་མི་འདོར་བར་ཞུ་ཞུ།
༧དབུས་གཡུང་དྲུང་བོན་འཛིན་སྐྱོང་ལྷན་ཚོགས།
དྲུང་ཆེ་དགེ་བཤེས་ཟླ་བ་དར་རྒྱས། ༢༠༡༥ལོ་ ༨ ཟླ་ ༣༡ཚེས་ཉིན།
E-mail; ybmc2@rdiffmail.com Ph91-01799-253003/4 fax91-01799-253005
2,857 total views, 2 views today


text:
མཚོ་སྔོན་གསར་འགྱུར་དྲ་བའི་འཕྲིན། ཟླ3པའི་ཚེས22 ཉིན་ལ་ཞིང་ཆེན་མི་དམངས་འཐུས་མིའི་ཚོགས་ཆེན་སྐབས་བཅུ་གསུམ་པའི་ཁོར་ཡུག་དང་ཐོན་ཁུངས་སྲུང་སྐྱོང་ཨུ་ཡོན་ལྷན་ཁང་གིས2018 ལོའི་ཁ་གཏད་སྡེ་ཁག་གི་ལས་ཀའི་འབྲེལ་གཏུག་ཚོགས་འདུ་འཚོགས་པ་རེད། ཞིང་ཆེན་མི་དམངས་འཐུས་མིའི་ཚོགས་ཆེན་རྒྱུན་ལས་ཨུ་ཡོན་ལྷན་ཁང་གི་ཀྲུའུ་རེན་གཞོན་པ་ལིའུ་ཐུང་ཏེ་ཚོགས་འདུར་ཞུགས་པ་མ་ཟད་གཏམ་བཤད་གནང་བ་རེད། ཁོར་ཡུག་དང་ཐོན་ཁུངས་སྲུང་སྐྱོང་ཨུ་ཡོན་ལྷན་ཁང་གི་ཁོངས་མི་དང་ཞིང་ཆེན་སྲིད་གཞུང་གི་ཁྲིམས་ལུགས་གཞུང་ལས་ཁང་དང་། ཁ་གཏད་སྡེ་ཁག་གི་འབྲེལ་ཡོད་འགན་འཁུར་བློ་མཐུན་ཚོགས་འདུར་ཞུགས་ཡོད། ཚོགས་འདུའི་ཐོག་2018 ལོའི་ལས་དོན་གཙོ་བོ་བཀོད་སྒྲིག་ཁྱབ་བསྒྲགས་བྱས་པ་དང་། ཞིང་ཆེན་རྒྱལ་སའི་ཐོན་ཁུངས་ཐིན་དང་ཞིང་ཆེན་ཁོར་ཡུག་སྲུང་སྐྱོང་ཐིན་སོགས་ཁ་གཏད་འབྲེལ་གཏུག་གི་སྡེ་ཁག6ཡིས་སྤེལ་རེས་བྱས་པ་རེད།
ལིའུ་ཐུང་ཏེ་ཡིས་བསྟན་དོན། ལོ་འདི་ནི་ཏང་གི་ཚོགས་ཆེན་བཅུ་དགུ་པའི་དགོངས་དོན་ཕྱོགས་ཡོངས་ནས་ལག་བསྟར་དོན་འཁྱོལ་གྱི་འགོ་ཚུགས་པའི་ལོ་ཡིན་ལ། ཞིང་ཆེན་མི་དམངས་འཐུས་མིའི་ཚོགས་ཆེན་སྐབས་བཅུ་གསུམ་པའི་རྒྱུན་ལས་ཨུ་ཡོན་ལྷན་ཁང་གིས་ཁྲིམས་ལྟར་འགན་ནུས་ལག་བསྟར་འགོ་ཚུགས་པའི་ལོ་ཡང་ཡིན། རྒྱལ་ཡོངས་མི་དམངས་འཐུས་མིའི་ཚོགས་ཆེན་སྐབས་བཅུ་གསུམ་པའི་གྲོས་ཚོགས་ཐེངས་དང་པོ་འཚོགས་པའི་རིང་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་གསུང་བཤད་གལ་ཆེན་གནང་ཞིང་། དུས་རབས་གསར་པའི་མི་དམངས་འཐུས་མིའི་ཚོགས་ཆེན་གྱི་ལས་དོན་དང་སྲིད་གཞུང་གི་ལས་དོན་ཡག་པོ་བསྒྲུབ་རྒྱུའི་འབད་བརྩོན་གྱི་ཁ་ཕྱོགས་གསར་པ་གསལ་སྟོན་གནང་སྟེ། སྐབས་གསར་བའི་ཞིང་ཆེན་མི་དམངས་འཐུས་མིའི་ཚོགས་ཆེན་རྒྱུན་ལས་ཨུ་ཡོན་ལྷན་ཁང་གི་ཏང་ཙུའུ་ཡིས་མི་དམངས་འཐུས་མིའི་ཚོགས་ཆེན་གྱི་ལས་དོན་ཐད་སྔར་ལས་ནན་པོ་དང་མཐོ་བའི་བླང་བྱ་བཏོན་ཡོད།
ང་ཚོས་ཧུར་ཐག་གིས་དུས་རབས་གསར་པའི་བླང་བྱ་གསར་པར་བསྟུན་ཞིང་། སྟོབས་ཤུགས་ཡོད་རྒུས་ཁོར་ཡུག་དང་ཐོན་ཁུངས་སྲུང་སྐྱོང་ལས་དོན་ལ་སྐུལ་འདེད་གཏོང་དགོས།གཅིག་ནས་ཆབ་སྲིད་ཀྱི་གནས་བབ་མཐོ་རུ་བཏང་ནས་ལམ་ལུགས་ཀྱི་ཡིད་ཆེས་དང་འགན་འཁྲི་འཁུར་ཤུགས་ཆེ་རུ་གཏང་དགོས་པ་དང་། མི་དམངས་འཐུས་མིའི་ཚོགས་ཆེན་ལམ་ལུགས་ཆབ་སྲིད་ཀྱི་ཁྱད་འཕགས་རང་བཞིན་འདོན་སྤེལ་གང་ལེགས་བྱ་དགོས། གཉིས། གནས་བབ་གསར་པ་ཁོང་དུ་ཆུད་པ་དང་། རང་རྟོགས་སྒོས་མཚོ་སྔོན་གྱི་ལྗང་མདོག་འཕེལ་རྒྱས་ཀྱི་འགན་འཁྲི་འཁུར་ཤུགས་ཆེ་རུ་གཏང་དགོས་པ་དང་། སྐྱེ་ཁམས་ཀྱི་དགེ་མཚན་དེ་འཕེལ་རྒྱས་ཀྱི་དགེ་མཚན་དུ་སྒྱུར་དགོས་པ། དོན་དངོས་སུ“ ཏན་ཏིག་བཞིའི་” བླང་བྱ་གལ་ཆེན་དང་“སྒྱུར་བ་བཞི” དེར་ཁོར་ཡུག་དང་ཐོན་ཁུངས་སྲུང་སྐྱོང་གི་ཁྱབ་ཁོངས་ནས་དོན་ཐོག་ཏུ་འཁྱོལ་བར་སྐུལ་འདེད་བྱེད་དགོས ། གསུམ། ཕན་འབྲས་ལ་དོ་སྣང་བྱེད་པ་དང་། མཉམ་ཤུགས་ཇེ་ཆེར། ནུས་པ་ཆེར་སྐྱེད། ལས་ཀའི་ཕན་འབྲས་དངོས་ཆེ་རུ་ཡོང་རྒྱུ་བཅས་ཀྱི་ཐོག་འབད་བརྩོན་བྱས་ཏེ། སྔར་ལས་ལྷག་པའི་སྒོ་ནས་བསམ་ཕྱོགས་ལེགས་སྒྲིག་བྱས་ཏེ་ཚད་གཞི་མཐོ་བའི་དམིགས་ཚད་ལས་འགན་ཁག་ལེགས་གྲུབ་ཡོང་ཐུབ་པ་བྱ་དགོས།
ལོ་ཙཱ་བ། གཡང་སྐྱིད།